
Manos žiemos kančių kiekvieną juodą naktį 
Meldžiu dangaus ramybės — te sapnų neardo. 
Bijau gūdžios, žiaurios nakties net tarti vardą — 
Ji verčia aimanuoti ir jėgų netekti. 


Skubat, šešėliai, vos pragaro daros vartai, 
Švino grandinėm užspaustas akis atverti — 
Lovoj man kaustote kaulus ir vėlei laužot. 


Kur tu, mirtie maloninga, ramybės uoste, 
Laukiu — ateiki svečiuosna manęs paguosti, 
Amžiams palaidot kančias ir bevertį laužą 


„Baigties link“, 
Pierre de Ronsard (1524-1585) 


ANTKAS 
VEZKSMAS 


1998-ųjų lapkričio 1-oji 
Evos namai. 8.34 val. 


— Kur mano juodi bateliai? Joana, ar nematei? 
Buvo čia. Šitoje spintelėje, — Eva trenkia dure- 
lėmis. Atidaro stalčius. Uždaro. Atidaro. Storas 
megztinis trukdo pasilenkti. Suplukusi sėdasi ant 
kėdės. - Juk niekur jų neperdėjau... 

Su ant akių smunkančia kailine berete, su- 
linkusi, ji atrodo gailiai. Žino tai. Žino ir todėl 
į mane nežiūri. Jau seniai vengia savo atvaizdo. 
Savo-mano žvilgsnio. Neprieina. Neperbraukia 
per mane drebančia ranka. Nepasitaiso akinių. 
Nusigręžia ir panosėje murma. Negirdžiu ką. 

— Tie smailais kulniukais? Nunešiau batsiu- 
viui, - Joana atsistoja taip arti, kad aprasoju nuo 
jos alsavimo. — Bus kitą savaitę, — slapta dirsteli į 
mane. Pakanka vieno jos žvilgsnio, kad sukurtų 
man kitą veidą. Jauną ir gaivų. Dabar mano rudos 
akys ir trumpi šviesūs plaukai. Prikandu lūpas. 
Žaidžiu striukės užtrauktuku. Esu... 

Esu veidrodis. 

Veidrodis. 

Esu vis ta pati įsirėžusi manyje siena. Įgrisęs 
vaizdas už lango. Stūksantis stalas. Kartais lėkštė, 

stiklinė arbatos, laikraštis. Rečiau — gėlės va- 
zoje. 

Daugelį metų esu ir Eva. Vis labiau persišvie- 
čiančia jos oda. Nuvargusiomis akimis. Žilomis 
sruogomis, kurios anksčiau buvo stora rudų 
plaukų kasa... 

Ir jau pusmetis, kai esu Joana. Visą laiką šyp- 
santi ir tauškanti. 

— Einam jau, netrukus prasidės baisi spūstis, — 
ragina Evą. Net kalbėdama apie kapines nenu- 
stoja šypsoti. 

— Kaip tai... batsiuviui? — Eva įsmeigia žvilgsnį 
į Joaną. 

— Taigi vidpadis visiškai atsiklijavo. Rytoj pa- 
siteirausiu, gal jau pataisyti. Verčiau dabar eikim, 
tikrai, - mergina ima krepšį su kapinių žvaki- 
dėmis ir žengia durų link. Nepastebi suakmenė- 
jusios iš siaubo Evos. Jos paniškai besiblaškančio 
žvilgsnio. Staiga ėmusių kretėti rankų. 

Ber aš matau. Taip gerai ją pažįstu, kad ne- 
sunkiai atspindžiu sielvartingas jos mintis. Bat- 
siuvui?.. Dabar jau žino... Dieve mano, jau žino... 
Jau iki to priėjo... Tokia vištelė... Tokia nežinia 
kas... O atrodė tokia naivi... Bet aš nenoriu!.. 
Neleisiu!.. 


1998-ųjų lapkričio 1-oji 


Evos namai, 13.32 val. 


Bjauri, pilka diena. 

Vėjas plėšia duris. Jau visą valandą lietus bar- 
bena į langą. Monotoniškai ir vienodai. 

Mėgstu klausytis lietaus. 


1998-ųjų lapkričio I-oji 


Evos namai, 16.43 val. 


Grįžo. 

Eva kiaurai permirkusi. Dreba, kalena dan- 
timis ir tipena manęs link. Matau, kaip lašai srūva 
jos veidu. Kaip markstosi, bandydama nors ką 
įžiūrėti. Pagaliau nusiima akinius ir pirštais valo 
aprasojusius stiklus. 

— Na ir spūstis, - Joana nusimeta striukę ir 
trinasi sužvarbusias rankas. — Ir taip stebuklas, 


kad apibėgome net trejas kapines. Tiek kapų... 

— Sulaukus mano amžiaus, artimuosius gali 
rasti tik kapinėse, — Eva pamažu iš savęs išspau- 
džia žodžius. Sunkiai alsuoja. - Kada nors pati 
įsitikinsi. 

— Jeigu išgyvensiu, - Joana bando švelninti 
niūrią nuotaiką. Matau jos susirūpinusį veidą. Ir 
akis, kuriose dar nėra jokios nuojautos. 

Ir Eva jas mato. Manyje. Gal todėl neatsako 
šypsena į šypseną. Tik įsmeigia į mane šaltą 
žvilgsnį. Sutelktą. Sustingusį. Beveik girdžiu jos 
mintį: „Jeigu išgyvensiu?“ Kaip ji tai suvokia? 
Mano, kad neverta? 

Bet Joana nepastebi ją lydinčio žvilgsnio. 
Sustingusių stiklinių vyzdžių. Skuba. Susikau- 
pusi rankioja drabužius, traukia pledą, džiovina 
plaukus. Ir tarška. Kad labiausiai mėgsta chrizan- 
temas ir žvakeles stiklo gaubtuose. Kad kažkada 
gavo pylos, nes ant mylimos katės kapo nunešė 
sidabrinį mamos kryželį. Kad... 

Vis dar lyja. Eva, atrodo, snaudžia. Susirie- 
tusi fotelyje, įsisupusi į pledą, sustingusi. Girdžiu 
jos švilpiantį alsavimą. Joana užtraukia naktines 
užuolaidas ir žengtelėjusi sustoja. 

— Būčiau pamiršusi... — nedrąsiai prabyla. 
Atsigręžia ir susimąsčiusi trina sau kaktą. — ...O 
dar kapinėse norėjau paklausti. Tie du kapai 

Povonzkų kapinėse... Irma... Ir Gabrielė, taip?.. 
Buvo daug senesnės už jus... 

Eva bemat išsitiesia. Pirštais suspaudžia pledo 
kutus. Matau, kaip pabąla pirštų krumpliai. 

— Nair kas? - išsteni. - Buvo mano draugės. 
Draugai metų neskaičiuoja. 

— Aišku, kokia esu kvaila, — Joana atrodo su- 
sidrovėjusi. — Ir mes taip pat, tiesa? 

— Tiesa... 

Joana, aiškiai patenkinta atsakymu, bando 
paglostyti Evai petį. 

— Pastebėjau, kad žuvo tą pačią dieną, - liūd- 
nai priduria. — Kas nutiko? Įvyko avarija? 

— Užkaisk man arbatos, — silpnu balsu išle- 
mena Eva. — Siaubingai sušalau. Šaldytuve yra 
aviečių sulčių. Ir tu gali... — dar jai kalbant Joana 
jau pluša virtuvėje. 

Draugės? Ką nori apgauti? Juk prisimenu, ką 
apie jas šneka. Kai vis peržiūri tris prieškarinius 
nekrologus. Nė žodžio apie draugystę. Bet iš kur 
Joanai tai žinoti? Nutuokti? Nujausti? Ne. Nesu- 
geba. Moka tik kaisti vandenį. 

Eva palengva atsimerkia. Drebančia ranka 
bando išlyginti pledą ant kelių. Su švilpesiu 
įkvepia oro. 

— Tų batų, kuriuos nunešei batsiuviui, gali 
neatsiimti. Nusipirksiu kitus... - bando kalbėti 
ramiai, bet balsas virpa. 

Joana ir taip negirdi. Kaip tik sušvilpia vir- 
dulys. 

— Kitą savaitę galėtume išsiruošti į Brudną! — 
šūkteli anapus sienos. — Šią savaitę neįstengsiu! 
Turiu daugybę skolų!.. O ar žinote, kad ten guli 
mano prosenelis? Seniai jo niekas nelankė. Net 
neprisimenu, kur jo kapas. Gal kažkur kairėje 
nuo vartų, - priduria, įeidama kambarin su stik- 
line rankoje. — O toji Zofija Gurska ar guli prie 
pagrindinės alėjos, ar gilumoje? 

Eva tyli. Susikaupusi ima vaistus, atkemša 
buteliukus ir laukia. Kol Joana jai paduos cukrų. 
Kol nustos kalbėti. 

— Palei alėją auga daugiausia kaštonų, - Joana 
stabteli šalia manęs. Keista. Jos akyse pastebėjau 
kažką... Kažką panašaus į... Liūdesį? — Šis veidrodis 
tikrai įstabus... — tyloje skęsta jos kuždesys. 

Eva atsigręžia. Neturi ko pasakyti? Apie kaš- 
tonus? Apie mane? Apie Zofiją? Keista. Anksčiau 
tiek apie ją šnekėdavo. Kad buvo ypatinga. Išmin- 
tinga, kantri, supratinga... 

Melavo. Zofija buvo kaip Irma. Kaip Gab- 


rielė. Tiesiog sena. 

— Gal įjungti televizorių? - Joana priploja prie 
manęs nosį. - Prasidės Zėleekspreso žinios. 

Eva delnais suspaudžia stiklinę. Bando ne- 
ištaškyti. 

— Eik jau, — nelauktai atsiliepia. — Eik... 


1998-ųjų lapkričio I-oji 


Evos namai, 22.31 val. 


Sėdi priešais mane. 

Jau dvi valandas. Apsisupusi pledu. Susivė- 
lusi. 

Todėl sėdžiu ir aš. 

Nusiimam akinius. Markstomės. Bepras- 
miškai. Mano puiki rega. Bet turiu daryri tai, ką 
ir ji. 

O ji blausiame atspindyje bando atpažinti 
save. Tik ne tą sulysusiu veidu, žilais plaukais ir 
gyslų nuaustomis plaštakomis. Nusiima akinius, 
kad išvystų tankią rudą kasą, mokyklinę suknelę 
ir krepšelį su pirkiniais, kurį kas rytą statydavo 
ant Zotijos stalo... 

Visada ateidavo pusę aštuonių. Trenkdavo du- 
rimis, už sienos imdavo nežmoniškai triukšmauti 
ir prisvilindavo pieną. Zofija vis priekaištaudavo: 

— Kad bent nepiltų į sriubą tų šlykščių plė- 
velių... Kad pagaliau duotų man ramybę... Tiek 
netarškėtų... Kad... 

Užsideda akinius. Bet žvilgsnis toks pat ne- 
sąmoningas kaip ir tada. Ima seną medicininį 
krepšį. Išsitraukia pašto ženklų albumą tamsiai 
raudonais viršeliais. 

— Serija su Moscickio! atvaizdu... Gedulo lei- 
dinys po maršalo mirties... Lenkijos žvaigždė... — 
murma panosėje. Linguoja pirmyn atgal. Pirmyn 
atgal. Pakelia galvą ir įsižiūri į mane. Žvelgia ilgai. 
Taip ilgai, kad jos akys vėl nugrimzta praeitin. 
Nebemato pašto ženklų. Nei manęs. Nei savęs. 
Regi kitą veidrodį, kitą vietą. Ir staiga ji išgirsta 
svetimus galvoje aidinčius balsus: 

— Parikinu tave, kad kančia ir net pats suvo- 
kimas, jog didėja negalia, yra pakankama prie- 
žastis geisti mirties. Ir net laukti trečiųjų asmenų 


pagalbos. 


! Ignacas Moscickis (Ignacy Mošcicki, 1867-1946) - Lenkijos MA 
narys, chemikas išradėjas. Lenkijos prezidentas (1926-1939). (Čia 
ir toliau vertėjos past.) 


— Dėl Dievo, Viktorai, juk tada sąvoka „žmog- 
žudys“ nustotų egzistuoti, nes kiekvienas žudikas 
galėtų pateisinti savo nusikaltimą. 

— Nesąmonė. Neapsimesk, kad nematai skir- 
tumo tarp paprastos žmogžudystės ir nukamuoto 
žmogaus kančių sutrumpinimo. Žmogaus, ir taip 
pasmerkto mirčiai, o ne atsitiktinio praeivio. O tu 
bandai prisidengti tokiais argumentais, nes pats 
nedrįsti pasakyti ligoniams tiesos. Suvedžioji juos. 
Apgaudinėji. 

— Aš?! Apgaudinėju?! Suvedžioju! Ką? 

— Ką? Apgaudinėjai Zofiją. O dabar net ir 
Gabrielę. Kalbini daryti operaciją. Kam? Kad 
prailgintų kančias? 


1998-ųjų lapkričio 3-ioji 


Evos namai, 7.10 val. 

Raktas girgžteli spynoje. Joana grįžo iš par- 
duotuvės. Trenks durimis? Ne. Šį kartą uždaro 
atsargiai. Užtat kaukši didžiuliais negrabiais ba- 


tais. Apskritai keistai rengiasi. Kelnėmis ir ap- 

temtomis palaidinukėmis. Kurios vos pridengia 
pilvą. Ir jos bjaurūs trumpi plaukai. Trumpi ir 
dažnai vis kitos spalvos. Pavyzdžiui, šiandien 
jie juodi. Bet, nepaisant to, yra miela. Tvarko, 
apiperka, ruošia pusryčius. Už kambarį. Sako, 
kad jai tai nuostabi išeitis. Jei ne Evos skelbimas, 
tektų gyventi apšniaukštame bendrabutyje. Tad 
šitaip geriau. 

Žinoma, geriau. 

Pagaliau galiu pasiklausyti apie ką kita, tik ne 
apie trisdešimt aštuntųjų Kalėdas, vaistinę, dėdę 
Stefaną ir jo keistuolius bičiulius. Arba apie pašto 
ženklus. 

Dabar Joana atveria langą, kloja lovą. Kaip 
reta, nešneka apie gimtąjį kaimą, artėjančias se- 
sers vestuves, kamščius mieste ar bėdas su anglų 
kalba. Nieko nešneka. Padeda ant stalo laikraščius 
ir dingsta virtuvėje. Iš vonios girdžiu duslų Evos 
balsą: 

— Joana, ar nupirkai rupių miltų bandelių? 

Mergina neatsako. Virdulys pernelyg garsiai 
švilpia. 

Netikėtai Eva išdygsta priešais mane tarsi iš po 
žemių. Iš kur atsirado? Paprastai gerai numanau, 
kada atsiras. Pasibaisėtinai šiurena šlepetėmis. Bet 

dabar tas virdulys... Matau drebančias rankas. 
Vargais negalais stato priešais mane indelį kremo. 
Nuo raukšlių — perskaitau, kol dar nenuplėšė eti- 
ketės. 

Gėdinasi? Ko? Juk ne manęs. Man tai kasdie- 
nybė. Tad Joanos? 

O Joana stovi tarpduryje ir viską mato. 

— Ponia Eva, pusryčiai, - netrukus atsi- 
liepia. — Paruošiau anksčiau, nes... Praktika. Ar 
prisimenat, sakiau, kad turiu praktiką. Šiek tiek 
baiminuosi... Niekada nesu buvusi vaikų na- 
muose. 

— Be reikalo, — sucypia Eva. Vėl įsidūrė, bes- 
dama smeigtuką į kuodą. - Tai nieko baisaus. 
Tokiuose namuose praleidau pirmuosius karo 
metus ir užtikrinu tave, kad... — pasisuka į stalą 
ir įsmeigia akis į padėklą. — Vėl nenupirkai rupių 
bandelių! O tiek kartų prašiau! Juk žinai, kad 
minkšti kvietiniai kepiniai man kenkia! 

— Žinau. Bet šiuo metu jų dar nebuvo. O 
šiandien negalėjau laukti... - Joana nemėgsta 
vėluoti. 

Bet Eva visiškai nesiklauso pasiaiškinimo. 
Trina smakrą, pasitaiso gerai užrištą chalarą. 


Nepastebi, kad Joana tikrai skuba. Nei to, kaip 

greitomis stveria kuprinę, striukę ir jau rengiasi 
bėgti, tik stabteli ir suploja sau per kaktą. 

— Dieve, kokia aš kvaiša! Visiškai pamiršau. 
Turiu batus. Vakar atsiėmiau. Vakare nenorėjau 
trukdyti, bet juk nevažinėsiu su jais per miestą, — 
Joana atsega kuprinę ir didžiuodamasi rodo Evai 
į popierių suvyniotus juodus batelius. 

Eva sukrėsta net prisėda. Delnu užsidengia 
burną. 

— Išmesk juos, — netrukus prašneka ir sunkiai 
nuryja seilę. 

— Ką? 

— Na, rodos, aiškiai kalbu! Išmesk! 

— Ber kodėl? Puikiai pataisyti. Tik pažiūrėkit, 
atrodo kaip nauji. - Joana nesupranta, ką Eva turi 
galvoje. — Tai geriausias batsiuvys visoje Varšu- 
voje. Daro stebuklus... 

— Išmesk! Tučtuojau išmesk! Kam apskritai 
juos atsiėmei? Sakiau tau, kad neatsiimtum, - Eva 
įšėlusi net trypia. Nebesuvaldo tirtančių rankų. 
Klaidžiojančio žvilgsnio. Paniškų minčių. O, ne, 
tu taip lengvai su manimi nesusidorosi... Nesu- 
lauksi... Dar pamatysi... Dar pajėgsiu apsiginti... 


Pajėgsiu... 

1998-ųyjų lapkričio 4-o0ji 
Evos namai, 7.30 val. 


Atsikėlė, apsirengė ir atsisėdo priešais įėjimą. 
Taip sėdi jau visą valandą. Žiūrėdama į duris. Įsi- 
tempusi. Susikaupusi įsiklauso į anapus sienos 
sklindančius garsus. Žingsnius, čiuženimą, durų 
trenksmą. 

— Turiu bandelių, — iš virtuvės atskrenda 
linksmas Joanos balsas. 

Eva dirsteli į laikrodį. 

— Pusė aštuonių. Suspėjo, — murma ir atgręžia 
į mane suprakaitavusį veidą. Pyksta. Ant savęs. Ir 
ant manęs. Kad matau. Kad pastebiu jos drebulį. 
Jos baimę. 

— Nežinau, kaip ištversiu tą praktiką. Tai kaž- 
koks košmaras, — Joana įbėga į kambarį, stato 
padėklą ir prieina prie manęs. — Ir kam laikiau 
tą psichologiją? — pakreipia galvą. Nejučia glosto 
sau kaklą, krūtinę virš iškirptės. Akimirką įsižiūri 
į abipus lūpų nusidriekusias veik nematomas 
raukšleles. — Ar įsivaizduojate, ponia, vakar, užuot 
mokiusi, paleidau gerklę. Nė pati nežinau, ar tu- 
rėčiau toliau... — staiga nutyla. Sulaiko kvapą. 
Kažką pamatė savo veide? Ne. Tik pastebėjo jai 

už nugaros pasirodžiusią Evą. Ir kiekvieną judesį 
sekančias akis. 

Staiga Joana dingsta. Atsiduria prie televi- 
zoriaus, įjungia ir nervingai keičia programas. 
Trakšt... Du dešimtmečiai apipylė jaunesnį draugą 
benzinu ir padegė... Trakšt... Vis didėja uragano 
Vidurio Amerikoje aukų skaičius... Trakšt... Šaulio 
asmeniniams reikalams tai gali būti pokyčių metas. 
Kažkas nesugrįžtamai baigsis... Trakšt... 

Tuo pat metu Eva bando drebančia ranka 
paimti bandelę. Kartą. Kitą. Trečią. Pasisekė. 
Įleidžia pirštus į bandelę. 

— Grįždama užsakyk man vaistų. Receptai 
guli po veidrodžiu. Tik eik į Pulavos gatvės 178 
namą, o ne, kaip prieš tai, į penktąjį. Atsimink, į 
178-ąjį. Užrašiau tau ant kampučio. 

Joana išjungia televizorių. 

— Į Pulavos? Juk tai kitame miesto gale, - ne- 
drąsiai prieštarauja. - Gal užsakysiu apačioje? 
Šiandien pagamins... 

— Apačioje?! Nori mane nunuodyti? - Eva 
netikėtai įšėlsta. - Juk ten nieko nesugeba pa- 
gaminti! 

Matau, kaip Joana susiriečia. Nesirengia vai- 
dytis. Neturi laiko. Paskubom užsimaukšlina 
kepuraitę. 

— Ar apskritai tu supranti, ką šneki?! - Eva 
nepasiduoda. Suleidžia pirštus į bandelę ir drasko 
ją į kąsnelius. — Ar apie tai ką nors nutuoki? Ar 
žinai, kaip veikia amidų ir novakaino junginys 
arba digitalis? Ar žinai, kaip daromos žvakutės? 
Nes aš žinau! Išaugau vaistinėje, pamiršai? 

Trinkteli durys. 

Dabar Eva žiūri į mane ir gūžteli pečiais. 

— Kas? Nagi kas? 

Neatsakau. 

— Negink jos, — pradeda sukiotis, o aš, nors 
visiškai nenoriu, turiu ją atkartoti. - Mano, kad 
esu kvaila... Kad nieko nežinau... Nes visą gyve- 
nimą dirbau su kažkokiu prakeiktu draudimu... 
Kad esu užsispyrusi sena beprotė, nuodijanti jai 
gyvenimą... Taip mano... Ber ką ji apie mane 
žino?.. Tik tai, ką mato... Skurdų burą... Mažą 
televizorių, traškantį radiją, visur prikaišiotus laik- 
raščių komplektus, kelias nuotraukas... Iš kur jai 
žinoti, kas buvau? Kuo turėjau būti? Galėjau... 

Staiga atsistoja. Dusdama šlepsi prie lango. 
Vienu truktelėjimu atveria ir ant palangės išberia 
lėkštę trupinių. 

1998-ųyjų lapkričio 6-oji 


Evos namai, 17.07 val. 


Televizorius ūžia. Eva sėdi prie pat jo, bet ne- 
pritildo. Triukšmas jai nekliudo? Negirdi? 

Trakšt... Vienuolikmetė mergaitė žuvo, trys 
vaikai buvo nugabenti į ligoninę, dideliu greičiu 
važiuojančiam automobiliui kliudžius kelkraščiu 
einantį būrelį... Trakšt... Japonų mokslininkai tvir- 
tina, kad 2005 metais bus išrastas dirbtinis kraujas, 
2008 bus įmanoma išauginti žmogaus organus, 
201 I metais bus išrastas vaistas nuo Alzheimerio 
ligos, 2025 metais aštuoniasdešimtmečių skaičius 
padidės 300 procentų... 

Trakšt. Išjungė. 

Nematančiu žvilgsniu klaidžioja po kambarį. 
Trumpam sustoja ties manimi. Bemat imu dre- 
bėti. Trinu smakrą. Pasitaisau akinius. Raukiu 
kaktą. 

— Ponia Eva, atvežiau vaistų, — tarpdury stovi 
Joana, su pasididžiavimu purtydama polietileno 
maišelį. — Ačiū Dievui, anksčiau ištrūkau iš prak- 
tikos. Turiu daug ką įsikalti. Pirmadienį —- ekono- 


mikos kolokviumas, antradienį — raidos psicho- 

logijos, o dar pažadėjau tėvams rytoj užšokti. Nė 
nežinau, kaip susidorosiu... 

Eva švokšdama įkvepia oro. Iškvepia. Visiškai 
nusigręžia nuo Joanos ir atsargiai žvelgia į mai- 
šelio vidų. Matau, kaip skaičiuoja vaistų dėželes. 
Tikrina sąskaitą. Pulavos 178. Atitinka. 

Dabar per prievartą sodina Joaną už stalo, o 
pati dingsta virtuvėje. Girdžiu puodų tarškėjimą 
ir šūksnį, kad šiandien būtinai reikia atsiimti skal- 
binius iš brūžkų, nes šeštadienį uždaryta. 

Joana, aiškiai nepatenkinta, dirsteli į laikrodį. 
Ima nervingai keisti kanalus. Trakšt... 2006 me- 
tais sėkmingai gydysime ligonius, sergančius AIDS... 
Vėl dirsteli į laikrodį. Trakšt... 2013 metais rasime 
būdų sustabdyti piktybinių auglių dauginimąsi, 
2019 metais bus išrastos dirbtinės akys... Savaime 
spusteli kitą mygtuką. Tyla. 

Eva deda priešais ją pietus. Kukuliai ir gu- 
liašas. 

Ant prastai išplautos lėkštės kraštų matyti 
praeitos dienos pietų likučiai. Joanos akyse pa- 
stebiu išgąstį. Pasakyti, kad nealkana?.. Kad lai- 
kausi dietos?.. Pabėgti?.. Tačiau ji nieko nesako 
ir ima šakutę. Per jėgą ryja riebų mėsos kąsnį. 

Matau, kaip šis plečiasi burnoje. Tada kitą. Ir dar 
vieną... 

Eva stebi kiekvieną jos judesį. Pamažu per- 
kelia žvilgsnį nuo kukulių į dėmėtą staltiesę. Nuo 
staltiesės — į savo rankas, įsirvėrusias kėdės šono. 
Tada - į mane. Atspindžiu jos šiurpias mintis, 
Šlykštisi... nenori, bet tai galingiau už ją... Šlykš- 
tisi... Mano rankų... Dėmių... Valgio... Visa 
ko... 

Greitai atitraukia plaštakas ir slepia už nu- 
garos. Aplaižo suskerdėjusias lūpas. Pasilenkia virš 
Joanos, bandydama ištempti lūpas ir šyptelėti. 

— Pridėti dar? Matau, kad tau skanu... — iš- 
spaudžia iš savęs gergždžiantį balsą. 

Joana žaibiškai uždengia lėkštę ranka. 


1998-ųyjų lapkričio 7-o0ji 


Evos namai, 23.55 val. 
"Turėjo miegoti, bet tik persirengė. Sustingo 
lovoje vienais naktiniais marškiniais. Dabar dreba 


iš šalčio. Bet neužsikloja antklode. Nesiekia cha- 


ŽD 


lato. Sėdi. Suakmenėjo. Jos nėra. Nusiėmė akinius 
ir žiūri į mane. Didžiuliai nejudantys vyzdžiai 
įkritę vidun... Umai tempia mane į praeitį. 

— Ponia Irma, gal kitą kartą ištrinsiu jums 
nugarą... — staiga išgirstu mergautinį jos balsą. 
Merkia akis, ir žinau, kad spokso į seną plinkančią 


moterį. 


1998-ųyjų lapkričio 8-o0ji 


Evos namai, 2.08 val. 


— Aš nenoriu... Nenoriu... — staiga išgirstu jos 
murmesį. 

Net nežinau, kada ji pabudo. Sunkiai gaudo 
orą. Šlama iškrakmolyta patalyne. Uždega lem- 
putę. Iš tamsos išnyra sustingęs jos veidas ir stik- 
linės akys. 

Užsideda akinius ir įsmeigia žvilgsnį į sieną, 
skiriančią jos kambarį nuo Joanos kambario. 

Įsiklauso. 


Tyla. 

1998-ųjų lapkričio 8-o0ji 
Evos namai, 11.04 val. 


Pagaliau virptelėjo. Pakelia galvą ir žiūri į 
langą. 

— Lietus, - su palengvėjimu atsikvepia. — 
Lietus. 

Atsisėda ir trina rankas. Užsideda akinius. 
Pažvelgs į mane? Ne. Tučtuojau nusisuka. 

— Ponia Eva, kas atsitiko? Ar gerai jaučiatės? — 
iš už durų mus pasiekia sunerimęs Joanos balsas. 
Eva pašoka. Vienu mostu į stalčių sužeria naktį 
pabirusias tabletes. Užsivelka chalatą, palygina 
plaukus. 

— Viskas gerai, - kosi, slėpdama veidą tarp 
delnų. - Pamigau, - iššaukiamai žiūri į mane. 
Nebijau... Visada galiu ją išvaryti... Tikriausiai 
daug kas atsirastų į jos vietą... Tikriausiai... 

Jau nė nežinau, ar tai ji mane įtikinėja, ar aš 
ją. 

— Neturiu ko bijoti... Juk nesu dar tokia 
sena... Niekas manęs nekankina... - netvirtai 
murmame durų link. - Širdies man neskauda... 
Nei kepenų... Gerai atrodau... — paniškai ieško 
manyje patvirtinimo. 

— Ooo, pavyzdžiui, dantys... Vis dar turiu 
savo dantis... —- kreivai šiepiamės. 

— Žinai? — atsigręžia su pusryčiais įeinančios 
merginos pusėn. — Niekada neteko eiti pas dan- 
tistą. 

Joana įdėmiai ją stebi. 

— Jei prastai jaučiatės, galime važiuoti į Brudną 
kitąkart. 

— Visai ne... Puikiai jaučiuosi, - Evos rankos 
ima trūkčioti. — Tik lyja. 

Joana staiga nuleidžia galvą. 

— Kaip tik liovėsi, — vos girdžiu jos kuždesį. 


1998-yjų lapkričio 12-oji 


Evos namai, 19.44 val. 


Vakar visą dieną buvo viena. Joana išvažiavusi 
pas tėvus. Tad stirksojo prie televizoriaus, nors 
nieko įdomaus nerodė. Iškilmės, maršai, kon- 
certai, seni filmai. Vakare vėl apžiūrinėjo pašto 
ženklus. Nepriklausomybės atgavimo dvidešimt- 
metis. Pilkšvai mėlyna serija, išleista dvidešimt 
penktosioms laisvės žygio metinėms. 

Ir vėl negalėjo užmigti. Vartaliojosi. Klausėsi 
lietaus už lango. Tvarkė antklodę. Užsiklodavo. 
Atsiklodavo. Iš paties ryto paskambino daktarui 
Chmielevskiui. 

Dabar sėdi ir rankoje maigo elektrokardio- 
gramą. Dėlioja receptus. Vienas, du, penki. Su- 
gniaužia kaulėtą plaštaką ant stalo paviršiaus. 
Šitiek visko?.. Kam,?.. Vėl propanalolis?.. Parko- 
panas?.. Ir notropilas?.. Irgi mat!.. Šundaktaris!.. 
Juk viską puikiai suvokiu... Prisimenu... admi- 
nistracijos kasa dirba antradieniais ir penktadie- 
niais, pensiją atneša rytais, o registruotus laiškus 
po pietų... prisimenu... Pavyzdžiui. Trisdešimt 
aštuntųjų Kalėdas... 

Šypso ir užsimerkia. Su dėde gavome tokius 
pačius rinkinius laiškams... O dėdė dar ir radiją... 
Tėlefunkeną... Nustatinėjo jį gal visas penkiolika 
minučių... Varšuvoje užregistruoti trys raupsų 
atvejai... Trakšt... 

Gana. Tegul liaujasi. Dabar devyniasdešimt 
aštuntieji. Zėlefunkeno radijo neliko nė pėdsakų. 
Turime televizorių. Toliau vyksta derybos Kosove... 
Numatyta rūpybos reforma gali strigti... 

Žinios?.. Jau taip vėlu?.. Krenkši. Jos mintys 
vargiai palieka praeitį. Kur Joana?.. Kas šian- 

dien?.. Ketvirtadienis?.. Ketvirtadieniais grįžta 
penktą... 

Pasigirsta durų trenksmas. 

— Ką pasakė daktaras? — Joana įpuola į kam- 
barį ir iš karto siekia receptų. Eva paskubom at- 
sišlieja. Rūpestingai sulanksto receptus kartu su 
tyrimų duomenimis. Slepia kišenėje. 

— Norėčiau, kad grįžtumei anksčiau, — šaltai 
atrėžia. — Vėliausiai šeštą. Nebent turėtum pas- 
kaitų... 

Jai už nugaros matau nustebusį Joanos 
žvilgsnį. Mergaitė prieina prie manęs. Arti. Taip 
arti, kad susiliejame į viena. Pavalome nusitepu- 
sius lūpų dažus, pataisome užsilenkusią apykaklę. 
Nustebę triname raukšlelę ant kaktos. Kartą ir dar 
kartą. Kartą ir dar kartą. 

Nedingsta. 


1998-ųyjų lapkričio 16-oji 


Evos namai, 11.36 val. 


Rengiasi. Pagaliau. Bijojau, kad vėl visą dieną 


praleis su chalatu. Dabar sėdasi į fotelį, visai šalia 

manęs. Taip arti, kad galiu pažinti knygą, kurią 
laiko ant kelių. Žinau ją. Prisimenu. Tai buvo 
viena mėgstamų Zofijos knygų. Nurodymai am- 
žiui, kai pasensiu. 

Tyla. 

Iš visų jėgų spaudžia pirštais fotelio atkaltę. 
Didžiulėmis pastangomis sulaiko drebulį. Neat- 
verčia knygos. Neskaito. Nėra reikalo. 

Prisimena kiekvieną sakinį. Aš irgi. 

Neprarasti deramos išvaizdos nei švaros, kad 
nepasidarytum atstumiantis. 

Neieškoti jaunų žmonių draugystės, nebent jie 
patys to norėtų. 

Nebūti niūriam ar aikštingam, nei įtariam. 

Neniekinti dabarties, šiuolaikinio požiūrio į 
pasaulį, mąstymo būdo, madų, žmonių, karų. 

Nebūti pernelyg griežtam jaunimui ir palikti 
daug laisvės jų kvailiojimams bei silpnybėms. 

Nepasakoti vis tų pačių istorijų tiems patiems 
ŽMONĖMS. 

Daug nešnekėti, ypač apie save. 

Nebūti užsisbyrusiam ir įsikibus nesilaikyti savo 
pažiūrų. 

Zofija visada stebėdavosi, kad Sviftas! tai pa- 


rašė, būdamas vos dvidešimt šešerių metų. 


' Džonatanas Sviftas (Jonathan Swift, 1667-1745) -airių rašytojas 
satyrikas. 

1998-ųjų lapkričio 18-oji 


Evos namai, 18.50 val. 


Jau savaitę jiedvi beveik nesišneka. Joana 
grįžta apie šeštą, bet neužeina pas mus. Nepasa- 
koja, kaip praleido dieną. Nieko nesako. Eva va- 
karais stoviniuoja prie lango, apsisiautusi pledu, 
sustirusi. Tada įsiklauso, kaip virtuvėje mergina 
plauna ir tarškina indus. 

Šiandien tas pats. 

Joana išjungia virdulį. Netrukus pasibels ir 
įeis su vakariene. 

Yra. Ant stalo stato padėklą. Nusigręžia nuo 
kojas merkiančios Evos ir nejučia pirštais suspau- 
džia arbatinį šaukštelį. Pamažu žengia durų link, 
bet ją sulaiko nedrąsūs žodžiai: 

— Ar yra ko nors įdomaus teatruose? 

Pemza rankoje sustingsta, ir Eva laukia atsa- 
kymo. 

— O gal kino teatruose? - priduria ir nelauk- 
dama pasilenkia virš dubens. — Kadaise aš dažnai 
vaikščiodavau į kiną. Holivudas, Vietinis, Jūratė... 
Prisimenu... Trisdešimt devintaisiais Rome rodė 
Lordą Džefą... 

Ūmai nutyla. Vėl įnirtingai trina padus. Pa- 
nardina ir trina, panardina ir trina, panardina... 


32 


Tai daro kasdien. Iš pradžių mirko, tada 
imasi šepetėlio ir pemzos, galiausiai — kremo. 
Kasdien. 

Joanos veide atsiranda vos pastebima šyp- 
sena. 

— Kinuose? Visada būna kas nors įdomaus... 

Eva lengviau atsikvepia ir, nenurungta san- 
tūraus atsakymo, stengiasi palaikyti pokalbį. 
Bet jos balsas skamba keistai. Nenatūraliai. Ma- 
lickos! apdarai, Žabčynskio? grožis, Koliziejaus 
interjeras... Pagaliau nuryla. Siekia rankšluosčio. 
Suteliuškuotas vanduo išsilieja ant grindų. 

Joana bemat nubėga į vonią. Grįžta rankose 
laikydama šluostę. Palengva lenkiasi. Kartu —aiš- 
kiai matau — nuryja didelį gurkšnį oro. 

Susemia vandenį į dubenį, stengdamasi kuo 
ilgiau nekvėpuoti. Bet galiausiai parausta. Ir su 
kiekvienu judesiu vis spėriau, vis neatidžiau gręžia 
skudurą. Ištverti! Paskutinį kartą dar brūkštelėti... 
Dar... 

Žaibiškai atsitiesia ir įtraukia oro. Patenkinta 
pakelia galvą ir susiduria su kiekvieną jos judesį 
sekančiu šaltu Evos žvilgsniu. 

' Marija Malicka (1900-1992) - lenkų teatro ir kino aktorė. 


2 Aleksandras Žabčynskis (Aleksander Žabczynski, 1900-1958) — 
vienas populiariausių prieškario lenkų aktorių. 

— Ar galėtum? — Eva paduoda Joanai žirklutes, 
rodydama suragėjusius kojų nagus. — Šiandien 
man taip dreba rankos. 


1998-ųjų lapkričio 20-oji 
Evos namai, 7.33 val. 


Pirmą kartą po trijų savaičių išmiegojo visą 
naktį. Nesiklausydama. Nervingai nepabusdama. 
Nebudėdama. Nedejuodama. 

Pabudo prieš valandėlę. Atsisėdo lovoje ir 
žiūri į mane. Tuščiame žvilgsnyje nematau jokios 
minties. Jokios nuojautos. 

— Rupių bandelių nebuvo! - Joana šūkteli iš 
priemenės. — Nupirkau minkštų! Bet jei norite, 
galiu nueiti į turgų, - girdžiu, kaip šlama polie- 
tileno maišelis. 

Eva markstosi, dedasi akinius. 

— Ko čia lakstysi per tokį šaltį... - pagaliau 
sumurma. — Suvalgysiu ir tokias. Bet kitą kar... — 
nusigręžia, o balsas drauge su ja šiurena į vonią. 


Nekenčiu, kai taip dingsta. 

Laimė, ateina Joana. Ištraukia iš kuprinės laik- 
raštį Evai ir pradeda dėlioti lėkštes. 

— Sąlygos, darančios įtaką farmacinių prie- 
monių veikimui... - kartoja panosėje. — A... 
cheminė sudėtis ir dozė... B... laipsnis... - nu- 
traukia. — Laipsnis... Kas tame B, po galais? — 
burba nepatenkinta. Vėl ima kuprinę. Išsitraukia 
storą knygą. Su piešiniu ant viršelio. Neįžiūriu — 
kokiu. 

Paskubom sklaido lapus ir po valandėlės kar- 
toja toliau: 

— Sąlygos, darančios įtaką farmacinių prie- 
monių veikimui. A... cheminė sudėtis ir dozė... B... 
priemonės toleravimo laipsnis... C... vartojančio 
asmens požiūris... D... minimo vartotojo indivi- 
dualios savybės... E... eeee... — užsikerta. Kad viską 
velniai rautų, net per pusmetį šito neiškalsiu! Jei 
nesuvirškinsiu, stipendijai galas! 

Dar kartą sklaido lapus. Vėl mane pasiekia 
mechaninis kalimas. 

— Haliucinogeninės, nuskausminamosios 
ir priemonės miegui... Veikia bendrą nervų sis- 
temą... Perdozavimas gali pažeisti pusiausvyrą, 
sukelti traukulius, sąmonės praradimą, mieguis- 
tumą ir net... bla... bla... bla... — ji iškiša liežuvį 


iki pat smakro. Prieina prie manęs. Ir dabar jau 
drauge pučiame lūpas. Pirštais ištempiame burną, 
keistai šypsome. Šiepiame dantis. 

— Ar atsiėmei vaistus? — Eva sekundę iškiša 
galvą iš vonios. 

Joana išsprogina akis ir žnybia sau į skruostus. 

— Atvešiu rytoj! Kartu su pinigais už butą! — 
šūkteli durų pusėn, timptelėdama save už ausų. 

— Su pinigais gali neskubėti, — tarpdury iš- 
dygsta Eva. Valandėlę atsipučia. - Nutariau su- 
mažinti tau mokestį. Tiesą pasakius, apskritai 
neimti iš tavęs pinigų. Tiek man padedi... 

— Apskritai? — Joana bemat surimtėja ir su- 
nerimusi žvelgia į Evą. — Apie tai nė negalvokit. 
Žinau, kiek kainuoja vaistai. O daktaras Chmie- 
levskis irgi nepigiai ima. Ne! Jokiu būdu negaliu 
su tuo sutikti! Negali būti nė kalbos! 

— Ber tavęs laukia sesers vestuvės. Ir šventės. 
Ir nebedirbi, - Eva bando atmesti Joanos argu- 
mentus. —- O beto... Mes bičiuliaujamės... — ne- 
tvirtai priduria. 

— Būtent, - Joana apsikabina Evą ir švelniai 
stumteli stalo link. — Jūsų arbata atšals. Negaliu 
leisti, kad mano draugė gertų šaltą. O apie pi- 
nigus prašom nė negalvoti! 

Eva pamažu apima pirštais stiklinę. Palenkia 
galvą. Bet jos žvilgsnis sukelia manyje rami- 
namą mintį. Viskas gerai. Gerai. Nebuvo ko 
baimintis. 


1998-ųyjų lapkričio 24-0ji 
Evos namai, 12.38 val. 


Trakšt... Šunys sukandžiojo vaiką... Trakšt... 
Netekę vilties santechnikai užsisklendė administra- 
cijos patalpose ir pradėjo bado streiką... Trakš:... 
Spaudos leidėjų draugijos apdovanojimą šiais metais 
gavo Bogdanas Tomčykas už straipsnių ciklą apie 
privatų Pruškovo mafijos narių gyvenimą... 

Televizorius burzgia visą rytą. Eva jo neiš- 
jungia, net kai eina į vonią. Bijo tylos? 

Nežinau. Nežinau, ką galvoja. Pastaruoju 
metu retai į mane žiūri. O vakarais sėdi su Joana 
virtuvėje. Kikena. Plepa. Apie ką? Negirdžiu. 

Tada grįžta ir bemat eina gulti. Neskaito. Ne- 
apžiūrinėja pašto ženklų. 


Nei nekrologų. 

1998-ųjų lapkričio 27-o0ji 


Evos namai, 11.00 val. 


Tarsi viskas stojosi į savo vietas. Diena iš 
dienos. Rytas po ryto. Durų trenksmas. Rupios 
bandelės, kiaušiniai, arbatos stiklinės. Joanos 
tauškėjimas. Evos aimanavimai. Šlepečių šiure- 
nimas. Kuisimas. 

Viskas kartojama. 

Kam? Kad ko nors nepražiopsorum? Nepa- 
mirštum? 

Bet aš neįstengiu pamiršti. Turiu viską pri- 
siminti. Kiekvieną šypseną. Kiekvieną brūkšte- 
lėjimą tušu per blakstienas. Kiekvieną suknelę. 
Šukuoseną. Laikraštį, kurį rytą skaitė. Kiekvieną 
į albumą įdėtą pašto ženklą. 

Visa tai manyje glūdi. Diena, kai nusprendė 
išeiti į pensiją. Ir kada metė rūkyti. Tai buvo aš- 
tuoniasdešimt septintųjų gruodį po pokalbio su 
daktaru Chmielevskiu. Nors ne. Aštuoniasdešimt 
aštuntųjų pradžioje. Sausį. Arba vasarį. 

Nesvarbu. Kartais painioju datas. Vaizdų 
niekada. 

Ir garsų. Prisimenu juos kuo tiksliausiai. Ypač 


Septynias raudonas rožes, kurioms skambant mėgo 

šokti. Tamsiai raudona suknele, su satino piršti- 
nėmis. Ilgomis ir juodomis. 
Tokiomis pačiomis, kokias turėjo Zofija. 


1998-yjų lapkričio 29-oji 
Evos namai, 7.31 val. 


Pasidarė tokia beformė. Apvali. Ir vis kūp- 
rinasi. Net dabar, šukuodamasi plaukus, ne- 
pajėgia atsitiesti. Stovi priešais mane, persi- 
kreipusi, sulinkusi, ir drebančiomis rankomis 
sklaido plonas sruogas. Užšukuoja jas taip, kad 
pridengtų plikės plotelius. Tačiau oda vis tiek 
prasišviečia. Tad žvelgia į mane šaltai. Bet argi 
tai mano kaltė? 

— Ar nupirkai laikraštį? — pasisuka virtuvės 
pusėn. 

— Yra kuprinėje! Ant fotelio! - Joana šūkteli 
anapus durų. 

Ištiesia ranką. Pirštais stveria diržą, bet tirtan- 
čios plaštakos nepajėgia nulaikyti svorio. Kuprinė 
išsprūsta, ir jos turinys pabyra ant grindų. Matau 

sąsiuvinius, geltonas šukas, piniginę, šokolado ga- 
balėlį, atsuktuvą... 

Pasilenkia ir sustingsta. Iš pabirusių daiktų 
pakelia tik knygą. Sunkiai. Knyga stora. Ant vir- 
šelio piešinys. Neįžiūriu, kas jame. 

Durys girgžteli. 

— Ponia Eva, pusryčiai... Ir vaistai... 

Eva bemar slepia knygą sau už nugaros. Atlei- 
dimo prašantis žvilgsnis staigiai nuslysta į grindis. 

— Nieko baisaus, - Joana pritupia ir ramiai 
ima rankioti daiktus. Užsega kuprinę ir apsidairo, 
ar kartais ko nepražiopsojo. 

— Ar tau sakiau, kad dėdė Stefanas žuvo karo 
pradžioje? — Evos balsas toks neįtikėtinai stipus, 
kad mergina pakelia nuo grindų žvilgsnį. - Prie 
veidrodžio yra jo nuotrauka. Radau ją spintoje. 
Naktį. 

Joana prieina prie manęs. Tuo pat metu —aiš- 
kiai tai matau — Eva kiša knygą po pagalve. 

— Per bombardavimą, — murma. — Tada visą 
vaistinę sugriovė. 

Pasitaiso šlepetes ir skubiai, kaip tik išgali, 
prisislenka prie Joanos. 

— Tai tas vidurinis, su barzda. Išvaizdus, 


tiesa? — šypso. — O tas kairėje, su akiniais, — baks- 

teli į nuotrauką, — jo artimiausias draugas, dak- 
taras Burkievičius. Nuostabus žmogus... 

— O trečias? — Joana liečia nuotrauką. 

— Mane augino dėdė, - Eva tarsi nė negirdi 
klausimo, - po mamos mirties... | 

— Žinau, jūs pasakojot, - mergina nekant- 
rauja. — Bet tas trečias... Kas jis? Atrodo, lyg būtų 
užsivilkęs jaunesniojo broliuko švarką. 

— Jis neturėjo brolio, — Evai staiga praeina 
noras šnekėtis. — Jis... Jį nužudė... 


1998-ųyjų lapkričio 29-o0ji 


Evos namai, 17.14 val. 


Visą dieną apsimeta, kad ką nors veikia. 
Įjungia televizorių. Trakšt... Branievo parapijos 
klebonas nori vietoj bažnyčios kaimynystėje esančio 
zoologijos sodo įkurti kryžiaus kelią. Tvirtina, kad 
pamaldų metu jam trukdo liūtų ir asilų riksmas... 
Trakšt... Lenkijoje nuo krūties vėžio kasmet miršta 
apie penkis tūkstančius moterų... Trakšt... Riešutė- 
liai „Feliksas“! Išjungia. Rausiasi stalčiuose. Pri- 

sėda, varto laikraštį. Po valandėlės viską meta ir 
vėl imasi knygos. 

Neatskleidžia jos, ir dabar aiškiai matau pie- 
šinį ant viršelio. Labai man patinka. 

Nes tai veidrodis. 

Su tamsiais plačiais rėmais. Atspindi senos 
moters veidą įkritusiais skruostais ir liesu kaklu. 
Moteris žaidžia rože ir laukia, kol tarnaitės supins 
jai plaukus. Jos akyse pastebiu ryžtą. 

— Kaip Gabrielė, - kužda Eva. - Kaip Gab- 


rielė. 


1998-ųjų lapkričio 29-oji 


Evos namai, 22.40 val. 


Lyg vis dar jai būtų maža. Užsidega naktinį švies- 
tuvą ir vėl traukia iš po pagalvės knygą. Vėl skaito. 

— Ponia Eva, jūs nemiegate? Blogai jaučiatės? 
Gal ko atnešti? — iš anapus durų sklinda sune- 
rimęs balsas. 

Krūpteli. Paskubom antklode uždengia 


knygą. 


42 


— Skaitau laikraštį. Labai įdomūs straipsniai. 
Apie žvėrelius... — stengiasi kalbėti ramiai, kad 
Joana nepajustų nerimo. Panikos. 

Bet jos-mano mintys blaškosi kaip pamišu- 
sios. Ko čia vis kiša nosį? Ko klausinėja? Tikrina, 
ką darau? Tikriausiai mane kontroliuoja. 


Ir kam jai ta knyga? 


1998-ųyjų lapkričio 30-o0ji 


Evos namai, 7.40 val. 


Iš pradžių girdžiu beldimą. Tada atveriamos 
durys. Įeina Joana. 

Eva tik po valandėlės bando atsisėsti. Ropš- 
čiasi iš po storos antklodės ir pledo. Markstosi. 
Dar neatsipeikėjusi žiūri į merginą. Vos atsigauna. 
Staiga... Umai nusipurto miego likučius. Susi- 
riečia. Jos plaukai! Jos plaukai rudi! Rudi! 

— Ar nematėte tokios storos prieškarinės 
knygos? — Joana perrausia kuprinę. — Ant vir- 
šelio buvo piešinys. Su veidrodžiu, — dirsteli po 
foteliu. — Šiandien turėjau grąžinti. Agata mane 

užmuš, — dar kartą dirsteli po foteliu. Ieško laik- 
raščių šūsnyje. Mechaniškai pakiša Evai lėkštelę 
su vaistais. — Daktaras sakė, kad turite juos gerti 
tuojau po pusryčių. 

Nustumia lėkštelę ir pirštais suspaudžia ar- 
batos stiklinę. Staiga įsitempia. Suklūsta. Nenu- 
leidžia žvilgsnio nuo Joanos. Pro stiklinę stebi, 
kaip mergina dar kartą rausiasi kuprinėje. 

— O po eglute mamai padėsiu lygintuvą. O 
tėvui — megztinį. Prireiks tokiu oru. Blogiausia — 
sesers vestuvės. Nežinau, ar jai labiau norėtųsi 
antklodės, ar pietų servizo. O jums turiu kažką 
ypatinga, - Joana šypteli ir priduria: — Aaa, mir- 
tinai būčiau užmiršusi. Naktį vonioje mačiau 
žiurkę... 

Pamažu perkelia žvilgsnį nuo Joanos į mane. 
Į Joaną. Į mane. Matau, kaip jos išblukusios akys 
ima blizgėti. Jose paniška mintis, kuri susilieja su 
mano paniška mintimi. Žiurkę?! Žiurkės nuodi- 
jamos arseniku! O arsenikas lengvai tirpsta sriu- 
boje. Arba... 

Iš rankų išsprūsta stiklinė. Nekreipia dėmesio 
į stiklo šukes ir aplietas grindis. Nervingai, kon- 
vulsyviai mirksi. O aš virstu jos stikliniu žvilgsniu. 
Nupilkusiu veidu. Švilpiančiu alsavimu. Pakvai- 

šusia mintimi. Kokia aš kvaila... Pamiršau apie 
batus... Apie guliašą... Užmigdė mano budrumą... 
Tais savo plepalais... Praktika... sesers vestuvės... 
Filmai... Tarškalynė... Manei, kad nepastebėsiu?.. 
Kad nesusiorientuosiu?.. Nesulauksi... Macau... 
viską... Kaip žiūri... Kaip gudrauji... Ta knyga tau 
nepadės... Ne... 

Staiga liaujasi. Susvyruoja ir krenta ant lovos. 

Persigandusi Joana bemat pripuola, bet Eva 
nustumia ją iš visos jėgos. Vėmalų čiurkšlė apipila 
pagalvę. Antklodę. Grindis. 

Sukrėsta traukulių stengiasi iš paskutiniųjų 
neprarasti sąmonės. Kontroliuoti. Stebėti, ką 
daro anoji... 


1998-ųyjų lapkričio 30-0ji 
Evos namai, 17.27 val. 

— Širdžiai — tris kartus per dieną. Nuo Parkin- 
sono ligos — vakare ir ryte. Stiprinamuosius — ryte. 


O miegui ir raminamuosius — vėlai vakare, — dak- 
taras Chmielevskis murma, ant receptų keverzo- 

damas įrašus. Joana susinervinusi. Rankos dreba. 
Vis dirsčioja į Evą. Mostu prašo daktaro, kad tas 
kalbėtų tyliau. Kad jos nepažadintų. 

Eva nekruta. Perrengta ir nuprausta atrodo 
žymiai geriau. Ramiau. 

— Slaugyti tokį sunkų ligonį - nenusakomas 
vargas, - Chmielevskis užjaučiamai žvelgia į 
Joaną. Į jos prasiskėtusią palaidinukę. Ankštas, 
aptempiančias klubus kelnes. - Žinau, kad jums 
nepaprastai rūpi ponia, bet čia simpatija niekuo 
nepadės. Senatvė turi savo spąstus. Nuoširdžiai 
raginu paskambinti į Lenkijos rūpybos centrą. 
Arba į visuomeninę globos organizaciją. Jos tam 
ir yra, kad rūpintųsi vienišais. Ir tikrai turi puikių 
slaugių... 

Joana purto galvą. 

— Ne. Negalėčiau, — pataiso Evai antklodę. 
Įsiklauso į trūkčiojantį alsavimą. 

— Jei tik kas nutiktų, prašom nedelsdama 
skambinti. Blogiausiu atveju išrūpinsiu ligo- 
ninėje vietą. Vis bus jums šiek tiek poilsio. Tik- 
riausiai pačiai nepakenktų tuščias butukas ku- 
riam metui... - Chmielevskis šypteli, dėdamasis 
į portfelį stetoskopą ir kraujospūdžio matavimo 
aparatą. Nepastebi, kad ta užuomina jai sukelia 

pasišlykštėjimą. Patenkintas savimi jis išeina į 
prieangį. Ten Joanai duoda paskutinius para- 
rimus. Dėl kažko įtikinėja. Įkalbinėja. 

Dėl ko? 


Bandau išgirsti. 


1998-ųjų lapkričio 30-0ji 
Evos namai, 18.13 val. 


Tylus beldimas. 

— Ar ponia miega? — Joana atsargiai praveria 
duris. — Atnešiau vaistus... - dėliodama bute- 
liukus ant stalo stengiasi nešiurenti maišeliu. Ant 
pirštų galų prieina prie lovos. Sunerimusi žvelgia 
į nejudančią Evą. Žinau, kas ją taip jaudina. Per- 
matomas veidas, mėlynos lūpos ir užmerkti vokai 
be blakstienų. 

— Važiavai taksiu? — netikėtas klausimas pri- 
verčia Joaną net pašokti. 

— Taksiu? Kam? - žvelgia į mane apstulbusi. 

— Per valandą suspėjai grįžti iš Pulavos? — iš- 
steni Eva. 

— Iš Pulavos? Visiškai ne. Buvau apačioje. Ne- 
norėjau ilgam jūsų palikti vienos. 

— Aha... - Evos veide atsiranda keista iš- 
raiška. — Apačioje, sakai... Apačioje... 

— Bet, ponia Eva, patikrinau kiekvieną galio- 
jimo datą. Viskas gerai, — netvirtai aiškinasi. 

— Patikrino... - Eva prunkšteli ir įsmeigia 
į mane pašaipų žvilgsnį. - Negirdėta! - prale- 
mena. — Sako, kad pacikrino... — nutyla ir bejė- 
giškai krenta ant pagalvės. Dabar tuščiu žvilgsniu 
įsisiurbia į Joaną. 

Persigandusi mergaitė bando sprukti. 

— Eisiu jau... —- netvirtai pradeda. Pakelia 
galvą, žiūri į mane. Ir išvysta savo visiškai svetimą 
veidą. Raukšlėtą. Nuvargusį. Išdžiūvusį. Atšoka. 
Iš visų jėgų užsimerkia, apsisuka ant kulnų ir iš- 
bėga. 

Tada Eva ropščiasi iš lovos. Basos jos kojos 
paliečia grindis. Neįsispiria į šlepetes ir kuo sku- 
biau, kaip tik gali, šlepsi prie durų. Įsiklauso. Ir 
daro tai, ko niekada anksčiau nedarė. Pasuka 
raktą spynoje. 

1998-yjų lapkričio 30-o0ji 


Evos namai, 23.45 val. 


Vis dar sėdi prie stalo. Susikūprinusi. Įsitem- 
pusi. Vienais naktiniais marškiniais. Dreba. Ne- 
žinau, kodėl neužsivelka chalato. Neužsimauna 
storų puskojinių. Gniaužia polietileno maišelį, 
į kurį sumetė Joanos atneštus vaistus. Laukia. Ir 
įsiklauso į tylą. 

Jau dvidešimt minučių manęs nepasiekia joks 
garsas. Tad juo labiau jos. 

Na, pagaliau krūprelėjo. Sunkiai juda ir žiūri į 
mane. Verčia mane tapti vaškiniu išvagotu veidu 
su lūpų kamputyje sudžiūvusių seilių likučiu. 
Mintimi, kurios nenoriu mąstyti. Kas tai bus?.. 
Barbituratai?.. O gal insulinas?.. Yra tiek būdų... 
Mortfijus... Didinantys kraujospūdį... Digitalis... 
Nemburalis... 

Žinau, kad ligi ryto nebenurims. Kas minutę 
šliauš prie durų ir tikrins, ar gerai užrakintos. Taip 
kaip dabar. Viena ranka atsargiai judina rankeną, 
o kita vis dar gniaužia polietileno maišelį. Gir- 
nevikriai tipena prie lovos. Priklaupia. Didžiulių 
pastangų dėka pakelia lovos viršų. Paskubom kiša 

maišelį su vaistais į patalynės dėžę ir atitraukia 
rankas. Lova su trenksmu krenta. 

Dabar kretančia ranka siekia stalčiuko po 
manimi. Brazdina užsikertančią spynelę. Sun- 
kiai nuramina plaštakas ir pamažu atsuka pirmą 
buteliuką. Prakaito lašai tyška ant pabirusių 
tablečių. Iškiša liežuvį ir paliečia juo kiekvieną 
vaistą. Pauosto. Ant kiekvieno jų nagu įbrėžia 
nelygų brūkšnelį. 

Valandėlę pailsi ir ima kitą buteliuką. Vėl tas 
pat. Apuosto. Paliečia liežuviu. Įbrėžia brūkš- 
nelį. 

Patikrintas tabletes suberia į buteliukus, ku- 
riuos pažymi Homasteriu. 


1998-ųjų gruodžio I-oji 


Evos namai, 2.15 val. 
— Neleisiu jai to! - pašoka ir delnu trenkia į 
pagalvę. Čiužena šlepetėmis ir netrukus priploja 


nosį prie manęs. Jaučiu jos šaltą drėgną odą. Ir 
persmelkiantį žvilgsnį. Maištaujantį. Pikrą. 

Provokuoja. Manai, kad viską žinai, jei viską 
matai?.. Laikai, kad turiu pasiduoti, taip?.. Arba 
pati tai padaryti?.. Kol dar nereikia maldauti pa- 
galbos... Kol dar nesibaigiu kaip jos... Šlapiame 
patale... Laukdama... Kol kas nors užeis... Kol... 

Drebame. Klysti... Klysti... Aš nesu Zofija... 
Įsidėmėk tai... Nesu ji! 

Turėjau seniai tave sudaužyti!.. 


1998-yjų gruodžio 2-oji 


Evos namai, 7.51 val. 


— Ponia Eva, taip nevalia. Turite ką nors su- 
valgyti, - jau kokias penkias minutes beldžiasi. 
Klibina rankeną. Bando. 

Eva nusigręžia į sieną. Neketina pajudėti. 
Juoba atverti. Kiša galvą po pagalve. Ir dar užsi- 
traukia ant savęs antklodę su pledu. 

— Paliksiu padėklą prie durų, - Joana šaukia 
iš koridoriaus. 

Eva išsirango iš patalų ir akimirką įsiklauso į 
tylą. Pagaliau atsisėda. Nugara į mane. Bet ir taip 
žinau, kad laukia, kol trinktelės durys. 

Trinktelėjo. 

Dabar vargais negalais keliasi iš lovos. Su- 
linkusi perpus kėblina per kambarį. Prie durų. 
Pamažu pasuka raktą. Ir dingsta. 

Grįžta po kelių minučių. Su pakeliu sausainių 
ir kefyru. Greitai užsidaro ir lengviau atsikvepia. 
Iš nuovargio alsuodama krenta į fotelį. Chalato 
rankove šluostosi drėgną veidą ir ima pultą. 

Trakšt... Konge burtininkės iššauktas žaibas už- 
mušė penkiolika svečių komandos futbolininkų. Visi 
šeimininkų žaidėjai liko gyvi... Trakšt... Suaugusio 
žmogaus smegenys gali atsistatyti. Mokslininkai 
įrodė, kad naujos nervų ląstelės atsiranda bipo- 
kampe - smegenų struktūroje, nuo kurios priklauso 
mokymasis ir atmintis. Atradimas gali palengvinti 
Parkinsono ir Alzheimerio ligos gydymą... 


1998-ųjų gruodžio 2-o0ji 


Evos namai, 17.15 val. 


Trakšt... Novosibirske autobusų rykštė — plaukų 


vagys. Minioje nužiūri moteris ilgomis kasomis ir, 

naudodamiesi spūstimi, nupjauna plaukus skus- 
tuvu. Vėliau parduoda juos Vakarų kirpyklų salo- 
nams ilgiems perukams arba šinjonams... Trakšt. 
Baigiasi Zėleekspresas. 

Iš prieškambario staiga mus pasiekia Joanos 
balsas: 

— Nežinau, ką valgo. To, ką jai palieku, net 
neliečia. Vaistus? Neturiu supratimo. Turbūt 
ne... Sako, kad gerai jaučiasi ir nori ramybės. Bet 
manau, kad turėtumėt atvykti... 

Eva sustingsta. Beat išjungia televizorių. Įsi- 
spiria į šlepetes ir kuo tyliau sliūkina prie durų. 
Prikiša ausį. Ištempia liesą kaklą. Stengiasi ne- 
kvėpuoti. 

— Į ligoninę? Jau sakiau jums. Tik tada, jei 
nebus kitos išeities, - Joanos balsas persmelktas 
liūdesio. Girdžiu, kaip tarkšteli ragelis, pade- 
damas ant telefono. 

Eva žaibiškai atsitraukia. Girgžteli grindys. 

— Ponia Eva! - Joana aiškiausiai išgirdo girgž- 
desį. — Ar girdite mane? Rytoj užeis daktaras 
Chmielevskis. Turime nuspręsti, ką toliau... 

Eva delnu prisidengia burną. Dabar matau 


tik akis. Jose — užsispyrimas. 


Nusisuka ir spintelėje prie lango ima kažko 
ieškoti. Netrukus ištraukia mažą plastikinį bu- 
teliuką. 

Mašinų alyva? 


1998-ųjų gruodžio 2-o0ji 


Evos namai, 20.12 val. 


— Ponia Eva, jūs nemiegate? — nedrąsiai bel- 
džia į duris. — Turiu išeiti. Pas Agarą. Konspektų. 
Tai truks kokią valandą. Jei kas atsitiktų, prašom 
nedelsiant skambinti daktarui Chmielevskiui. Pa- 
žadu po valandos grįžti. Ar girdite? Po valandos. 

Girdi. Aišku, girdi. Juk sėdi prie pat durų. 
Pirštais spaudžia plastikinį buteliuką ir laukia. 

Žinau, ką nori daryti. Ką tik mankštino kiek- 
vieną judesį. 

Joanai išėjus nucipens į jos kambarį ir įvarvins 
po keletą lašų alyvos į spyną ir vyrius. Patikrins, 
ar durys varstosi be girgždesio. Jei bus reikalinga, 
viską dar pakartos. Tada grįš pas mane ir lauks. 


1998-ųjų gruodžio 3-ioji 


Evos namai, 3.00 val. 


Šviesa, sklindanti iš gatvės, tarpais praskie- 
džia tamsą. Silpnas šuoras žaibiškai praslenka. 
Dingsra. Blyksteli kitas. Praslenka. Dingsta. 

Guli ant lovos su drabužiais. Budri. Įsitem- 
pusi. Įsmeigusi akis į atidengrą langą. Į naktį. Į 
sniegą, kuris kaip tik pradėjo snigti. Tyli. Ūmai 
atsisuka. Prieina prie manęs. Rausiasi stalčiuje, 
atidaro metalinę dėžutę. Nedvejoja. Staigiai at- 
suka buteliuką ir įsiurbia į švirkštą permatomo 
skysčio. Pažiūri į šviesą. Švirkšteli ir lengvai spus- 
teli stūmoklį. Paruošta. Tik staiga jos plaštaka 
ima drebėti. Atideda švirkštą. Nurimsta. Persi- 
galvojo? 

Pakelia į mane akis, bet man dar nespėjus pa- 
gauti jos žvilgsnio, stveria mane ir velka žemyn. 

Dingsta raukšlės. Dingsta stalas, lova ir ati- 
dengtas langas... 

Dar girdžiu, kaip nusiauna šlepetes ir basa 
eina prie durų. Pasuka raktą. 

Tamsa. 


ZK/KMAS 
VE/KSMAS 


1938-ųjų lapkričio 29-oji 


Zofijos namai, 19.20 val. 


Yra per žema, kad galėtų užnerti virvę ant sie- 
tyno. Prie žvakės šviesos vos ją įžiūriu. Kankinasi. 
Kelia virpančias rankas. Veltui. Turi rasti ką nors 
tinkamesnio nei taburetė. Ką nors aukštesnio. 
Kėdę? Ne, ji ne ką aukštesnė. Sralą! Stalas būtų 
kaip tik. Ir turėtų nepamiršti — taburetė svyruoja! 
Ber ji nesidairo! Neapgalvotai žengia, įsipainioja 
į naktinius marškinius ir... sunkiai susigrąžina 
pusiausvyrą. 

Pernelyg skuba. 

Pagaliau. Į kambario vidurį stumia ąžuolinį 
stalą. Ant jo stato taburetę. Tvirtina virvę. Riša 
kilpą. Dar kiek lukteri. Dvejoja. Persigalvos? 
Atsigręžia į knygas, į rašomąją mašinėlę, į senas 
nuotraukas. Prieina ir perbraukia per mane dre- 
bančiu karštu delnu. 

— Sudie, - kužda. Man? Sau? 

— Sudie, - arkartoju. 

Bet ji neklauso. Atspindi manyje tik savo 
sutrauktus pečius. Dar matau, kaip prieina prie 
stalo. Užsiropščia ant savo piramidės. Nuspiria 


žvakę. 

Tamsa. 
Girdžiu virstančių baldų bildesį. 
Tyla. 


1938-ųyjų lapkričio 29-0ji 


Vaistinė, 19.20 val. 


— Už tavo ateitį! - Stefanas kelia tostą ir žiūri į 
dukterėčią. Jo balsas nemaloniai atsimuša nuo ką 
tik nudažytų vaistinės sienų, nuo juodų ir baltų 
grindų ir stiklinių spintelių. Evos akyse pastebiu 
liūdesį ir nusivylimą. 

— Brangioji, tikriausiai jam kas nutiko, — ne- 
tvirtai priduria Stefanas. - Daugiau negalime 
laukti. Žvakutės ištirps anksčiau, nei tu jas užpū- 
si, — droviai šypso. Trečią kartą pataiso užtrauktas 
portjeras. Pristumia fotelį arčiau lango ir atsargiai 
patraukia tortą prie stalo krašto. 

Eva atsipeikėja. Linkteli galvą. Įkvepia, o tada 
pučia. Palengva. Vienodai. Žvakutės gęsta viena 
po kitos. Tryliktoji, keturioliktoji... Penkiolik- 


toji... 


Viskas. 

Niekas nedainuoja „Ilgiausių metų“, neat- 
kemša šampano. Niekas nesiveržia pasveikinti. 
Ant stalo - kaip visada per pastaruosius šešerius 
metus — padėti tik keturi indų rinkiniai. Evai, 
dėdei Stefanui ir dviem jo draugams - Janui But- 
kievičiui ir Viktorui Levitui. 

Tik kad Viktoras šį kartą neatėjo. 

Eva nervingu judesiu nuo veido nubraukia 
sruogą. Užmeta už nugaros storą kasą. Neišsi- 
duoda, kaip labai jai skaudu. Juk tai jos šventė. 
Ypatinga diena, kurios taip laukė. Išmeldė dėdės, 
kad anksčiau baigtų vaistinės remontą ir užsakytų 
tortą pas Bliklį. Ir kad leistų jai išgerti vyno. Iš 
labo ryto atbėgdavo matuotis suknelių. Sakė, kad 
viršuje neturi tokio didelio veidrodžio. 

Tokio didelio kaip aš. 

Ta, kurią išsirinko, dera jai prie akių, šviesaus, 
švelnaus veido, rudų plaukų. Vaikiškos šypsenos. 
Pabrėžia kūno trapumą. Mėgstu atspindėti tą 
trapumą. Plonas rankas, pečius, pakreiptą gal- 
vutę. Tik tai galiu daryti. Žiūrėti. Atspindėti. 
Įsiminti. 

Ir pasakoti. Apie tai, kas yra. Apie tai, kas 


buvo. 

Kažkada Evos motina neleisdavo jai čia ateiti. 
Tik iš viršaus kartais mane pasiekdavo jos juokas. 
Prieš septynerius metus Eva nulipo į laboratoriją 
pirmą kartą. Atsisėdo ant kėdės prie pat palinkusio 
ties reaktyvais Stefano. Kantriai laukė, kol baigs 
sverti, maišyti ir grūsti vaistus. Jam baigus pasakė: 

— Mirė mama. 

Nuoto laiko ateina kasdien. Kasdien matau, 
kaip padeda Stefanui, atneša jam arbatos, primena 
apie pietus ir pataiso kreivai užsivilktą liemenę. 
Arba susidomėjusi klauso, ką šneka moterys, sto- 
vinčios eilėje. Kad išvaizdus, aukštas, laibas. Kad 
jo gražūs pilki plaukai ir tanki juoda barzda. Kad 
visada nepriekaištingai apsitaisęs ir žaviai man- 
dagus. Ir kad taip retai atkreipia į jas dėmesį. 

Tai tiesa. Stefanas jau seniai nepastebi moterų. 
Kažkada noriai jas kalbindavo, juokaudavo, skir- 
davo pasimatymus. Nustojo. Kai mirė jo sesuo. 
Tada pasitraukė iš instituto ir beveik metė ty- 
rimus. Retai prie jų grįžta. Kiauras dienas tikrina 
sąskaitas, rašo užsakymus, aptarnauja klientus. 
Arba moko Evą. Kaip trinti tepinius, suritenti 
glicerino kamuoliukus, plikyti žoleles... 

— Tikiu, kad tau pasiseks atrasti vaistą, pa- 
dėsiantį neišgydomiems ligoniams, — Stefanas 

prieina prie Evos ir įteikia jai dovaną. Dvi gražiai 
įrištas knygas. Mokslas apie vaistų gamybą bei jų 
savybės ir Įveikusieji ligas. Kaipmat atsitraukia, bet 
Eva vis tiek spėja pabučiuoti jam į skruostą. — 
Ačiū, dėdyte... Ačiū, - kužda. 

— Dabar mano eilė, — Burkievičius pastato 
taurelę ir užsisega nudėvėtą švarką. Pasitaiso 
visada nuslenkančius ant nosies galiuko nešva- 
rius raginiais rėmeliais akinius. — Eva... — at- 
sikrenkščia, ištraukdamas iš po kėdės kaspinu 
perrištą gydytojo krepšį — ... Su linkėjimais, kad 
gerai tarnautų, būsimai daktarei... 

Eva švelniai paglosto odinį krepšio paviršių, 
paliečia užraktą ir tyliai atsidūsta sujaudinta. Ne- 
pastebi, kad Stefanas prunkšteli ir gūžteli pečiais. 
Burkievičius nervingai atsikosėja ir - laimingas, su- 
teikęs jai džiaugsmo - tiesiog nugrimzta į fotelį. 

Visada taip daro, kai sutrinka. Visas susigūžia, 
įsispraudžia į kertę arba slepiasi fotelyje. Tokį jį 
prisimenu, kai pirmą kartą atsistojo priešais 
mane. Tada jie buvo gimnazistai. Stefanas, But- 
kievičius ir Viktoras. Tas, kuris šiandien neatėjo. 
Trys draugai. 

Stefanas jau tada buvo patrauklus ir įspū- 
dingas, nepaisant jaunuoliškos išvaizdos. Užsi- 

spyręs veržėsi į užsibrėžtą tikslą — studijas ir moks- 
linį darbą Farmacijos institute. Buvo liguistai 
ambicingas. Bet kuria kaina norėjo aplenkti tėvą. 
Ir jam beveik pasisekė. 

Burkievičius buvo smulkaus negražaus veido ir 
baugščių akių. Tylus ir kuklus. Bet iš visų jų geriau- 
sias. Pirma — gimnazijoje, paskui - medicinos fa- 
kultete. Pranašavo jam didžiulę ateitį, o jis pasirinko 
paprastą ligoninę ir kuklią privačią praktiką. Atsi- 
sakė karjeros. Nesukūrė šeimos. Aiškinosi, kad jam 
trūksta drąsos ir pasitikėjimo savimi. Kad jaustųsi 
laimingas, jam pakako kortų ir mėgstamo Šekspyro. 
Perskaitė viską, matė kiekvieną pastatymą. 

Užtat Viktoras buvo kampuotas, beformis, 
tarsi pernelyg didelis. Ir siaubingai išsiblaškęs. 
Mokykloje prastai mokėsi. Tik studijuodamas 
atrado savo pašaukimą. Teisminę mediciną. Jau 
seniai dirba teismo ekspertu. Be galo mėgsta tai, 
ką daro. Ir mėgsta apie tai pasakoti. O aš neišpa- 
sakytai mėgstu jo klausytis. 

Deja, šiandien čia tik Stefanas ir Burkievičius. 
Abudu stebi Evą, kuri skausmingu veidu pjausto 
tortą, pilsto vyną. Stefanas bejėgiškai tyli. Burkie- 
vičius bando guosti ją komplimentais. Sako, kad 
jai labai tinka šita suknelė, kad... 

Staiga jį nutraukia skambutis. Eva pašoka nuo 
stalo: 

— Žinojau, kad nepamirš! — šaukia. - Ži- 
nojau! 

Tiesiai priešais mane, tarpduryje, išdygsta ga- 
linga figūra. Viktoras. Kaip įprasta, ilgai šiurena 
kojomis ant demblio. Nusiima skrybėlę, nusi- 
šluosto pliką galvą ir prilaiko portjerą, kad galėtų 
įeiti dar kažkas. Kas? Nematau. Viktoras visiškai 
užstoja duris. 

— Tikrai negalėjau anksčiau, — bučiuoja Evą 
ir pakelia ją aukštyn taip lengvai, kaip tada, kai ji 
buvo maža mergytė. - Komisaras paliudys... 

Komisaras? Įdomu. Dabar matau, kad už Vik- 
toro išlenda kažkoks nematytas žmogus. Aukštas 
elegantiškas blondinas šviesiai žaliomis akimis. 

— Tikrai, - bando nusišypsoti. — Ponas Levitas 
tikrai turėjo būti. 

Bet Eva neklauso. Prie krūtinės spaudžia 
Viktoro dovaną. Albumą tamsiai raudonais vir- 
šeliais. Džiaugsmingai tarška, kad tuojau įdės į 
jį tris ženklų serijas su Maršalu, kurias neseniai 
įsigijo. Viktoras švyri. 

— Gal vis dėlto mus pristatytum? — šaltai įsi- 
terpia Stefanas. Suirzęs gręžia Viktorą žvilgsniu. 

Žinau, kad jį piktina Viktoro vėlavimas, bet 
drauge ir džiugina nepaprastas svečias. 

— Tikrai, — Viktoras atsargiai patraukia į šalį 
Evą ir iškilmingai pradeda: - Stefanas Jostas, šei- 
mininkas, vaistinės savininkas ir garsus farma- 
cininkas... Daktaras Janas Butkievičius, vidaus 
ligų ir neurologijos specialistas... Ir žavioji šventės 
kaltininkė, mūsų Evutė... 

Vyrai paspaudžia vienas kiram rankas. Eva 
linkteli. 

— Eisiu atnešti dar vieną komplektą, - šnibžda 
dėdei ir išeina. Viktoras nulydi ją žvilgsniu. Tik 
po kurio laiko priduria: 

— Ir nenumatytas svečias, komisaras Haberda. 

Haberda? 

Tai štai kaip jis atrodo? Tai apie jį Viktoras vis 
pasakoja, o Stefanas skaito laikraščiuose? Nustatė, 
kad tai tėvas nunuodijo vaikus taliu... Paskyrė 
papildomą skrodimą... Suėmė žudiką... 

Stefanas pritraukia komisarui fotelį, įpila 
vyno. Bet svečias nesėda. Su taure rankoje vaikš- 
tinėja po vaistinę. 

— Svarstau... Ar jūs vadovaujatės intuicija? — 
Stefano klausimas pristabdo komisarą prie pat 
manęs. 

— Intuicija? Niekada. Tik faktai. Teisingai su- 
dėlioti visada atves... — Staiga komisaras atsisuka 
į mane. — Nuostabus veidrodis! Tas rėmas tikrai 
nepaprastas... 


Na pagaliau. 
Maniau, kad jau niekada manęs nepastebės. 


1938-ųyjų lapkričio 29-oji 


Laboratorija, 19.42 val. 


— Tiesą pasakius, tik iš šios pusės jis nepa- 
prastas. Venecijos stiklas. Prašom pažiūrėti — vais- 
tinė matoma kaip ant delno, - Stefanas didžiuo- 
damasis liečia mano permatomą paviršių. — Bet 
ką jums čia šneku... Tikriausiai policijoje naudo- 
jatės kažkuo tokiu kiekvieną dieną. 

— Tokiu? Iš kur. Šis atrodo ypač senas, - komi- 
saras priartina prie manęs veidą. Iš arti jo šviesiai 
žalios akys atrodo beveik permatomos. Kaip vit- 
rina, skirianti vaistinę nuo gatvės. Kaip aš. 

— Labai senas. Liko po ankstesniųjų namo 
šeimininkų, — Stefanas tikrina, ar negrįžta Eva, 

ir pritildo balsą. — Kažkada čia buvo viešnamis, 
bet 1866-aisiais... 

— 1866-aisiais? A, tai ta byla dėl trijų nu- 
žudytų jaunų moterų, kurių kūnus rado rū- 
syje, - komisaras antrina Stefanui. — Keista 
byla. Jei gerai prisimenu, žudikas taip ir nebuvo 
surastas. 

— Matau, kad jūs puikiai orientuojatės. O aš 
buvau tikras, jog tai paslaptis, - Stefanas aiškiai 
nustebintas. - Kai mano senelis nupirko namą 
už grašius, liepė viską perstatyti, kad ištrintų 
prisiminimą apie tą šiurpų nusikaltimą. Viršuje 
įrengė butą, bet, kaip matome, prastą, nes sve- 
tainę mums atstoja vaistinė. Tik veidrodį paliko 
taip, kaip buvo... 

— Įdomu, - Heberda atsargiai paliečia mane 
šaltais pirštais. — Vienintelis tų įvykių liudininkas. 
Jei mokėtų kalbėti... 

Kalbėti? 

Aš lygiai taip galėčiau pasakyti: jei mokėtum 
žiūrėti... 

Meilė. Vienoje ir kitoje pusėje. Mirtis. Vie- 
noje ir kitoje pusėje. 

Siaubas. 

— Ponas Levitas man pasakojo, kad jūs vienas 
auginate dukterėčią, - komisaras nusisuka nuo 
manęs ir staiga keičia temą. 

— Ką gi... Neturėjau kitos išeities. Jos tėvas 
Žuvo autoavarijoje dar jai negimus. O motina 
mirė nuo plaučių uždegimo, kai Evai buvo aš- 
tuoneri... 

— Labai miela panytė. Mielu noru ilgiau pas 
jus pasisvečiuočiau, bet po valandos su ponu Le- 
vitu turime vėl būti prozektoriume... 

Stefanas spokso į komisarą lyg nesuprasdamas. 
Po valandos? Ber juk gimtadienis... Prieina prie 
manęs ir dirsteli į vaistinę. Piktu žvilgsniu per- 
smelkia Viktorą, mosikuojantį rankomis Burke- 
vičiui prieš nosį. 


1938-ųyjų lapkričio 29-o0ji 
Vaistinė, 19.47 val. 


— Kuo tu nori mane įtikinti?! Susinervino, 
kad neatėjau laiku?! Nesąmonė! Blogai atrodo? 


Sutinku, bet tai todėl, kad persidirbusi. Nusi- 

laksčiusi. O kieno dėka? Tavo! — Viktoras ner- 
vingai sukiojasi po patalpą. — Tai tu užkrovei jai 
ant galvos senų bobų globą! Kad bent vienos. Bet 
kodėl vienu metu trijų? 

— Pati manęs paprašė. Pasakė, kad turi tokią 
užduotį draugovėje. Apsiimti globoti ligonius. Be 
to, ji nori studijuoti mediciną, — ne ypač tvirtai 
ginasi Burkievičius. 

— Paprašė! Ji dar vaikas. Iš kur jai žinoti, kaip 
tai sunku? Iš kur galėjo žinoti, ką reiškia — žiūrėti 
į skausmą? Į merdėjimą. Esi gydytojas, turėjai ją 
perspėti. Apsaugoti. O tu pakišai jai nežmoniškai 
užsispyrusią ir kvailą Gabrielę, kurios jau trys mė- 
nesiai negali prikalbinti operacijai, nors, kaip pats 
sakai, yra vilties! Ir dar Irmą, apie kurią visi plepa, 
kad... Na, pats žinai... 

— Žmonės kiekvieną apkalba. 

— Neprieštarauk, kad esi vienintelis vyras, ku- 
riam kada nors yra leidusi save paliesti! 

— Viktorai, prašyčiau... 

— Ir dar ta Zofija... Aštuoniasdešimtmetė 
ponia profesorė. Žavinga, inteligentiška, sąmo- 
jinga. Faktas. Tik mirtinai serganti! Ar nesusi- 
mąstei, kas bus, kai ji mirs? Kas nutiks Evai? Juk 
ji Zofiją laiko veik motina... 

1938-ųjų lapkričio 29-oji 
Zofijos namai, 21.59 val. 


Prisimenu, kaip įbėgdavo į kambarį. Tokia 
jaunutė. Tokia džiaugsminga. Sviesdavo ant stalo 
gėles ir dingdavo už spintos. Po valandėlės pasi- 
rodydavo šviesia suknele. 

— Užsek, — šūktelėdavo, ir ūmai prie pat 
manęs atsirasdavo jo rankos. 

Kada tai buvo? Seniai. Labai seniai. 

Turėjo ilgus šviesiai pilkus plaukus. Tokius 
tankius ir sunkius, kad negalėdavo jų susukti į 
kuodą. Todėl nusprendė juos nukirpti. 

— Mano metų nedera vaikščioti su kasomis, — 
aiškino Julianui. Bet jis vis kartojo, kad tai ne- 
tiesa. Mylėjo jos kasas. Neįprastas suaugusios mo- 
ters kasas. Mylėjo jos paskendusį mintyse veidą, 
siauras lūpas ir didžiules nustebusias akis. 

Pagaliau ryžosi. Nusikirpo kasas, suvyniojo į 
drobę ir paslėpė stalčiuje. Tada jis jas išvogė. Nie- 
kada taip ir nenutuokė, kas joms nutiko. Tiesiog 
dingo. 

Po dešimties metų dingo Julianas. Neper- 
spėjęs. Neatsisveikinęs. Be žodžių. Niekada dau- 


giau priešais mane nepasirodė. 

— Zose, tai buvo nelaimingas atsitikimas, — 
aiškino Emilija, jos bičiulė. - Neturi savęs kal- 
tinti. Negali. 

Bet ji neklausė. Įniko į darbą. Vien į darbą. 
Vertimai, išvykos, simpoziumai, paskaitos, ver- 
timai, išvykos, paskaitos... Prakaitavo ties kny- 
gomis. Iki vėlyvos nakties stukseno rašomąja 
mašinėle. Taisė mašinraščius. Mačiau, kaip su- 
stingdavo, susimąsčiusi ties svetimu rankraščiu. 
Paliesdavo plaukus, lyg ko ieškodama. Kasų? 
Negalėjo rasti. 

— Išeitum kur nors. Pasišnekėtum su žmo- 
nėmis, - sakydavo Emilija. - Negali gyventi lyg 
kalėjime. 

— Galiu, — ramiai atsakydavo. — Čia man gera. 

Nebuvo jai gera. Žinau. Gebu ją suprasti, 
tiek metų matęs. Stebėjęs. Atspindėdavęs vis 
labiau besiraukšlėjantį veidą, vis labiau kumps- 
tantį kūną. Vis labiau nuvargusį žvilgsnį. Savyje 
užspęstą nesibaigiantį liūdesį. Vis apžiūrinėdavo 
senus albumus, senas nuotraukas. Vis žvelgdavo 
į tą virš lovos. Iš Sopoto. Perkratydavo stalčius. 
Vis kažko ieškojo. 

Galiausiai visiškai užsidarė namuose. Išeidavo 


tik apsipirkti. Mažiau dirbo. Gulėdavo ant sofos 


ir žiūrėdavo į mane. Nejudėdama. Taip, kaip ir 
manyje uždaryta jos praeitis. Laukė. 

Plaukai iš pilkų beveik nepastebimai virto bal- 
tais. Dabar lengvai juos galėjai susukti į kuodą. 

Kai ją ištiko pirmasis priepuolis, nustebo. Su 
kiekvienu priepuoliu būdavo vis blogiau. Kiek- 
vieną kartą mane pasiekdavo jos rauda, pra- 
keiksmai, meldimas mirties. Kaltino save ryžto 
stoka, silpnumu. Tuo, kad kenčia tai, ko inteli- 
gentiškas žmogus negali... Neturi... 


1938-yjų lapkričio 30-o0ji 
Vaistinė, 6.56 val. 


Netrukus ateis Stefanas. Įdomu, ar ir jį su- 
žavės tas vaizdas? Pro portjeras prasiveržiančioje 
blausioje šviesoje manyje atsispindi torto likučiai, 
taurės, vyno buteliai, ant kėdės numestas Stefano 
švarkas. Žavinga netvarka. 

Man tai — kažkada seniai čia vykusių žaidimų 
ir dūkimo priminimas. Tada bent kažkas šičia vyk- 


davo. Šurmulys. Pokyčiai. Vis nauji žmonės. Ne 

tokie paniurėliai ir liūdni kaip šitie, kurie dabar 
ateina vaistų. Visiškai kitokie. Nenuspėjami. 

Jau čia. Stovi vaistinės viduryje. Stveriasi 
už galvos ir vaitoja. Nepatinka jam tai? Na, ži- 
noma... 


1938-ųyjų lapkričio 30-o0ji 


Zofijos namai, 7.00 val. 


Tyla. 

Netrukus patekės saulė. Pagaliau pamatysiu, 
kas nutiko. Atspindėsiu linguojančias ant stalo 
bejėges pėdas? Pasakė: sudie. Vadinas, nebepa- 
matysiu, kaip palinksta ties knyga, kaip tarška 
mašinėle, kaip šukuojasi plaukus? Neišgirsiu jos 
atviravimų? Prisiminimų? Minčių? 

Šviesa! Gerai, kad neuždengė langų. Nu- 
verstas stalas, tamsi skylė lubose, sietyno šukės, 
įsmigusios į vašku aptaškytas grindis. Virvė 
raizgosi tarp sulaužytos kėdės atramos ir iš po 
staltiesės kyšančios nuogos kojos. Sutinusios. 
Nejudančios. 


Ne! Vis dėlto judančios. Virptelėjo! Pėda virp- 
telėjo! 

Vėl nepasisekė. 

Į nuversto stalo paviršių įsikibę pamėlę pirštai. 
Sunkiai kruta skaudamas kūnas. Zofija kelia su- 
daužytą galvą. Trina sprandą, sumuštą klubą. At- 
suka apsunkusį nuo raukšlių veidą. Ašaromis pa- 
plūdusios akys žvelgia į mane. Atspaudžia manyje 
tokias pačias sielvartingas, ašarų sklidinas akis. 

Dabar turiu jos seną, raukšlių slegiamą veidą. 
Kartoju tuos pačius žodžius. — Oi, kaip skauda... 
Kodėl nesugebu? Negaliu?.. Mano koja... Dieve, 
kaip skauda... Kodėl man taip nutinka? Kodėl? 


1938-ųjų lapkričio 30-oji 
Zofijos namai, 7.15 val. 


Trina klubą ir petį. Matau, kaip stingsta jos 
ranka. Nepaisant to, bando kažką padaryti su 
skyle lubose, sulaužyta kėde, randu ant kaklo. 
Bando apsitvarkyri, kol ateis Eva. Sužeria po lova 
sietyno nuolaužas. Prie lango nustumia stalą ir 

nusibaigusi krenta į fotelį. Pasitaiso plaukus, šalį, 
dirsteli į laikrodį. Sunkiai alsuoja. Ir aš sunkiai al- 
suoju. Matau, tampu, esu jos nesusivokiančiomis 
akimis, nupilkusia oda, prakaitu ant skruostų... 

Mąsto ir aš mąstau: ateis... Laiku... Pusę aš- 
tuonių... Taip, kaip nurodė daktaras Butkievi- 
čius... Patenkinta savimi... Išsimiegojusi... Šyp- 
santi... Su pilnu krepšeliu pirkinių... Tikriausiai 
įsivaizduoja, kad aš - jos motina... Taip stengiasi, 
kad ją pamilčiau... Vis ką nors tarška... Kad Ka- 
lėdoms pasnigtų... Kad pasisektų mokyklinis 
Karaliaus Lyro spektaklis... Kad dėdulė neturėtų 
tiek daug dirbti... Kad, kad... Kad žinotų, kaip 
mažai man tai rūpi... Jos gyvenimas... Bet kieno 
gyvenimas... Net mano... Ypač mano... Noriu 
tik... Pirkiniai... Vaistai ir pienas... Ir pakaks... 
Nieko daugiau... Bet ne... Ji ims klausinėti... Kaip 
jaučiuosi?.. Gal man ko nors?.. Norės užeiti po 
pietų... Skambinti... Gana!.. Man to gana!.. Kodėl 
nepasisekė?.. Kodėl?.. 

Girdžiu rakto girgždėjimą spynoje. Atėjo 
Eva. 

— Ponia Zofija, gal atnešti jums kokių vaistų? 
Daktaras Burkievičius mielai išrašytų, — girdžiu, 
kaip brazda už sienos. | 


|] 


Pagaliau įeina į kambarį. Stovi viduryje su 
padėklu rankose ir nedrąsiai žvalgosi. Mato brė- 
žius grindyse, sulaužytą kėdės atkaltę ir po lova 
nustumtas gaubto šukes. Ir juodą skylę lubose. 
Mato, bet nieko nesako. Neklausia... Stato pa- 
dėklą su pusryčiais priešais sustingusią, sėdinčią 
Zofiją ir atsisuka į mane. Veltui laukiu jos nuos- 
tabos. Pasitaiso sijonuką, apsitempia palaidinukę, 
persimeta kasą už nugaros. Visiškai rami. Tarsi 
viską jau kažkada būtų mačiusi. 

Atspindžiu ją, bet neįstengiu įsiskverbti. 
Niekada nežinau, ką mąsto, ką jaučia. Matau 
tik veidą, blyškią odą, rudus plaukus. Kartais 
man atrodo, kad jos mėlynos akys - susikau- 
pusios ir įsimenančios — perspėja: nesi aš. Nesi 
mano veidas, mano oda, mano plaukai. Ir ne- 
būsi. 

— Kolchicino? O gal aspirino? — nusigręžia 
nuo Žofijos. 

— Ne, Evute, ačiū. Dabar jau geriau jau- 
čiuosi. 

Žinau, kad meluoja. Ir žinau, kad norėtų 
pasakyti: — Eik jau. Palik mane. Nežiūrėk, kaip 
stengiuosi nuryti avižinę košę. Kurią dar ir pri- 
svilinai... 

— Galėčiau užbėgti dar šiandien, po pa- 
mokų... — Eva nenusileidžia. - Draugovininkė 
nukėlė sueigą. Galėčiau jums paskaityti arba... 

Zofija nereaguoja. Užsimerkia, apsimeta mie- 
ganti. Tik išgirdusi uždaromų durų trenksmą pa- 
juda iš fotelio. Nusitraukia šalį, nusišluosto kaklą 
ir godžiai puola valgyti košę. Piktai timpteli bejėgę 
ranką, išbarsto tabletes. Įsmeigia į mane liūdną 
žvilgsnį. Kol tampu toks kaip ji - žilas, raukšlėtas, 
apsunkęs. Seilė nuvarva man per smakrą, nakti- 
niai marškiniai drėksta... 


1938-ųjų gruodžio 9-oji 


Vaistinė, 15.05 val. 


Remontas baigtas prieš pat Evos gimtadienį, 
tačiau Stefanas neatidaro. Jau antra diena pra- 
kaituoja prie sąskaitų. Rūšiuoja, dėlioja, tikrina 
etiketes ir receptus. Perstatinėja buteliukus, stikle- 
lius, Aakonus. Pamiršo apie savo eksperimentus, 
apie duris klebenančius klientus, apie mane. 

Man nuobodu. 

Būti tik tuo, kas yra — nejudančiu prekystaliu, 
juodomis ir baltomis grindimis, jau daugelį va- 
landų toje pačioje vietoje stovinčia stikline — to 
per maža. Mėgstu šurmulį. Mėgstu žmones. Vis 
naujus, vis kitus. Staiga atsirandančius ir taip 
pat staiga dingstančius. Panaikinimas ir atspin- 
dėjimas. Žavinga. 

Kai man nuobodu taip kaip šiandien, susi- 
randu savyje kurį nors iš šimto tūkstančių at- 
vaizdų. Gali būti iš laboratorijos. Kunkuliuojan- 
čios retortos, spalvoti tirpiniai, tinktūros ir pilkų 
garų kamuoliai. Varlės traukuliai, kai Stefanas ją 
pjausto skalpeliu. Keista jo veido išraiška, kai blok- 
note užrašo naujus skaičius, raides, formules. 

Gali būti iš vaistinės. Atvaizdai žmonių, ne- 
patikliai stebinčių, kaip Stefanas seikėja vaistus. 
Arba tyliai šnibždančių: 

— Prašom reformuojančių tablečių. 

Ir susigėdę krenkščia, kai Stefanas garsiai pa- 
sitikslina: 

— Vidurių išvalymui? Kiek miltelių? 

Gerai, kad Eva išblizgino mane švaria Ala- 
nelės šluoste. Malonu. Geriau matau. Ir vaistinę, 
ir laboratoriją. Ir Viktorą, kuris kaip tik įeina į 
vaistinę. Pliką, švariai nusiskutusį. Visada su tuo 

pačiu kaklaryšiu ir pernelyg striuku — turint ome- 
nyje galingą jo kūną - švarkeliu. 

— Tyčia užsisakau trumpesnėmis rankovėmis, 
kad būtų matyti, jog esu didelis ir stiprus, — nese- 
niai juokėsi, kai Eva pristojo prie jo su klausimais, 
kodėl nekeičia siuvėjo. Po to aiškino Stefanui, kad 
kraują sunku nuo vilnos nuplauti. Ir dėl trum- 
pesnių rankovių sutaupo skalbimui. 

Deja, kaip tyčia, šiandien Viktoras nepa- 
juda. Ir dar stovi nugara taip arti, kad žemas 
griaudžiantis jo balsas verčia mane virpėti. Yra 
sudirgęs. Pamiršo net mėgstamus pašto ženklus. 
Atverstas albumas guli tiesiai priešais mane. At- 
spindžiu dešimties grošų vertės Sėjėją ir spalvotas 
Moscickio, Pilsudskio, Sienkievičiaus galvutes. 
O, yra ir mėgstamiausias Viktoro ženklas. Net 
1933-iųjų. Žvirko ir Vigura!, ČCelendžerio lenk- 
tynių nugalėtojai. Ovaliniame langelyje pilkšvai 
žalias lėktuvas, po juo pilotai ir užrašas: Lenkijos 
paštas. Gražus. Šiandien Viktoras apie jį nepa- 
sakoja. Nepasakoja ir apie savo darbą. Šiandien 
kalba apie politiką. 


! Francišekas Žvirko (Franciszek Žwirko, 1895—1932) ir Stanislavas 
Vigura (Stanistaw Wigura, 1901-1932) - garsūs lenkų pilotai, tarp- 
tautinių Iššūkio lenktynių nugalėtojai, žuvę skrydžio metu Čekos- 


lovakijos teritorijoje, lėktuvo sparnui atsimušus į medį. 


Stefanas tyli. Jam nerūpi nei prancūzų ir 
vokiečių derybos dėl Čekoslovakijos sienų sau- 
gumo, nei tai, kad Vokietija nutraukė sporti- 
nius ryšius su Olandija. Kai Viktoras nutyla ir 
nervingai kišenėse ieško portsigaro, Stefanas 
skuba paklausti apie sušalusią moterį, naktį 
rastą senamiestyje. Nematau to, bet žinau, kad 
Viktoras atkunta. Tuojau pamirš Ribentropą 
ir Paryžių. 

— Atvažiavo šventėms pas sūnų, bet negalėjo 
rasti adreso. Buvo iš kaimo. Pajėgė tik nusigauti 
iki Freto vartų, —- pradeda, išpūsdamas dūmą. 

Stefanas šypso. Šukuoja tankius pilkus 
plaukus, glosto barzdą. Vis dirsčioja į mane, pa- 
tenkintas triuku. O gal savo išvaizda? Savo pen- 
kiasdešimt ketveriais metais, kurių didžiąją dalį 
praleidome drauge vaistinėje, vyniodami vaistus 
iratidavinėdami grąžą. Arba laboratorijoje — sei- 
kėdami ir maišydami mikstūras. 

"Tuo tarpu Viktoras karščiuojasi pasakodamas, 
kad sušalusiosios širdis buvo dešinėje pusėje. 

— Pirmą kartą mačiau ką nors panašaus! — 
dunda. Nesuprantu jo. Kas čia nuostabaus? 

— O ABC rašė, kad jauna moteris, Rudzka, 


kurią rado gatvėje, nusižudė dėl nėštumo, - Ste- 

fanui aiškiai atrodo, kad ankstesnė tema iš- 
semta. — Regis, išgėrė lizolio ir... 

— Kvaili paistalai! - Viktoras bemat stveriasi 
naujos temos. — Tikrai, lūpos ir dantenos buvo 
pajuodusios, bet skrandžio gleivinėje nieko ne- 
rasta. Jokių pažeidimų ar trūkumų. Nei mirtinų 
pokyčių. Net lizolio kvapo... 

Viktoras pritildo balsą: 

— Esu tikras, kad kažkas ją apipylė po mirties. 
Norėjo pašalinti vaisių ir numarino chloroformu. 
Tada nutarta sudaryti įspūdį... 

— Jei vartotų eterį... — Stefanas įsiterpia. — 
Deja, Varšuvos gydytojai vis dar mieliau naudojasi 
chloroformu. Nors jis tiekos mirčių priežastis... 

Chloroformas. Prisimenu. Stovi apkausrytoje 
laboratorijos spintoje. Stefanas laiko jį skardi- 
niuose buteliuose, šalia kirų pavojingų chemi- 


kalų. 

1938-ųjų gruodžio 9-oji 
Laboratorija, 15.07 val. 


Eva atrakina šarvuotą spintą plaukų segtuku. 
Vadinas, turėtų būti penktadienis. Penktadieniais 
visada įsliūkina čia, išima kelias morfijaus am- 
pules ir greitai slepia kišenėje. Tada priešais mane 
atsiverčia sąsiuvinį juodais viršeliais ir rašo: Dak- 
taro Butkievičiaus nurodymu. 

Pakelia galvą. Dirsteli į mane. Tikrina, kas 
dedasi vaistinėje. Stefanas ir Viktoras ginčijasi 
apie narkozės rūšis. 

Nieko naujo. Jie visą laiką ginčijasi. Ar tai 
būtų Klaipėdos vokiečių vadeivos prakalba, ar di- 
gileno ir rusmenės junginio bazė, pokalbis visada 
virsta ginču. Čia visa laimė. Man tai papildoma 
pramoga. Evai irgi. Prisliūkina ir sustingsta prie 
mano permatomo paviršiaus. Tada stebime, kaip 
ginčijasi, apsižodžiuoja, rėkia. 

Bet šį kartą ne. Šį kartą Eva skuba. Užrakina 
spintą. Šūkteli Stefanui, kad jau vėlu. Kad būtinai 
ką nors suvalgytų. 


Ir dingsta. 

1938-ųyjų gruodžio 9-oji 
Gabrielės namai, 16.35 val. 


Rūpestingai nuvalo nuo veido žalsvą tepalą. 
Tada sunkiai atklijuoja sulipusius vokus ir žiūri 
į mane. Stebi vis labiau nusivildama. Primerk- 
tose akyse auga šėlas. Kaulėti pirštai vis stipriau 
spaudžia kvepalų Aakoną. Rosine. Jos mėgstama 
markė. Prašau tavęs, nedaryk to, pagalvoju. Juk 
tai ne mano kaltė, kad po „stebuklingos“ kaukės 
iš Mary-Mayer laboratorijos niekas nepasikeitė. 
Kad nedingo raukšlės nei maišai po akimis. Kad 
oda, nepaisant tikinimo, netapo skaisti ir bliz- 
ganti, kad... Bet jos lūpas iškreivina nusivylimo 
grimasa. Pakelia ranką... Susilaikyk! Sustok! Tai 
ne mano kaltė! Aš tik atspindžiu, kas yra! 

Oi. Neparaikė... 

Ta Gabrielė — tikra idiotė. Dabar tikrai gailisi. 

— Dieve, ką padariau, galėtų užgriūti septy- 
neri metai nelaimių, - kūkčioja, prie pat manęs 
krisdama į fotelį. Glosto mane drebančia ranka. 
Bando viską užglaistyti. Prelatų kremas, jazminų 
muilas, pudra Tatrų sniegas, švirkštai... Pakelia 
fHakoną. — Koks kvapas, - kužda. — Rosine. Mano 


mėgstama markė. 

Kai įeina Eva, Gabrielė stovi prie praviro lango 
ir vėdinasi laikraščiu. Jau nusidažiusi, patenkinta. 
Visada mokėjo žaibiškai atsitokėti. Pakakdavo pa- 
nardinti pirštus į kremą ar imti šukuotis plaukus. 
Pakakdavo žvilgtelėti į mane. Kartais tai trunka 
kelias sekundes, kartais — minutes. Tik sykį pri- 
reikė daugiau laiko. 

Tada sėdėjo priešais mane tris valandas. Ma- 
tavosi perlus, vėrinius ir auskarus. Grimavosi. 
Darė šukuoseną. Piešė antakius. Paskui atsistojo. 
Rami ir susitvardžiusi. Tokia kaip ligi tol. Ligi 
tos akimirkos, kai vyras pasakė, kad Poviliuko 
neįmanoma išgelbėti. 

Vėliau buvo lengviau. Kai išėjo Kazimieras, pa- 
kako pusvalandžio. Užsitepti ir nusiplauti medetkų 
kaukę. Kartu numazgojo pyktį, kurio apimta plėšė 
jo marškinius, į židinį grūdo kostiumus, didino 
liepsną ir mosavo žarstekliu. Kai dingdavo kiti - in- 
žinierius Čabanas, daktaras Račynskis, majoras Ko- 
neckis — pakakdavo vos kelių minučių. Brūkštelėti 
keliais pieštuko judesiais ar pakeisti auskarus. 

Tik kartą, vienintelį kartą, ilgiau pudravo 
veidą. Kai Janas - antrasis jos sūnus — išvyko į 
Ameriką. Dvidešimt minučių. O veidas vis tiek 
likdavo drėgnas. 

— Brangioji, primink man, kad turiu užsisa- 
kyti naują blakstienų tušą, šitas baisiai išsitepa, — 
ima tarškėti, kol Eva spės nusivilkti apsiaustą. — Ir 
geresnės raudės skruostams. Gal Hlamamnelis? 

Prieina prie mergaitės ir pavydžiai žiūri į ją. 

— Neturėtum tiek daug skaityti naktimis, akys 
darosi matinės, ir baigsi kaip tas kuprotas aklas 
Leopardis. 

Atspindžiu Evos akis. Jos tikrai matinės. Bet 
tai kažkas daugiau nei nuovargis. Kur kas dau- 
giau. 

— Ar atnešei vaistų? Padėk ant tualetinio sta- 
lelio, - negrabūs pirštai braukia per mergaitės 
skruostą. — Gerai, kad bent tave turiu. Iš Burkie- 
vičiaus niekada nieko negaliu iškaulyti, — greitai 
slepia ampules į lakuotą dėžutę. — Mieloji, tas 
kremas apskritoje dėželėje nuostabus. Po jo 
žvilgsnis ima švytėti. Marmurinis. Idealus jaunai 
odai. Būtinai turi man padėti išsirinkti suknelę 
Kūčių vakarienei. Žinau, kad šventės dar toli, bet 
tai nebus taip paprasta. Pastaruoju metu šitaip 
sulysau. Pono Zanievskio masažo dėka. Dieviškai 
įdomus vyras. Man jį rekomendavo Ninutė. Ste- 


bukladarys... 


Cipena po butą ir nesiliauja tarškėjusi. 

— Turi nueiti su manimi pas Gutsteiną skry- 
bėlės. O prieš tai - pirštinių. Tos šventės tiek kai- 
nuoja... Ar nepamiršai kremo? Marmurinis. O 
kvepalai tik gėlių kvapo, tavo amžiui labiausiai 
tinka. Ir pagaliau nustok avėti tuos siaubingus 
botus. Deformuoja padus. Jau vėlu? Žinau, žinau, 
brangioji. Ar ne tiesa, kad tie mezginiai pribloš- 
kiantys? Marmurinis kremas, nepamiršai? 

Eva apskritai nežiūri į ją. Neklauso. Galvą 
priglaudė tiesiai priešais mane, ant tualetinio 
staliuko, kasa nusviro ant kėdės atkaltės. Miega? 
Pavydžiu jai. Kad gali miegoti. Neturi kaip aš žiū- 
rėti, žiūrėti ir žiūrėti. Ir neturi kasdien klausytis 
vis tų pačių pasakojimų. 

Gabrielė nesiliauja šnekėjus. Niekada ne- 
nuščiūva. Žinau, kodėl tai daro. Žodžių srautas 
leidžia užsimiršti. 

Dabar pamiršo apie kaukę ir apie tai, ką ne- 
seniai darė. Ką norėjo daryti. Bet tai grįš. Kai 
pažvelgs į mane. Kai įsižiūrės į lendančią iš cha- 
lato suvytusią, žvynais pasidengusią odą ir rudų 
dėmių nusėtus pečius. Mėlynas gysleles ant be- 
formių krūtų. Nuo lieso kaklo drimbančias odos 
klostes. 

Bijo, tad vengia mano-savo žvilgsnio. Klau- 
sinėja, kas jai dera prie veido ir ar rausva tiks prie 
šukuosenos? Giriasi, kad siuvėja jai siuva kelnes, 
lygiai tokias, kokias dėvi Marlena Ditrich. Plepa 
apie trikotažines kelnaites, apie naują automobilį, 
kurį matė auto salone centrinėje gatvėje, apie svai- 
ginamą amerikietišką savo sūnaus karjerą, apie 
gydytoją iš Paryžiaus, žinantį stebuklingų atjau- 
ninimo būdų. Ir apie tai, kad kiekvienas žmogus 
privalo ištverti iki tos akimirkos, kai amžinybė 
bus pasiekiama... Staiga nutyla. Sunkiai krenta 
ant sofos. Susirietusi į kamuoliuką, drebanti, 
aplipusi juodu sudrėkusiu šilku, beviltiškai nori 
kažką nuo savęs nustumti. Alsuoja. 

Eva pašoka nuo kėdės. Sutrikusi, nustebusi 
dairosi. Nori kviesti tarnaitę Marysią, bet grįžta. 
Ieško dėželės su švirkštais. Žinau, kur ji. Tualeto 
stalelyje, antrame stalčiuke. Rado. 

Vos tik injekcija pradeda veikti, kambaryje 
pasigirsta: 

— Brangioji, nepamiršk kremo. Marmu- 
rinis... 

Bet Evos jau nėra. 


1938-ųjų gruodžio 12-oji 


Vaistinė, 18.41 val. 


Viktoras buvo teisus. Tai ne savižudybė. Tai 
buvo žmogžudystė. 

Stefanas atideda į šalį Slap:ąjį detektyvą ir eina 
atidaryti vaistinės. Daktarui S. šalinant šešių mė- 
nesių vaisių, užmarinta mirė dvidešimtmetė mo- 
teris, tai jis pateikė kaip savižudybę ir aukos kūną 
numetė Prondzynskio gatvėje. Vakar vakare gydy- 
tojas buvo rastas pasikoręs savo bute... — skaitau. 

Prasidėjo. Euchininas, salazopirinas, migre- 
ninas, tusolis, acetopirinas, augurinas, teforinas, 
digalenas. Šurmulys. Pagaliau kažkas vyksta. 
Nauji žmonės, nauji veidai. Stefanas lenkiasi ir 
atsitiesia. Matau jo nugarą juoda liemene. Ir kar- 
tais rankas. Atiduoda grąžą, vynioja. Eilė tirpsta, 
pagaliau lieka tik trys klientai. Ir tada įpuola vi- 
siškai suplukęs daktaras Burkievičius. 

— Strichninas, ketverius metus pragulėjus po 
žeme! — šaukia nuo pat durų. 

Žmonės sunerimę spokso į jį, o jis, atrodo, 
jų nė nepastebi. 

— Viktoras genialus! Genialus! — purto nuo ap- 
siausto sniegą. — Dabar tikriausiai Haberda privers 

nuteisti tą moterį! Ryžosi ekshumacijai — ir žiūrėk — 
vėl jam pavyko! Įkalčius turi rankose! Ir kieno dėka? 
Mūsų Viktoro! — didžiuodamasis baigia tiradą ir šla- 
piais delnais remiasi į prekystalį. Stefanas atsargiai jį 
nustumia ir šypso Čia pat stovinčiai merginai. — Miela 
panelė geidžia žiurkėms nuodų? Ar taip? 

Burkievičius tik dabar pastebi laukiančius 
žmones. Nurausta. 

— Tai ne juokai. Ne juokai. Lenkijoje nėra 
geresnio toksikologo. Nėra... — aiškina įtartinai 
žiūrintiems klientams ir bemat dingsta. 


1938-ųyjų gruodžio 12-oji 


Laboratorija, 18.45 val 


Dabar jis kitoje mano pusėje. Sėdasi ir siekia 
Stefano palikto laikraščio... Tėisminės ekspertizės 
institute dr. Levito atliktas skrodimas patvirtino 
komisaro Haberdos prielaidą. Rudzkos savižudybė 
buvo surežisuota... Baigia skaityti ir vienu judesiu 
nuo laikraščio nuplėšia skiautę. Rūpestingai su- 
lanksto ir slepia kišenėje. Užsimerkia... 

— Išsikraustei iš proto?! Turi man gąsdinti 
klientus? 

Išvydęs įeinantį į laboratoriją Stefaną Butkie- 
vičius pašoka nuo kėdės. 

— Tiesa, kad jis geriausias? Tokie rezultatai — 
po ketverių metų... 

- Strichninas? Populiarūs nuodai. Nieko ypa- 
tinga. Tai tik reagentų grynumo klausimas. Netu- 
rėtum taip įsijausti, - Stefanas net nebando slėpti 
susierzinimo. — Pripažįstu, jis — geras specialistas, 
bet kad geriausias? 

Sutrikęs Burkievičius kurį metą tyli. Vedžioja 
žvilgsnį per rudus buteliukus, stovinčius šar- 
vuotos spintos lentynose. 

— Jis gali viską atskleisti. Ką tik nori. Arseną, 
ciano kalį, gyvsidabrį, potašą, barbitūratus, atro- 
piną, morfijų... Ką tik nori. 

— Man juokinga, kaip tu juo tiki, - Stefanas 
barbena pirštais per stalą. 

Butkievičius sudirgęs žvelgia į jį. Pagaliau 
mosteli ranka ir nė neatsisveikinęs išeina. Stefanas 
nulydi jį žvilgsniu. Tada prieina prie manęs ir per 
mano permatomą paviršių stebi vaistinę. Iuščia. 
Jokių klientų. 

Lengviau atsikvepia. Gali ramiai išsitraukti 
stalčių, išsiimti reagentus, kolbas ir menzūras. 

Dabar priešais mane jas sustato ir susikaupęs pa- 
silenkia ties užrašais, pilnais sudėtingų chemijos 
formulių. 

Vieliniame narvelyje, pridengtame laikraščiu, 
kažkas tyliai cypauja. 


1938-yjų gruodžio 19-oji 
Zofijos namai, 7.30 val. 


Dabar miega. Visą naktį nebuvo sumerkus 
akių. Kolchicinas nepadėjo. Įtrynimai nepadėjo. 
Prakeiksmai nepadėjo. Knygos taip pat. Užmigo 
vos prieš pusvalandį. Bet Eva nežino. Atėjo kaip 
visada laiku ir dabar rankioja išbarstytas tabletes, 
pataiso antklodę, pašluoja. Skuba. Bet randa laiko 
pastovėti prie jos, pasitvarkyti plaukus. Mėlynos 
akys žvelgia į mane. Perbraukia jas delnu, tada 
pamažu atitraukia ranką ir paliečia mane, tarsi 
norėtų patikrinti, kur yra mus skirianti riba. 

Nusigręžia ir nuo grindų pakelia knygą. At- 
verčia ją ties puslapiu su užlenktu kampu ir skaito. 
Sustingsta. Dėmesingai žiūri į Zofiją. Skaito. 

Vis vieną ir tą patį puslapį. Dirsčioja į mane. 

Skaito. 

Tik už sienos pasigirdęs kunkuliavimas pri- 
verčia pakelti galvą. Atsargiai padeda tomelį į 
vietą. Rūpestingai, taip, kaip gulėjo. 

Tai Tomo Moro Utopija. 

Žinau, kas ten parašyta. Gana dažnai Zofija 
skaitė man tą fragmentą. 

Net nepagydomus ligonius bando guosti, bū- 
dami su jais, šnekėdamiesi ir visaip jiems pataikau- 
dami. Tačiau, jei liga pasirodo esanti ne tik nepagy- 
doma, bet, svarbiausia, sukelia ligoniui nuolatinių 
skausmų ir kančių, kunigai ir seniūnas įtikina li- 
gonį, kad turėtų omenyje, jog negali įgyvendinti visų 
savo gyvenimo užduočių, kad ir sau, ir kitiems tapo 
našta, kad taip pergyvena savo pačių mirtį. Todėl 
turi — ilgiau nesigrumdamas su mirtimi —pats iš to 
skausmingo gyvenimo, kaip iš kalėjimo, išsivaduoti 
arba leisti kitiems nutraukti jo kančias. 

Kas šitaip leidžia save įtikinti, gyvenimą 
baigia savanoriška mirtimi arba išsivaduoja pa- 
mišdami... 

1938-ųyjų gruodžio 19-o0ji 


Vaistinė, 13.2Sval. 


Varpelis prie durų įkyriai skamba. Kažkas 
sunkiai atitraukia nelengvą porrjerą. Tai moteris, 
apsivilkusi kailiniais. Manyje atsispindi jaunas 
gražus veidas. Stefanas pakelia galvą virš stalčiaus 
su žindukais, nusilenkia ir pasitaiso liemenę. 

— Kuo galėčiau pasitarnauti gerbiamai po- 
niai? — girdžiu aksominį jo balsą. 

Kitoje mano pusėje žuvytė baksnoja stiklinio 
indo sieneles. Neramiai sukiojasi. Prieš penkias 
minutes Stefanas įpylė jai į vandenį kažkokio 
skysčio ir grįžo į vaistinę. Bet pamiršo išjungti 
kaitintuvą. 

Moteris užsikosėja, susiūbuoja. Staigiu judesiu 
užsidengia burną nosine, kuri bemat permirksta 
krauju. Ryškiai raudonu. Tokiu raudonu kaip jos 
lūpos, kaip jos nagai. Kaip žuvelė. Stefanas pri- 
bėga prie kosinčiosios, pasodina prie lango, įpila 
vandens. Jos prašymu atsisėda priešais. Nežinau, 
apie ką kalba. Negirdžiu. Tik matau, kaip Stefanas 
pešioja barzdą. Ryžtingai purto galvą. Pašoka. Vėl 
sėdasi. Sustingsta. Kaip žuvelė anapus manęs. 

1938-ųyjų gruodžio 19-oji 
Irmos namai, 15.50 val. 


Dar tik artinasi ketvirta valanda, o jau tamsu. 
Beje, man visada tamsu. Kiekvienu metu. Jau 
gerai nematau ir viskas atrodo taip pat be vaizdo, 
be spalvų, bjauriai. Ypač senoji. Jos beformis 
kūnas, stambūs akiniai, beveik plika galva. Ir kas 
penktadienį užeinančios draugės. Raukšlėtos, 
drebančios, išblukusiomis sukniomis, kandžių 
suėstais švarkais. Rūko, plepa, pučia į mane, pur- 
vina pirštais ir palieka lūpų dažų pėdsakus ant 
visada prastai išplautų stiklinių. Man vis atrodo, 
kad yra tokios kaip ir anksčiau. 

Ber kažkada čia buvo kitaip. Kažkada čia gy- 
veno Hana. Juokdavosi, dainuodavo. Anksti pa- 
šokdavo iš lovos, priartindavo prie manęs veidą, 
taip arti, kad aprasodavau nuo jos šilto kvėpa- 
vimo. Tada naktiniais marškiniais, kurių niekada 
nevilkėdavo, nušluostydavo nuo manęs bučinį. 
Tai būdavo malonu. 

Tik Hana jau seniai išsikėlė. Prieš penkerius? 
Prieš aštuonerius metus? Neprisimenu. Nuo to 
laiko viskas tamsu ir šlykštu. 

Viskas, išskyrus Evą. Tą smulkią rudaplaukę 


mergytę. Jos nuostabiai gražias mėlynas akis ir 

antakius, želiančius į visas puses. Prieš tris mėne- 
sius ją atvedė daktaras Burkievičius. 

— Tai — Eva. Skautė, - iškilmingai pristatė. — 
Sutiko jums padėti, ponia Irma. Kuops, apipirks, 
aprūpins vaistais. Augina ją dėdė, mano bičiulis, 
jau jums esu sakęs. Jos tėvai... Pasaulis — teatras, 
o žmonės jame - aktoriai, vis ateinantys ir išei- 
nantys... — Vos buvo girdėti, ką jis šnibžda. 

Daktaras Burkievičius yra net mielas. Laibas, 
kiek pakumpęs ir tylus. Vienintelis vyriškis, pasi- 
rodantis priešais mane. Senoji leidžiasi jo liečiama, 
tiriama, klausoma. Net bando su juo kalbėtis. 
Kartais pati jį užkalbina. Ber jis vis kažkur skuba. 
Atspindžiu jo nerimą, kurio negali paslėpti po vo- 
kais. Ar suspėsiu?.. Ar gausiu bilietus į teatrą?.. O 
jei Viktoras vėl rėks ant manęs? O ar Eva?.. 

Eva ateina kas dvi savaitės. Man patinka, kai 
ji ateina. Visada tokia atsargi, delikati. Niekada 
pernelyg smarkiai nevalo. Jos dėka matau geriau. 
Aiškiau. 

Kaip tik prieš valandėlę įbėgo. Pasirišo pri- 
juostę, susisegė plaukus ir ėmėsi tvarkyti. Grindys, 
lova, langai. Greitai susidorojo. Dabar padeda į 
šalį šluostes ir nuvargusi prisėda ant kėdės kraš- 
telio. Šypsosi man. 


— Fu, baigiau... — atsidūsta. 

Bet senoji nenusileidžia. Bemat išlenda iš 
prieškambario. Iš ten ją stebėjo. Stovėjo tamsoje, 
uždengta papiroso dūmo. Bet aš ir taip žinau, 
kad drebėjo, kad ritmiškai braukė sau per pilvą. 
Dabar batais kaukši iki pat lango, palikdama 
pėdsakus ant šlapių grindų. Sviedžia ant lovos 
šūsnį laikraščių. Prikrato pelenų. Storais pirštais 
išterlioja tobulą mano švarumą, mano akis. 

— Va, čia, - bamba. — Čia dar yra ruožų, — 
prispaudžia prie manęs didžiulį kiaušą, apžėlusį 
trumpų geltonų plaukų kuokštais. 

— Ruožų? - Eva nustebusi šnibžda. Senė apsi- 
meta negirdinti. Žinau, kas jai rūpi. Nenori, kad 
Eva baigtų. Nenori, kad išeitų. Nori ją sulaikyti 
nors dešimčiai, nors penkiolikai minučių. Toji 
nesipriešina. Man tai — irgi dešimt, penkiolika 
minučių ilgiau. Ilgesnis malonumas. Žiūrėti, kaip 
prakaito lašai varva apnuogintu kaklu, kaip Eva 
liežuviu drėkina suskerdėjusias lūpas. Nubraukia 
nuo kaktos plaukus. Ji taip arti manęs. Jaučiu 
jos kūno šilumą. Matau, kaip užsirempia storas 
kojines, išlygina jas, nes susisuko ant sukaitusių 
kojų. Iš pradžių prisega prie juostos priekyje, o 
tada atsilenkia ir užsega užpakalines sagris. Šluos- 


tosi kaklą, sprandą, pečius. Pasitaiso palaidinukę, 
ant jos užsivelka trumputį megztuką. Matau, kaip 
sijonėlis kyla aukštyn, uždengia blauzdas, kelius, 
šlaunis, sėdynę. Trakšteli užtrauktukas. Baigta. 
Senoji nusiima akinius, alsuoja ir vėl nunyra į 
tamsą. 

— Ir aš tau, brangioji... — liūdnai atsako, kai 
Eva išbėgdama linki jai laimingų Kūčių. Ne- 
reikalingi linkėjimai. Senei nerūpi Kūčios. Nei 
pyragai, nei švarūs langai, nei Bernelių mišios. 
Žinau, ko ilgisi. Žinau, ko geidžia. Apie ką mąsto: 
man nė kiek nerūpi kažkokios ten Gabrielės 
priepuoliai ar Zofijos artritas... Ligotos, niekam 
nereikalingos senės... Eva, Evute, nėra ko sku- 
bėti pas jas... Dar pabūk... Prašau tavęs. Man tik 
šešiasdešimt metų... Šešiasdešimt.... Pasilik, mel- 
džiu... Dar norėčiau... — taip tyliai kužda, kad 
vos išgirstu, — Evute, prašau tavęs, nors kartą per 
savaitę. Gal ketvirtadieniais? — ištaria garsiau, bet 
Evos nebėr. 

1938-ųjų gruodžio 19-oji 


Laboratorija, 20.10 val. 


Tamsa nusileido neperspėjusi. Uždengė svars- 
tykles, menzūras ir kaitintuvą. Stefanas nustojo 
svarstyti, ar įpylė į vandenį per daug chloro, ar 
pernelyg užkaitino tirpalą. Jau seniai išėjo But- 
kievičius. Beje, šiandien nebuvo ypač šnekus. Už- 
šoko valandėlei. Susidėjo į juodą krepšį tvarsčius, 
švirkštus ir naują dar prieš mėnesį užsakytą ste- 
toskopą, pasiguodė Stefanui, kad buvo atšauktas 
spektaklis dėl aktoriaus ligos, ir išėjo. Ateis sek- 
madienį palošti kortomis. Kaip visada. 

Tyla. 

Nuobodulį pertraukia tik šuns staugimas. 


1938-ųyjų gruodžio 19-oji 


Laboratorija, 20.28 val. 


O, atėjo Eva. Užžiebia lempą, atstumia žuvį ir 
atskleidžia knygą. Osendov... — nespėju perskaityti. 

Nė nekrusteli užsiskaičiusi. Tarp pirštų sukioja rau- 
doną odinį skirtuką, padovanotą Viktoro. Skaito. 
Nematau ką. Man lieka tik ant stalo gulintis ABC. 
Su straipsniu, apie kurį Stefanas šįryt diskutavo su 
Viktoru. Su straipsniu, kurį moku atmintinai. 

Paslaptinga studento mirtis — 

Žmogžudystė ar savižudybė? 

Gruodžio 20 dieną Bednarskio gatvės stotelėje 
buvo rastas Leono K., teisės fakulteto studento, la- 
vonas. Jaunuolis jau keletą dienų nebuvo išėjęs iš 
namų. Vengė žmonių ir, kaip tvirtina šeimininkė, 
su niekuo nenorėjo kalbėtis. Tačiau komisaras Ha- 
berda įtaria, kad studentas buvo nunuodytas. Ve- 
lionis buvo griežtais nuosprendžiais pagarsėjusio 
teisėjo sūnus. Teisėjas prisipažino, kad pastaruoju 
metu jam buvo grasinta. 


1938-ųjų gruodžio 24-o0ji 


Zofijos namai, 7.30 val. 


Šiandien neatrodo gerai. Tad ir aš neatrodau 


gerai. Ranka bejėgiškai krenta ant antklodės. Akių 

beveik nematyti sutinusiame veide. Guli sugniuž- 
dyta, sumaigyta, pasidavusi. Nepatenkinta stebi, 
kaip Eva į vazą merkia eglės šakeles, ant baltos 
staltiesės deda lėkštes. Karpis, pyragai, truputis 
kopūstų, aguonietis. Veikiausiai iškepė pati. Sako, 
kad specialiai vaikščiojo į prieššventinius kursus 
Miesto elektrinės salone. Bet Zofija net nepakelia 
galvos. Nežiūri į padengtą stalą, į džiaugsmingą 
mergaitės veidą. 

— Elektrinis virdulys, - Eva išdidžiai paaiš- 
kina. — Gali stovėti prie lovos, kad visada būtų 
po ranka. 

— Dėkoju. Esi man per gera. — Žinau, kad 
nesako to, ką jaučia. Ką iš tiesų jaučia: atėjo, kaip 
visada, laiku... Dalykiška... Kruopšti... Ir ta do- 
vana... Taip stengiasi... Yra miela... Tikrai miela... 
Jei tik neprisvilintų pieno... Ir nepaliktų sriuboje 
tų šlykščių plėvelių... Nežinau, kaip jos dėdė tai 
ištveria? 

Eva rodo, kaip veikia virdulys. Balta palai- 
dinuke su aksomo juostele, tamsiai mėlynu si- 
jonu, surištais plaukais atrodo gražiau nei visada. 
Matau, kaip ima lėkštelę su paplotėliu. 

- Linkiu... — pradeda. Staiga sustingsta. Žiūri 
į geltoną balutę, plintančią po lova. Zofiją purto 

drebulys. Susirietusi giliau įsirausia po antklode. 
Balutė pamažu plečiasi. 

Mergaitė tik akimirką dvejoja. Ramiai atideda 
paplotėlį ir eina prie spintos švarių skalbinių, 
pledo ir naktinių marškinių. Padeda Zofijai at- 
sargiai atsikelti. Nuo sutinusių kojų švelniai at- 
klijuoja permirkusią paklodę. Atidengia pabrin- 
kusias pėdas, kelius, nuplikusią gaktą... 

Jaučiu augantį Zofijos pasipriešinimą. Pyktį 
dėl to šlykštaus žeminančio tikslingumo. Kai 
ieškoma klijuotės, švarios patalynės, pledo, at- 
veriamas langas. 

Dieve, net ir tai... Nevaldyti... Kūno... Gy- 
venimo... Lyg dar būtų maža?... Nenoriu... Ar 
ji turi į mane žiūrėti? Elektrinis virdulys... Gali 
stovėti prie lovos, kad būtų po ranka... Ir be to 
žinau, kad nebeturiu jėgų... Net nueiti į virtuvę ir 
užsiplikyti arbatos... Kuo virtau?.. Julianai!.. Argi 
čia tavoji Zofija?.. 

Eva pataiso pledą ir čiulba kaip niekur nieko. 
Apie kontrolinį darbą, šventinius pyragaičius, strich- 
niną ir kažkokį studento nužudymą. Retkarčiais 
dirsteli į mane. Pasąmonėje randa savo jaunystę ir 
sveikatą. Įsitikina, kad pro lygią odą nepersišviečia 


senatvė. Kad niekas jos veide neprimena mirties. 

Jei taip atidžiau pasižiūrėtų... Jei stabtelėtų... 
Išvystų, kaip vagojasi raukšlės. Iškrenta blaks- 
tienos. Vysta oda. Kaip kūnas virsta niekuo. 

Bet Eva nestabteli. Jau nežiūri mano pusėn. 
Žinau. Prisimenu. Nesu ji. Prisimenu. 


1938-ųjų gruodžio 24-oji 


Laboratorija, 13.06 val. 


— ... Dėdyte, ar gydytojas nepagydomam li- 
goniui gali įšvirkšti mirtinų vaistų? 

— Ką, mieloji? — Stefanas net užspringo su- 
muštinio kąsniu. 

— Pavyzdžiui, morfijaus, kad palengvintų jam 
kančias. Osendovskis Šanchajuje aprašo tokį gy- 
dytoją... 

— Ir?.. 

— Ir norėčiau žinoti, ar gydytojas, pavyzdžiui, 
daktaras Burkievičius, galėtų taip pasielgti? 

— Osendovskis — tai kažkoks gydytojas? 

— Ką tu, dėde, tai rašytojas. Šanchajuje, savo 
romane, aprašo gydytoją Oskarą fon Pleną, kuris 

pagreitindavo ligoniams baigtį ir padarydavo 
ją neskausmingą. Pavyzdžiui, sifliu sergančiai 
jaunai prostitutei... 

— Eva, iš kur gavai tokią knygą? 

— Bet... 

— Iš kur? 

— Pas ponią Zo... 

Baigta. 

Buvo čia tik valandėlę. Perėjo, dirstelėjo 
į mane ir dingo. Dar girdžiu žingsnius virš 
manęs, prislopintus balsus. Bet negirdžiu, apie 


ką kalba. 


1938-ųjų gruodžio 25-o0ji 


Vaistinė, 8.15 val. 


Šalia eglutės, apkabinėtos obuoliais, riešutais, 
tešlos kamuoliukais, vis dar guli krūva popierių 
ir dovanų dėželių. Vakar jas apžiūrinėjo. Suža- 
vėti šūkaliojo. Lyg būta ko. Gryna nuobodybė — 
knygos, šalikai, kaklaryšiai, pašto ženklai. Tai, kas 


visada. Maža to, Eva ir Stefanas gavo tokius pačius 

žydro popieriaus rinkinius laiškams. Lyg nebūtų 
nieko geresnio veikti, tik rašyti laiškus. Ir siųsti 
juos nežinia kur. Kažkur, kur nėra manęs. 

Tikrai nežinau, kam to reikia? 

O, pasirodė Stefanas. Užsimiegojęs ir dar 
su chalatu. Na taip, juk šventės, todėl neatidaro 
vaistinės. Užtat palangėje pastato kažką keista. 
Radijas. Zė/funkenas. Bent taip jį pavadino But- 
kievičius. Sukioja jame kažkokius ratukus. Dėžė 
kalba ir neįtikėtinai traška. 

Trakšt... Numatomi šalčiai, debesys, pūga... 
Trakšt... Dėl pustymo tramvajai važiuoja nere- 
guliariai... Trakšt... Varšuvoje užregistruoti trys 
raupsų atvejai... Trakšt... Pulkas varnų užkapojo 
vaiką... Trakšt... Daktaro Dobžanskio, Londono 
karališkosios medikų draugijos nario, knygos „Kova 
su paliegiu ir senatve“ autoriaus, paskaita įvyks ar- 
timiausią ketvirtadienį... Trakšt... 

Muzika. Pagaliau kažkas malonaus. 

1938-yjų gruodžio 29-oji 
Gabrielės namai, 16.35 val. 


Gabrielė jau trečią kartą pasakoja Evai apie 
Karelo ir Ebelingo eksperimentą. Apie tai, kaip 
gabalėlį viščiuko širdies raumens panardino į sul- 
tinį, ir tas gabalėlis ėmė augti. 

— Kasdien tą stebuklingą dalelę perdėdavo į 
naują sultinį, ir jiems pavyko išlaikyti ją gyvą visus 
septyniolika merų, — Gabrielė net virpa įsijautusi. — 
Septyniolika metų, ar gali įsivaizduoti, brangioji! 

Eva negirdi. Įnikusi į knygą. Tai Luiso Revo 
Keturi žmogaus tikslai. Nežiūri į vis keičiančią 
apdarus Gabrielę. Neturi, kaip aš, nuolatos sekti 
kiekvieną jos judesį, kiekvieną suknelę, kiekvieną 
plaukų šepečio brūkštelėjimą. Gali ignoruoti įky- 
rius klausimus. 

- Šita puikiai tiks... Šita dar gražesnė... Ši ypač 
jums tinka prie veido... - automatiškai atsako, 
net nepakeldama galvos. 

Aš tyliu. Gabrielė perka tiek apdarų, kad nie- 
kada negaliu suvokti, kuris jai labiausiai tinka. 

— Su ta važiuosiu atostogų į Italiją. O skrybėlę 
paliksiu rudeniui, — planuoja tarsi pamiršusi apie 


vakarykšrį kivirčą su daktaru Butkievičiumi. 

— Operacija?! — taip šaižiai šaukė, kad mane 
apėmė baimė, ar nesuaižėsiu. — Niekada! Keturis, 
šešis mėnesius? Iš kur jūs galite žinoti? Iš kur galite 
būti toks tikras? Na ir kas, kad vėžys? Na ir kas? 
Kam man tai sakote? Kam? 

— Juk, ponia, norėjote žinoti tiesą... 

— Bet ne tokią! 

Dabar šypso Evai, kuri jau užverčia knygą. 

— Žinai, brangioji, vienintelis daktaro Butkie- 
vičiaus nuopelnas tas, kad mudvi supažindino. 
Šiaip jis nieko vertas. Tos jo idiotiškos Šekspyro 
citatos... Bailys šimtą kartų miršta dar iki mirties... 
Ar nežinai, ką jis tuo norėjo pasakyti? Tikiuosi, 
priėmimo metu susilaikys nuo tokių pastabų. Tik- 
riausiai prisimeni? Pirmą šeštadienį po Naujųjų 
metų. Primink dėdei. Norėčiau dar pakviesti tą jo 
draugą Viktorą Levitą, rodos, toks jo vardas, tiesa? 
Gal jis nepanašus į dirbantį lavoninėje? 

Eva užtikrina, kad nepanašus. Ir čia pat pri- 
duria, kad jau labai vėlu. Paskubom atsisveikina 
ir išeina. Tada Gabrielę apninka abejonės. 

— Gal vis dėlto pasirinkau pernelyg ekstrava- 
gantišką. Ypač ta iškirptė, - murma. — Na, bet 
kam tada egzistuoja skraistės? Visai apie jas pa- 
miršau. Dar man tiks, jei naftalinas... 

Nenuryla nė sekundės. 

— Kokia jos dėdės nuomonė apie Ebelingą ir 
Karelą? Man tai — revoliucija. Stebuklas. Galėti 
stebėti, kaip vietoj senų ląstelių išauga jaunos, 
sveikos... Jei žmogus įstengtų valdyti savo kūną, 
ligą, mirtį... — įsisvajoja, bet tuojau pat suraukia 
kakrą. — Nekenčiu to Burkievičiaus. Bjaurybė ka- 
liausė lakstančiomis akytėmis. Maža to, nenori 
išrašyti man daugiau morfijaus. Šykštuolis... 
Pamiršau jos paklausti, ar ruda tiks mūsų susi- 
tikimui... 


1938-ųjų gruodžio 29-o0ji 


Vaistinė, 21.30 val. 


— Netvirtinu, kad tai mokslinis požiūris... 
Ber šiuo atveju kažkas turi būti. Juk profesorius 
Dobžanskis išbandė šitą metodą pars. Prieš aš- 
tuonerius metus. Ir kaip šešiasdešimtmetis atrodo 
labai gerai. Jokių žilų plaukų, raukšlių. O kokia 
figūra, kokie dantys... - Stefanas veltui bando 
įtikinti Viktorą. Tas gūžčioja pečiais ir timpčioja 

trumpas šventinio švarko rankoves. Žiūri į mane. 
Medaus spalvos juodų dėmelių nutaškytos akys 
žvelgia į mano medaus spalvos akis. Nuo mu- 
dviejų plikų galvų atsispindi už lango važiuo- 
jančio automobilio šviesos. 

Viktoras šluostosi kaktą, grįžta prie stalo ir 
maišo kortas. 

— Kur tas Burkievičius prapuolė? Visada 
šaukia ant manęs, kad vėluoju, o šiandien kas? 

— Dobžanskis — Karališkosios medikų drau- 
gijos narys. Nerizikuotų savo sveikata, geru 
vardu, jei nebūtų patikėjęs to metodo sėkme, — 
Stefanas vis suka galvą, vis svarsto. — Tūkstančiai 
pacientų... Geriausi gydytojai... Daktarai Voro- 
novas, Javorskis ir Protis... 

— Tu tikras utopistas, - Viktoras atlaidžiai 
šypso. — Ir tiki, kad gali ataugti plaukai, išsilyginti 
raukšlės ir grįžti vyro potencija? Žmonės sulaukia 
gilios senatvės, jei jiems taip lemta. Yra išskirtinių 
tautų, sakysim, bulgarai... 

— Būtent bulgarai! Mečnikovas įrodė, kad 
bulgariškas jogurtas sulaiko senėjimo procesą, 
naikindamas kepenų toksinus! 

— Stefanai, nejuokink! — Viktoras pratrūksta 
kvatotis. 

— Nežiūrėk į mane iš aukšto, labai prašau! Me- 
čiau institutą, kad galėčiau rūpintis Eva ir vais- 
tine, bet tai dar nereiškia, jog atseit nieko nenu- 
tuokiu! Pagaliau Mečnikovas — Nobelio premijos 
laureatas. O ką pasakysi apie daktaro Gurvičiaus 
atradimą? Prieš šešerius metus kraujuje atrado 
mitogenetinių spindulių, kurie padeda gyvųjų 
audinių apykaitai, daro įtaką kraujo kūnelių dau- 
ginimuisi ir... 

— Fantazijos. Visa tai — fantazijos. — Vik- 
toras numoja ranka ir pasilenkia ties dėstomu 
pasiansu. — Valetas ant damos, dama ant kara- 
liaus, karalius ant tūzo... - šnabžda, o žemas jo 
balsas atsimuša nuo spintelių ir virpėdamas grįžta 
man. 

— Esu tikras, kad ilgaamžiškumas žmonijai 
pasiekiamas. O gal net daugiau nei ilgaamžiš- 
kumas... — Varpelis nutraukia Stefaną per pusę 
sakinio. Viktoro ranka pakimba virš stalo su dar 
viena korta. 

Tarpdury stovi Butkievičius. Matau, kad 
siaubingai nuvargęs. Atrodo dar ir labai nelai- 
mingas. Sužvarbęs trypčioja ant demblio ir, net 
nenusivilkęs apsiausto, ima teisintis dėl vėla- 
vimo. 

— Tai vis per Tarčynską. Aštuoniasdešimt 
penkerių metų, - šnopščia, šildydamas rankas. — 
Vargšė moteriškė. Sklerozė... 

Viktoras valandėlę klausosi, tada vėl grįžta 
prie kortų. Stefanas pripila į taureles konjako. 

— Ir ką daryti? Ką daryti? Vasarą bandė nu- 
nuodyti šeimyną, įberdama šunvyšnių į trešnes, — 
susinervinęs Butkievičius vaikštinėja nuo sienos 
ligi sienos. - Lapkritį užkasė papuošalus sode. O 
šiandien... Laužas svetainėje... 

— Ką daryti? Visų pirma — nusivilkti tą šlapią 
apsiaustą, — galingas Viktoro balsas sulaiko Bur- 
kievičių per pusę žingsnio. — O antras dalykas — 
gaila, kad pavėlavai. Stefanas kaip tik įrodinėjo, 
kad medicina netrukus pajėgs prailginti žmogaus 
egzistavimą. Iki šimto metų, o kas žino, gal ir 
ilgiau... 

Butkievičius kabina apsiaustą. Pirštais valo 
akinių stiklus, o tada nenutuokiančiu žvilgsniu 
įsistebeilija į Stefaną. 

— Bijok Dievo, iki šimto? Tokio egzistavimo? 
Iki šimto metų? Aš jau nesusidoroju su tuo, kas 
yra dabar, - sunkiai krenta į fotelį. Ima jam pa- 
dalintas kortas. Deda pirmą iš krašto. — Stefanai, 
prisimink brolių Grimų pasaką //gas amžius, — 

šnopščia ir trina nosį. — Tai gal kiek atvėsins tavo 
įkarštį. Juk kažkada pats man ją sekei... 

— Pasaką? Kokią pasaką? — Viktoras pertraukia 
Burkievičių. 

— Niūrią. Kaip ir dera broliams Grimams, — 
Stefanas nenoriai aiškina. — Apie tai, kaip žmogus 
paprašė Dievo pridėti jam gyvenimo metų, kurių 
anksčiau atsisakė asilas, šuo ir beždžionė. 

— Ir kas? — Viktoras sustingsta su paruošta 
mesti korta. 

— Na, ir dabar pirmuosius trisdešimt metų 
gyvena aktyviai ir greitai. Nes tai jo nuosavas gy- 
venimas. O tada ateina aštuoniolika asilo metų, 
kai turi tempti naštą po naštos. Po jų seka dvy- 
lika šuns metų, kai vien skundžiasi ir inkščia. O 
galiausiai dešimt beždžionės metų, kai praranda 
protą. 

— Neblogai! - Viktoras pratrūksta juoku. — 
Vadinas, mes trys esame šuns amžiaus, — pasi- 
lenkia ir nelauktai plekšnoja Burkievičiui per 
petį. — Ypač ponas daktaras! Jis daugiausiai skun- 
džiasi ir inkščia... 

-Aš inkščiu? — Butkievičius įsmeigia žvilgsnį į 
išdėstytas ant stalo kortas. — Prisipažįstu... — pri- 
tildo balsą. — Nes nesusidoroju. Ir jei ne Eva... 

Viktoras staiga surimtėja. Pamažu užsidega 
papirosą. 

— Eva, Eva... Ar ne per daug iš jos reikalauji? — 
pučia tiesiai Burkievičiui į veidą. Tas atsitraukia 
pasipiktinęs. Veja dūmus, kosi. 

— Nieko iš jos nereikalauju! Ji daro, ką nori. 
Ir, be to, esu nusivaręs, tad man pakanka tavo 
absurdiškų priekaištų! —- Burkievičius įsižeidęs 
atsistoja. Viktoras bando dar kažką pridurti, bet 
Stefanas stveria jį už rankos. 

— Liaukis. Juk žinai, kad šiandien Janui buvo 
sunki diena. O jei kalbam apie Evą, ji nebe vaikas. 
Žino, ką daro. Nori būti gydytoja? Nori mokytis? 
Labai gerai. Prisimink... Jos amžiaus mes irgi jau 
buvome susiplanavę ateitį. Išsvajotą. Gal bent jai 
pasiseks... 

— Viskas gerai. Atsiprašau. Nenorėjau pasa- 
kyti nieko bloga... Kremtuosi tik dėl jos... - Vik- 
toras gesina papirosą ir susidrovėjęs slepia veidą 
už kortų. 

Burkievičius sėdasi. Grįžta prie žaidimo. 


Niekas nebesišneka. 

1938-ųjų gruodžio 29-oji 


Laboratorija, 21.58 val. 


Aprasoju nuo Evos alsavimo. 


1938-yjų gruodžio 30-0ji 
Zofijos namai, 7.40 val. 


— Anot dėdės, svarbiausi — lipoidų gumuliukai. 
Tai jie užkemša nervų ląsteles ir, atrodo, dėl to sens- 
tame... — anapus sienos girdisi Evos balsas. 

Įpuola, kaip paprastai, lygiai pusę aštuntos. 
Uždususi, susirūpinusi. Matau, kad Zofija klau- 
sosi jos su didžiausia nuostaba. Pagaliau piktai 
atstumia puodelį ir tiesia ranką į laikraščių šūsnį. 
Slaptasis detektyvas - nepaisant jos protestų, Eva 
vis atneša tą laikraštį. Komisaras Haberda liepė 
pakartotinai ištirti nužudyto studento K. lavoną — 
galiu perskaityti, kol dar nenuimtas nuo stalo. 

—... Ir dar yra koloidų dulkelių, kepenų bak- 


terijų bei senatvės pigmentų... Bet visa tai jau 

galima gydyti. Kaip gripą... Dėdė net tvirtina, kad 
pakanka gerti jogurtą. Geriausiai — bulgarišką... 
Zofija vis labiau irzta. Žinau, ką mano. Jei jau 
turi tiek plepėti, verčiau tegul kalba apie Kūčias... 
Apie keptas silkes ar karpius pilkame padaže... 
Apie melsvą popierių laiškams, kurį rado abu 
su dėde po eglute... Tai būtų maloniau nei tos 
kvailystės... koloido dulkelės, kraujo injekcijos, 
sperma... Koks netaktas... Tai auklėjimo išdava... 
Jos dėdė neiškiša nosies iš vaistinės, nebent į to 
savo draugo, Levito ar kaip jis ten, prozektoriumą 
arba į Burkievičiaus ligoninę... Trys keistuoliai... 
"Turėtų išsiųsti ją į internatinę mokyklą arba pa- 
samdyti guvernantę... Arba bent šeimininkę... 


1939-ųjų sausio 1-oji 
Laboratorija, 11.39 val. 

— Nustatyti tirpumo laipsnį — labai svarbus 
rodiklis, tiriant naujus vaistus. 


Stefanas pasirodė nepaprastai anksti. Puikiai 
nusiteikęs, nors grįžo ketvirtą valandą ryto. Ne- 


114 


žinau, kur linksminosi. Iš vakaro pasveikino Evą 
ir dingo. O juk visada švęsdavo Naujuosius metus 
čia. Na -— beveik visada. Prieš trejus metus ėjo į 
Viktoro prozektoriumą. Bet tai buvo tik kartą. 
Tik kartą. 

— Dabar stebėk... Į kolbą per išpjovą kamštyje 
įdedu termometrą, bet taip, kad įkaitintas oras 
galėtų išgaruoti. Iki pusės pripilu sieros rūgšties. 
Matai? Įmetu salietros gabalėlį, kad rūgštis ne- 
patamsėtų.... 

Matau laimingą Stefano veidą. Mėgsta buvoti 
su Eva. Klausytis apie mokyklą, skautų sueigas. Jis 
taip didžiuojasi ja. Mėgsta mokyti. Rodyti viską, 
ką moka pats. 

Na, beveik viską. 

Tablečių, kurias gamina naktimis, o paskui 
slepia metalinėje užrakinamoje dėžutėje, niekada 
jai nerodė. Niekam jų nerodė. Net Viktorui. Net 
Burkievičiui. 

— Mieloji, vietoj rūgšties gali panaudoti skystą 
parafiną. Dabar žiūrėk, sutrinu, beriu į siaurą 
vamzdelį, gumele pritvirtinu prie termometro. 
Paneriu į rūgštį ir atsargiai šildau ant asbesto kai- 
tintuvo. Ir visada prisimink — degiklį reikia laikyti 
palenktą... 

Eva dėmesingai jį stebi. Jis toks susikaupęs, 
tikslus, pasitikintis savimi. Kai užgesina degiklį 
ir nusiriša prijuostę, Eva šypso ir klausia, kodėl 
nenori eiti į svečius pas Gabrielę. 

Stefanas numoja ranka, lyg norėtų nuvyti 
nemalonias mintis. Žinau, kokias. Ji visą laiką 
plepa ir plepa... nesustodama... Ji taip vargina... 
Gal Viktoras teisus?.. Tų senučių globa... Gal tu- 
rėčiau drausti? 

— Eva, jei nori, — pagaliau atsiliepia, — pasi- 
šnekėsiu su Butkievičium, kad neužkrautų tiek 
pareigų. Negaliu leisti, kad... 

— Bet, dėdyte... Tai joks vargas. Pas Irmą už- 
eidinėju kas dvi savaites. Zofiją labai myliu. O 
Gabrielė kartais net labai pralinksmina. Be to, 
mano draugovėje kai kurios mergaitės turi net po 
keturias globotines. O aš ir taip, daktaro Burkie- 
vičiaus dėka... — staiga nutyla ir netrukus netvirtu 
balsu klausia: — Ar norėtum, kad tau padėčiau 
vaistinėje? 

— Ne, ne. Mieloji, norėjau tik sužinoti, ar su- 
sidoroji, ar tau ne per... 

Nusisuka nuo manęs, pritildo balsą. Nežinau, 
ką sako toliau. 

Negirdžiu. 

1939-ųyjų sausio 3-io0ji 


Vaistinė, 18.34 val. 


Stefanas sukasi, kaip gali, bet tai negelbsti. 
Eilė net netrumpėja. Beveik visiškai aprasoju 
nuo alsavimo ir kosulių. Nuvargę veidai susilieja 
į vieną. Kvėpuoja, plečiasi, mikčioja. Kada tai 
baigsis? Stefanas šluostosi prakaitą, prikandęs 
liežuvį, ir susikaupęs skaičiuoja skaitmenų stul- 
pelius. Kas sekundę suskamba kasos aparatas. Kas 
sekundę trinkteli durys. 

Dabar kažkas ilgiau jas palaiko, ir matau, 
kaip vėjo gūsis pakelia portjerą. Stefanas suirzęs 
atsigręžia. 

— Prašom uždaryti duris, nes šalta! — šaukia 
ir jau lenkiasi virš stalčiaus su tepalais nuospau- 
doms, kai jį sulaiko nuo slenksčio sklindantis 
siaubingas kosulys. Stefano nugara sustingsta. Kol 
dar moteris nenusigręžė, spėju pagauti liūdną jos 
žvilgsnį. Prisimenu ją. Kai buvo čia atėjusi anks- 
čiau, lygiai taip kosėjo. Stefanas davė jai vandens 
ir kažką ilgai aiškino. 

Dabar ji vos sulaiko kosulį. Siūbuodama pri- 
eina prie lango. Krenta į fotelį. Giliau įsisiaučia 
į kailinius. Kaip ir tada, jos lūpos raudonos ir 
raudoni nagai. 

— Pone, tai kur tas tepalas? — įkyrus balsas 
išplėšia Srefaną iš sustingimo. Stefanas krenkš- 
teli, atsiprašo, pasitempia liemenę ir grįžta prie 
mechaninių veiksmų. Ima vaistus, vynioja, skai- 
čiuoja ir atiduoda grąžą. Tačiau kas sekundę vis 
kilsteli galvą. Kas sekundę dirsčioja, ar nuo fotelio 
prie lango jį stebi karščiuojantis žvilgsnis. 

Stebi. 

Tik kai išeina paskutinis klientas, Stefanas 
sunkiai atsiremia į mane. Prispaudžia įkaitusią 
kaktą, pasišukuoja barzdą, bando priglostyti 
plaukus. Pagaliau pamažu atsigręžia ir... traukiasi 
iš netikėtumo. Moteris raudonomis lūpomis stovi 
tiesiai priešais jį. Tylomis ant prekystalio deda 
pilką voką. Ir laukia. Kol Stefanas praskleis jį, 
kol susikaupęs įsigilins į tamsų negatyvą. 

Žinau, kas tai. Rentgeno nuotrauka. Viktoras 
kartais atneša tokių nuotraukų, kad Stefanui pa- 
rodytų kokias nors lavono anomalijas. Bet toji 
moteris?.. Nesuprantu. 

— Ponia neturėtų čia ateidinėti, - Stefanas 
atideda negatyvą. - Aš negaliu. Be to... Kodėl 
aš? — nustoja, kai moteris pakelia ranką. 

— Tikriausiai nepasiseks man čia dar kartą už- 
sukti... — sunkiai-prabyla. - Nebeturiu jėgų... — 

nutyla. Ašaros teka jai per veidą ir laša ant nuo- 
traukos, ant pilko voko, ant beveik permatomo 
delno. — O kodėl jūs? Nes jūsų to maldauju... 


1939-yjų sausio 6-0ji 


Gabrielės namai, 17.00 val. 


Visą priešpietį ruošė priėmimą. Vaikė Ma- 
rysią. Dėliojo taureles, lėkšteles, gėles. Per per- 
traukėlę paskambino Ninutei. 

— Įsivaizduok, brangioji, kas šiandien sve- 
čiuosis pas mane! Tas solidus vaistininkas Stefanas 
Jostas! Evos dėdė. Ir jo draugas, garsusis Viktoras 
Levitas! Gal skaitei laikraščiuose?... Tas, kuris ty- 
rinėja lavonus. Įsivaizduoji?.. Kas? Butkievičius?.. 
Turėjau ir jį pakviesti, nors pastaruoju metu su 
manimi taip elgėsi... 

Dabar, kartu su laikrodžio penktos valandos 
dūžiu, išgirstu beldimą į duris. Jau čia. Gabrielė 
sveikinasi su visais, nurodo kėdes. Stengiasi. 
Labai stengiasi. Atsisėda atokiau nuo manęs ir 


bando mėgdžioti aktorės Malickos laikyseną. Tą 

iš nuotraukos virš židinio. Tarp kaulėtų pirštų 
negrabiai laiko papirosą. Nemato, kad pelenai 
byra ant juodos mezginių suknelės. Kita plaštaka 
remiasi į kelį. Galiu lažintis, kad siunčia svečiams 
ilgesingą trumparegį žvilgsnį. 

Netikėtai atsuka į mane sumaigytą veidą. Pri- 
verčia būti juo. Senatve. Nesibaigiančiu tauškė- 
jimu apie naują stebuklingą dantų pastą Koloden:, 
apie renkamas aukas vaikų Kalėdų eglutei, apie 
trejų metukų mergytę, gyvą išvirtą, apie filmą 
Lordas Džefas sa Mikiu Runiu, apie... 

Laimė, netrukus pašoka ir ima dėlioti lėkš- 
teles, šakutes, puodelius, cukraus gabalėlius. 

— Eva, gal uogienės? Pone Stefanai, gal likerio? 
Pone daktare, pone Viktorai, pone... - Nė valan- 
dėlės nenuryla. - Marysia, vėl pamiršai paduoti 
žnypliukes! — šypsosi ir vėl prikiša prie manęs 
veidą. Nekenčiu būti tuo veidu. Nekenčiu turėti 
dirbtinius dantis, vėžlio kaklą ir iš ausų styrančius 
plaukus. 

Aš irgi nekenčiu to veido, atsako man min- 
tyse. Tų dirbtinių dantų ir išsitepančių lūpų 
dažų... Maža to, daktaro Liustro pudra niekam 
tikusi... Ir vėl Malicka atrodo geriau už mane... 
Na taip, aktorės tai geba... 

— Kur tos prakeiktos žnypliukės? — girdžiu, 
kaip murma panosėje. — Kiek aš su ta Marysia... 

Svečiai nesijaudina dėl žnypliukių. Daktaras 
Burkievičius, kaip visada, sėdi įsmukęs į didžiulį 
fotelį, dabar vos matomas. Beveik negeria, neat- 
siliepia ir nereaguoja net į demonstratyvų Gab- 
rielės šaltumą. Nei į kelionės po Europą planus. 
Liepą - į Italiją, rugsėjį — į Paryžių, o kitas Kalėdas 
tikriausiai praleis Niujorke... Jau net paskambino 
sūnui... Butkievičius pirštais valo akinių stiklus ir 
liūdnai linguoja galva. Ar prisimena kivirčą prieš 
aštuonias dienas? Keturi, šeši mėnesiai... Gal sep- 
tyni... Tik niekaip ne metai... Niekaip... 

Užtat tas, kuris čia pirmą kartą, plikagalvis 
vyras juodu smokingu, Viktoras Levitas, visą laiką 
įsipila sau ir bando palaikyti Gabrielės šneką. Kas 
akimirką pratrūksta juoku ir tikina, kad tokio 
jauno amžiaus — septyniasdešimt, mieloji ponia, 
tai tik pradžia! — turi surizikuoti. Prisiekia, kad 
jauno kraujo injekcijos duoda pribloškiamų re- 
zultatų. Beveik visiškai sugrąžina jėgas, ataugina 
plaukus, išlygina raukšlės, priaugina raumenų. 
Pasakoja, kad drauge su Stefanu buvo profe- 
soriaus Dobžanskio paskaitoje ir matė tai savo 


akimis. 

— Taip pat naudinga gerti bulgarišką jogurtą! — 
jo griausmingas balsas priverčia mane virpėti. 

Gabrielė sužavėta. Išsiriečia po aptempra 
suknele, įtempia liesus pečius, pasitaiso plaukus. 
Nemato išraiškingų Levito žvilgsnių, jo šypse- 
nėlių, mirktelėjimų Butkievičiui ir Evos dėdei, 
nors nenuleidžia nuo jo akių. 

— Žavingas žmogus... — mąsto. — Visiškai ne- 
simato, kad dirba tokioje vietoje... Mielas, sąmo- 
jingas, vyriškas... Jei ne tas nebemadingas smo- 
kingas... Kas žino, gal ir galėčiau?.. Nebjaurus... 
Ir tik šešiolika metų jaunesnis... 

— Ponia Gabriele, - į jos svajones įsibrauna 
Evos dėdės balsas: — Tiesą pasakius, Karelui jaučiu 
didžiulę pagarbą, o jo knygą Žmogus — nežinoma 
būtybė rekomenduočiau kiekvienam, bet tas eks- 
perimentas su viščiuku neatitinka pagrindinių 
mokslinių reikalavimų. Ir neleidžia daryti tokių 
išvadų. Ilgaamžiškumas? Ir aš juo tikiu, bet užtik- 
rinu ponią, kad tai ne tas kelias. 

Gabrielė, aiškiai išmušta iš vėžių, viltingai 
žvelgia į Levitą. Evos dėdė tai pastebi ir kaipmat 
atakuoja: 

— Prašom nepasikliauti Viktoru. Neseniai 
tvirtino, kad nemirtingumas — visiška fantazija, 

kad mirtis — biologinė būtinybė ir net geidžiamas 
pernelyg ilgo gyvenimo epilogas... 

Gabrielė sučiaupia lūpas. Sėdi pasipūtusi, 
aukštai iškėlusi galvą. Nervingai purto garbanas. 
Jos ištepliotose akyse matau ašaras. Daktaras But- 
kievičius ir Eva dėmesingai ją stebi. Abu budrūs. 
Pasirengę bet kurią akimirką stverti dėželę su 
švirkštu ir morfijaus ampulėmis. 


1939-ųjų sausio 6-o0ji 


Vaistinė, 20.30 val. 


— Burkievičiau! Janai! Tavo eilė! - Viktoras 
šaukia iš vaistinės ir nekantriai barbena pirštais į 
marmurinį stalo viršų. — Kiek dar lauksim? Ste- 
fanai, pakviesk jį... 

Stefanas nereaguoja. Demonstratyviai gilinasi 
į kortas. Tyli. Žiūri į sandariai uždengrą langą. 
Klausosi iš gatvės sklindančių garsų. Nepaten- 
kintas Viktoras atsisuka į mane. Kas jiems visiems 
pasidarė, svarsto. Įsižeisti dėl kažkokios senos pa- 


kvaišėlės? Juk buvo juokinga... 

— Pasakyk jam, kad jei tučtuojau neateis, 
tai!.. — rėkia Stefanui į ausį. 


1939-ųjų sausio 6-o0ji 


Laboratorija, 20.44 val. 


Kitoje mano pusėje daktaras Burkievičius jau 
visą pusvalandį kalbasi su Eva. Aiškina, kodėl Gab- 
rielės operacija būtina. Kodėl neturi delsti. 

— Tai jos paskutinis šansas. Tik tu gali šitą 
jai išaiškinti. Manimi netiki. Vis viliasi. Apsi- 
gaudinėja. Ir nuolatos prašo, kad didinčiau jai 
mortijaus dozes. Bet juk negaliu. Negaliu. Pati 
žinai, koks pavojingas gali būti perdozavimas. O 
ji apskritai nenori girdėti. Gal bent tu ją įtikinsi. 
Gal tavęs paklausys... 

Trinkt! 

Tai - durys. 

Viktoras neteko kantrybės. 

1939-ųjų sausio 10-oji 


Zofijos namai, 8.25val. 


Net neprisilietė prie duonos, dėl sriubos irgi 
lūkuriavo, kol Eva išeis. Dabar bando pakelti 
šaukštą prie burnos. Kartą, kitą, trečią. Matau, 
kaip drebančios rankos vis virpteli, kaip pienas 
ištyška į visas puses. Per smakrą teka balta sro- 
velė... 

Pagaliau nustumia lėkštę. Atsisako. 

Sutrikusi aiškina man tai, ko nedrįso pasa- 
kyti Evai. 

— Valgyti? Kam? Valgis pratęsia kančias. 
Valgis — tai egzistavimas. Eva, suprask... Barš- 
čiai? Taip, žinau, kad skaniai verdi, bet... Liaukis! 
Nesilankyk! Nešnekėk! Ta Gabrielė... Ilgaam- 
žiškumo eliksyrai, ištraukos iš šunų sėklidžių, 
šimpanzių kraujo... Šlykštu. Žudyti, kad prail- 
gintum gyvenimą? Pratęstum skausmą? Senatvę? 
Kam?.. 

1939-ųyjų sausio 10-oji 


Vaistinė, 16.15 val. 


Gedintis teisėjas, nužudyto studento Leono K. 
tėvas, graužiamas sielvarto, atsisakė vesti juvelyro 
nužudymo bylą. Priminsime. Prieš mėnesį buvo 
nušautas prieš keturias savaites apiplėštos Nauja- 
miesčio juvelyrinės parduotuvės savininkas... 


Skambutis taip įkyriai čirškia, kad Stefanas iš- 
jungia radiją. Atsistoja. Suirzęs šukuoja barzdą ir 
nusisuka. Prieš mane išdygsta jaunas vyriškis. Sun- 
kiai remiasi į prekystalį. Drebančia ranka paduoda 
receptą. Stefanas traukia stalčių, pažymėtą A raide. 

— Ar... Ar jie tinkami? — vyriškis netvirtai pra- 
byla. - Žmona laukiasi vaiko ir... Pats nežinau... Jai 
plaučių uždegimas. Uošvė pataria statyti taures. 

— Gerbiamasis, daktaras Burkievičius žino, 
ką daro. Antipirinas — tai karščiavimą mažinantis 
vaistas. Yra ištirtas oficialiai ir, patikinu jus, vi- 
siškai nepavojingas. 

Matau, kaip vyriškis lengviau atsikvepia. 

— Po įvykio su prontosilu kiekvienas vaistas 
yra detaliai tiriamas, — Stefanas pasiryžęs jį galu- 
tinai nuraminti. Tačiau vyriškis išblykšta: 

— Kokio įvykio? 

— Prontosilas buvo puikus vaistas vaikams, 
gydant plaučių uždegimą, bet nuo to laiko, kai 
buvo pradėta pardavinėti jį skystu pavidalu, mirė 
daugiau nei šimtas ligonių... — Stefanas šypteli. 
Šypteli? Vadinas, nenorėjo jo nuraminti. Mė- 
gaujasi jo baime, jo neišmanymu. Ar todėl, kad 
neleido jam klausytis radijo? 

— Tik pamanykit, dėl visko buvo kaltas skie- 
diklis... O taurės? Tikriausiai nepakenks... — 
Stefanas staiga nutyla, tada vėl šypteli. - Bet 
antipirinas visiškai nepavojingas. Daktaru But- 
kievičiumi galite visiškai pasikliauti. 

Vyriškis išeina, o Stefanas vėl įjungia radiją. 
Girdžiu komisaro Haberdos balsą: ... Kai kurie 
nuodai, ypač tie, kurių pagrindą sudaro neseniai 
atrasti cheminiai junginiai, pernelyg greitai orga- 
nizme suyra. Sunku juos susekti, tuo pačiu ir įrodyti 
nusikaltimą. Tačiau Leono K. atveju viskas buvo 
daug paprasčiau... 

Daug paprasčiau? Dar šiandien rytą Viktoras 
kalbėjo visai ką kita. Kad ant kūno nebuvo bū- 
dingų lavonams dėmių, tad atmetė cianą, potašo 
chlorą, arseno vandenilį, nitrobenzolą ir grybus. 
Kadangi nesuiro raudonieji kraujo kūneliai, tad 

tai nebuvo arsenikas, fosforas ar anilinas. Kadangi 
oda ir gleivinė nebuvo pažeistos, tai rodo, kad 
nebuvo panaudotas gyvsidabris nei alavas. 

Išgirdęs žingsnius Stefanas išjungia radiją. 
Mane pasiekia Evos balsas. Atėjo priminti apie 
pietus ir perspėti, kad iš sueigos grįš vėliau. 

— Mieloji, ar po to galėtum patikrinti aspi- 
riną? — Stefanas su malonumu apžiūrinėja naują 
uniformą. Juodą ir baltą kaklaryšį, juodas ko- 
jines iki kelių, raištį su raudonu kryžiumi. — Tas, 
kurioms pasibaigė galiojimo laikas, išmesk, 
nes... 

— Išskiria salicilo rūgštį. Žinau. 

Stefanas šypso mergaitei ir linkteli galvą. Eva 
užsivelka apsiaustą ir eina durų link. Tarpdury 
susiduria su Viktoru. 

— O tu kur per tokią pūgą? — Viktoras šūkteli 
ir nosine šluostosi šlapią veidą. - Ar mokykloje 
viskas gerai? Palauk, kažką tau turiu, — prisimena 
ir kiša ranką į švarko kišenę. — Maršalo gedului 
skirta serija. Pažiūrėk. Ta su juodu tašku ant ūso 
galo. Ir trys ženklai su istoriniais paminklais, 
dvidešimt penktųjų metų. Tokie pailgi, pilki. 


Prisimeni? 

Eva šypso. Prisimena. Ber apžiūrės vėliau. 
Dabar jau turi eiti, skuba į sueigą. Ir dingsta. 
Tada Viktoras išsitraukia papirosus ir prieina 
prie Stefano. 

— Visas dar ir dabar drebu! Niekada neatspėsi, 
kas man šiandien nutiko! - sako, žiūrėdamas tie- 
siai jam į akis. 

Stefano veide atsiranda beveik nepastebima 
šypsena. 

— Neprovokuok. O jei atspėsiu? 

— Neįmanoma! Galiu lažintis iš ko tik nori. 

— Iš tų dviejų aviacinių ženkliukų — dvide- 
šimt pirmųjų metų, - Stefanas išpyškina vienu 
atsikvėpimu. 

— Iš TABROMIK!? Nejuokauk... 

— Sakei, iš ko tik noriu. 

— O kadirišjų. Vis tiek neatspėsi. 

Stefanas pakelia galvą virš stalčiaus, į kurį 
deda termometrus. 

— Haberda kaltina tave dėl autopsijos 
klaidų! 


Viktoras net išsižioja nustebęs. 


! TABROMIK - reklaminis firmos pavadinimas ant to meto pa- 
pildomų aviacijos pašto ženklų. 

— Iš kur žinai? 

— Ženklai mano? - Stefanas juokiasi. 

— Iš kur žinai?! - Viktoras trina plikę. — Prieš 
tris valandas man apie tai pasakė telefonu! Čia 
paslaptis! Neturi teisės šito žinoti! 

— Irgi mat paslaptis... Ką tik Haberda kalbėjo 
per šitą radiją. 

— Pasakė, kad kaltina mane dėl nedovanotinų 
klaidų tiriant skrodimą? 

— Netiesiogine prasme... Bet inteligentiškas 
skaitytojas galėjo numanyti. 

— Jis išprotėjo! Haberda išprotėjo! Nori mane 
sužlugdyti! — Viktoras nesąmoningai ima kram- 
tyti papirosą. — Ar patikėsi, kad be mano žinios 
pareikalavo analizės tų iš Poznanės! Pasiėmė la- 
voną, o aš nieko apie tai nežinojau! Dabar kal- 
tina mane dėl akis badančių klaidų! Mane - dėl 
klaidų! 

— Be pagrindo? 

Viktoras prikanda lūpą. 

— Diabetas! Diabetinė koma! Pamiršau pa- 
tikrinti, ar velionis sirgo cukralige! Insulino 
perdozavimas! Įsivaizduoji?! Paprasčiausias per- 
dozavimas! Paviršutiniškas skrodimas? Bet jo vyz- 
džiai net nebuvo padidėję! Prisiekiu! Skubotos 

išvados? Įsivaizduok, šitaip parašė raporte! Ką 
darysi, laikiau, kad jam ir dera būti tokiam smulk- 
meniškam. Bet kad tuojau pat per radiją?! 

— Pats sakei, kad vertini jį už šiuolaikiškus 
darbo metodus... 

— Tai jokie metodai! Policija turi sėdėti poste, 
o ne radijuje! Bet jis net alpsta — taip nori būti 
populiarus! Jo pilna visuose laikraščiuose! Sakau 
tau, naudodamasis tomis žmogžudystėmis jis 
nori padaryti karjerą! Politinę! Esu tikras, 
kad... 

Jį nutraukia skambutis. Stefanas dėkingas 
žvelgia į telefoną ir greitai kelia ragelį. Girdžiu 
aukštą moters balsą. Stefanas bemat uždengia 
ragelį delnu. 

— Ne. Nesu tikras, kad apskritai... Žinau, 
ponia negalite laukti... — šnibžda ir nusisuka, kad 
mes su Viktoru negalėtume girdėti. 

Ber aš girdžiu. Iš ragelio sklindantį kosulį. 


131 


1939-ųjų sausio 13-o0ji 
Zofijos namai, 7.30 val. 


Eva už sienos trypčioja. Triukšmauja. Tyliau! 
Išvargusios Zofijos akys ima sielvartingai mal- 
dauti. Nurimk, mergele!.. Taip nesitrankyk... 
Nejunk radijo... 

— Na taip... Vėl prisvilino pieną, — atsidūsta 
beviltiškai. 

Dabar siekia kolchicino, išlaisto vandenį. 
Negali praryti tabletės. Viena ranka pasitaiso 
plaukus ir bando užsitraukti antklodę. Kita, vi- 
siškai sustingusi, svetima, nukrenta nuo lovos. 
Ant kaktos ištrykšta prakaito lašai. 

Eva atitraukia užuolaidą ir ant stalo stato pus- 
ryčius. 

— Ačiū, — Zofija vėl meluoja. 

Komisarui Haberdai pasisekė išnarplioti dar vienos 
žmogžudystės paslaptį. Studentas Leonas K. buvo nu- 
žudytas insulino injekcija. Jo tėvas, teisėjas K., bijojo, 
kad tyrimas dėl juvelyro užpuolimo atskleis, jog... 

Zofija laukia praverta burna. Bet šaukštas su 
avižiene pakibo ore. 

— Tai studentas nužudė juvelyrą, - Eva at- 
kartoja diktorių. — Turėjo kortų skolą. Teisėjas 

sužinojo apie tai ir pasamdė nužudyti savo paties 
sūnų. 

— Mirtis... Gailestingas poelgis, - Zofija be- 
viltiškai žiūri į mane. Pasibjaurėdama ryja jau 
atvėsusią sriubą ir iš visų jėgų užmerkia akis. 


Dar vienas šaukštas pakibo ore. 


1939-ųjų sausio 13-o0ji 


Vaistinė, 18.50 val. 


Nuo pat ryto klientai šnekėjo apie studento 
bylą. Keleriems metams bus nuteistas žmogus, 
užsakęs savo sūnaus mirtį? Vienintelio sūnaus. 

— Tik pagalvokit, kad tai teisėjas... skelbė nu- 
tartis, teisė kitus, o dabar jį patį... Mano nuo- 
mone... O man atrodo... - nutraukdavo vienas 
kitą. Stefanas mandagiai pritardavo, tačiau ne- 
klausė. Visą dieną planavo vakaro susitikimą su 
Viktoru ir Butkievičiumi. Kortos, vynas... Ir, kaip 
paprastai — diskusija... 

Dabar jau nieko nėra, o Stefanas vis mąsto. 
Įdomu, ką Viktoras pasakys apie tris šimtus 


133 


dokumentais patvirtintų atsijauninimo atvejų, 
įleidus šimpanzių kraujo... Nuveja musę, kuri 
atkakliai skraido jam aplink galvą... Po daktaro 
Javorskio gydymo procedūrų pacientai nesusto- 
dami užbėgdavo į trečią aukštą ir net boksuo- 
davosi... Vabzdys grįžta ir įkyriai zyzia... Gal vis 
dėlto šviežias kraujas sustabdo ląstelių senėjimo 
procesą? Arba atstato ląsteles? Tai tikriausiai nėra 
sudėtinga. Jei paprasta ląstelė nesunkiai pasiekia 
amžinybę, tai mes galime dar daugiau. Išlikti, gal 
net tapti nemirtingi?.. 

Bzzz... Erzinantis garsas įsiveržia į tylą. Vienu 
judesiu Stefanas sutraiško musę ant prekystalio. 

— Iš kur ji atsirado viduržiemy?.. - šnibžda. — 
Ojei ne?.. Jeigu tai ne mūsų jėgoms?.. Tada Vik- 
toras yra teisus... Tada ilgaamžiškumas neturi 
prasmės... O kančios?.. 

Stefanas numeta musę ant grindų ir susi- 
mąstęs stebi, kaip Eva ant staliuko stato taures 
ir du butelius vyno. Pats užtraukia portjeras, ant 
durų pakabina lentelę UŽDARYTA. Sėdasi ir 
pradeda statyti kortų piramidę. 

— Dėdyte, ar poniai Zofijai padėtų opera- 
cija? — Eva taip netikėtai prabyla, kad Stefanas 
užkliudo statinį. Kortos subyra. 

— Yra ligų, nuo kurių medicina dar nežino 
vaistų... — jo žodžius nutraukia skambutis. Eva 
nepatenkinta atsigręžia. Iškalbingas Stefano 
žvilgsnis leidžia jai suprasti, kad jau turi išeiti. 

Iš anapus portjeros į mane atsimuša įpykęs 


Viktoro balsas. 


1939-ųjų sausio 13-o0ji 


Vaistinė, 20.57 val. 


— Nemanau, kad Dievo duotą gyvenimą tik 
Jis gali ir atimti. Kai kuriais atvejais... - Viktoras 
aiškiai pamiršo ir diabetą, ir komisarą Haberdą. 
Stefanas susimąstęs maišo kortas. 

— Nepainiok į tai Dievo! Pakaks teisės, — But- 
kievičius griežtai atkerta ir, išsigandęs savo paties 
karščiavimosi, susigūžia. Įsispraudžia giliau į fotelį 
ir, jau dabar jausdamasis saugus, dėsto toliau: — 
Bet kuria kaina nori įrodyti, kad tas vaikas mirė, 
kol motina dar nebuvo pradėjusi jo smaugti! Kol 
dar neapvyniojo jam kaklo rankšluosčiu ir ne- 
užspaudė veido pagalve! Bet pats nieko neturi! 

Nieko, kas padėtų apginti ją nuo apkaltinimo 
žmogžudyste! 

— Suprask pagaliau, eutanazija — tai ne žmog- 
žudystė! Tai ne tas pats, kas užsakyti savo sūnaus 
nužudymą! Gerai žinai, kas yra epilepsija! Esi gydy- 
tojas! Žinai, kaip tas vaikas kankinosi! Bet tu nori 
prisidengti teise! — Viktoras pašoka nuo kėdės ir ma- 
tuoja vaistinę milžiniškais žingsniais. Klausydamasis 
galingo jo balso Burkievičius dar labiau susilenkia. 

— Nesidangstau. Tik manau, kad teisė turi 
ginti sveikatą ir gyvybę. Nepaisant aplinkybių. 

— Ber bandymai nusižudyti nėra baudžiami, — 
Stefanas atideda kortas ir ima žaisti su vyno bu- 
teliu. 

— Būtent, — Viktoras kaipmat įsikimba. - O jei 
jau teisė daro išimtis, atsižvelgdama į aplinkybes, ga- 
lėtų pripažinti, pavyzdžiui, žmogžudystės iš gailesčio 
prielaidą. Aišku, įvykdžius tam tikras sąlygas. 

Trinkt. 

Vyno butelis išslysta Stefanui iš rankų. Minu- 
tėlę rieda baltomis ir juodomis grindų plytelėmis 
ir sustoja ties Viktoro koja. Tas atsargiai jį pakelia 
ir nustebęs apžiūri. 

— Sveikas... — šnibžda. — Na, na, netrūko! Tu- 


rime laimę, — juokdamasis pakelia vyną į viršų. 

— Verčiau išpilstykim... kol laimė nepa- 
spruko, — Burkievičius pristumia taures. Stefanas 
įjungia radiją. Vėl nebegirdžiu, apie ką šneka. 


1939-ųjų sausio 13-o0ji 
Laboratorija, 21.15 val. 

Ir Eva nebegirdi. 

Atsitraukia nuo manęs, užžiebia lempą ir sė- 
dasi prie stalo. Tiesiai priešais šarvuotą spintą. 


Nugara į mane. Kam? Nežinau. 
Nieko neveikia. Sėdi. 


1939-ųjų sausio 14-o0ji 


Laboratorija, 00.05 val. 


Nieko. 
Nė krust. Laukia. Pajudėk pagaliau! Daryk 


ką nors! 

Vaistinėje jau seniai tylu. Užgesinta šviesa ir 
tikriausiai visi išsivaikščiojo. 

Tyla. 

Kiek tai truks? Sėdi beveik jau dvi valandas. 
Mane apima nuobodulys. 


1939-ųjų sausio 14-o0ji 


Laboratorija, 00.20 val. 


Netikėtai sukruta. Palengva atsisuka ir patrina 
akis. Kas dabar? Kas dabar vyks? 

Nieko. Tiesiog pamažu apžiūrinėja aspirino 
pakuotes. 

— ... Salicilo rūgštis įsigeria per gleivinę, er- 
zina virškinimo traktą... — girdžiu, kaip murma. 
Deda ant stalo tris mažytes skardines dėžutes. 
Įdėmiai į jas žiūri. Mąsto. Apie ką? Nežinau. 
Niekada nežinau, ką mąsto. Jos akyse matau tik 
savo paties atšvaitą. Mano nejudrumą, mano 
laukimą. 

Atsidūsta. Pastumia lempą į stalo vidurį. Pasi- 
deda melsvą popierių laiškams. Tą, kurį Viktoras 


138 


padovanojo Kalėdoms. Susimąsto. Užsimerkia. 
Ūmai pradeda rašyti. Greitai. Nervingai. Tik ke- 
letą žodžių. Ką? Nežinau. Pridengia lapą pečiu, 
lyg saugotų paslaptį. Baigia ir siekia ženklų al- 
bumo. Išima pailgą pilką ženklą. Vieną tų, ku- 
riuos vakar atnešė Viktoras... 

Kažkas sugirgždėjo. Eva bemat gesina šviesą. 
Pasitraukia į tamsą. 

Pasirodo Stefanas. 

Dabar jis uždega šviesą ir sėdasi prie stalo. 
Apsidairo, tarsi čia viską matytų pirmą kartą. 
Marmurinį stalviršį, indus, didžiulę spintą. Jo 
nesąmoningas žvilgsnis atsiduria manyje. Bet aš 
tik sustingdau jo sielvartą. Padauginu klausimus. 
Ar turėčiau?.. Ar turiu teisę tai daryri?.. Dieve, bet 
kaip galėčiau jam atsakyti?.. 

Nežinau atsakymo. 

Bet Stefanas aiškiausiai žino. Pasilenkia virš 
stalo ir išskleidžia savo melsvą laiškų popierių. 
Matau, kaip ima rašalinę. Rašo. 

O Eva? Irgi tai mato? 

Jaučiu slaptą jos žvilgsnį. 

1939-yjų sausio 14-o0ji 
Zofijos namai, 7.30 val. 


Šąla. 

Šiandien ji atėjo puikios nuotaikos. Niū- 
niuodama linksmą dainelę kabina palangėje 
pledą, o šlapias paklodes bei drabužius suvynioja 
į ryšulį ir palieka prie durų. Paims jį išeidama. 
Dabar rausiasi spintoje ir netrukus triumfuo- 
dama iš jos ištraukia dideles multinines kelnes. 
Padeda Zofijai jas užsimauti. Tada paduoda 
sausus marškinius. 

Zofija atsargiai, mažais gurkšneliais geria ar- 
batą. Eva žiūri į jos primerktas akis ir iškankintą 
kūną. Nei į tvorą, nei į mietą sako, kad Viktoras 
Hugo tapo senatoriumi, būdamas septyniasde- 
šimt ketverių metų, o Niutonas gyveno iki aš- 
tuoniasdešimt penkerių. Zofija žvelgia į ją šaltai, 
tada pristumia prie jos metalinę dėžutę. 

— Aspirino negėriau. Niekada nėra man pa- 
dėjęs... 

Eva šypsodama atstumia dėželę atgal. 

— Oar žinote, kad Stradivarijus darė smuikus, 
būdamas net devyniasdešimties metų?.. 

Zofija tyli. Bet aš jaučiu, ką mąsto. Jaučiu, 
ką jaučia. Jau net neturi žiūrėti į mane. Neturi 
atsimerkti. 

Palik mane!.. Nekankink!.. Leisk miegoti!.. 
Esu nuvargusi... Nepaprastai nuvargusi... Ju- 


lianai!.. Atleisk... 


1939-ųjų sausio 17-o0ji 
Garbrielės namai, 16.35 val. 


Baigia peržiūrėti paštą ir pasibjaurėjusi svie- 
džia į stalčių melsvą voką. Trinkteli tualetinio 
staliuko durimis. Įsiutusi stebeilija į mane, tarsi 
manyje slypėtų atsakymas, kas drįso atsiųsti jai 
kažką tokio: 


Tikrai pernelyg daug reikalaujama, 
Kad tas, kas nenori gyventi pačiam sau, 
Turėtų gyventi kitų labui. 


Sukrėsta siekia dėželės su švirkštais ir dar viena 


ampule. Sunkiai susileidžia injekciją ir bejėgiškai 

krenta ant sofos. Laukia. Prakaito srovelė išvagoja 
storą pudros sluoksnį. Raukšlėtas veidas pamažu 
išsilygina. 

Atėjo Eva. Ją matydama ima ramiau alsuoti. 
Tad ryli, bet tai tik akimirka. Tuojau pasipils la- 
vina žodžių. Lyg balsas pateprų skausmą, nuvytų 
dar vieną ataką, užburtų. Ir vėl išgirsiu, kad pa- 
siuntė laišką į Paryžių daktarui Javorskiui... Tam 
pačiam, kuris atjaunino daktarą Dobžanskį... 
Kad nežinanti, ar labiau jai tiks aukso spalvos 
suknelė iš lamos, ar ta iš satino, siuvinėto juodais 
karoliukais... Kad gal šokant lambervoką pato- 
gesnės būtų kelnės... 

— Evute, ar teisybė, kas rašoma apie motiną, 
kuri nužudė ligonį vaiką? Ar gali ją išteisinti? 

Kas nauja? Ner Eva guviau į ją pažvelgė. 

— Nes Ninutė pasakojo apie Uminską. Apie tą, 
kuri prieš penkiolika metų nušovė vėžiu sergantį 
sužadėtinį. Tarsi jis maldavęs. Išteisino ją. Bet tai 
buvo Paryžiuje. Paryžiuje, o ne pas mus. Pas mus 
to negalima nė įsivaizduoti. Tiesa, Evute? 

— Turbūt... — netvirtai atsakė Eva. - Dak- 
taras Burkievičius sako, kad pas mus nežudoma 
iš gailesčio. Ir kad teisė turi būti besąlygiška. Prieš 


kelias dienas susiginčijo dėl to su ponu Viktoru. 

Nes ponas Viktoras sakė, kad esame atsilikę ir 
turėtume mokytis iš norvegų ir čekų. Ir kad net 
vokiečiai mus aplenkia, nes bent turėjo Rolandą 
Garkaną, kuris kovojo dėl to įstatymo... 

— Kokio įstatymo? 

— Apie eutanaziją... Ponas Viktoras pasakojo, 
kad Garkanas norėjo nepagydomiems ligoniams 
suteikti teisę į orią mirtį. Tik nespėjo. Mirė nuo 
džiovos. 

— Bet tai siaubinga! — sucypia Gabrielė. 

— Ponas Viktoras irgi taip mano. 

— Na, tikiuosi! 

— Siaubinga, kad Garkanas nesulaukė to įsta- 
tymo. 

Gabrielė stipriau įsisuka į chalatą. Viktoras? 
Viktoras Levitas? O atrodė toks mielas... 

— Pasibaisėtinai ginčijosi... Dėdei kėlė nerimą, 
kad Garkanas norėjo teisiškai žudyti invalidus, 
senius, neįgalius ir nepajėgius dirbti. O daktaras 
Burkievičius šaukė, kad žudymas prieštarauja gy- 
dytojo pašaukimui ir net Anglijoj buvo atmestas 
lordo Ponsombio projektas... 

Gabrielė ima drebėti. Ką tai reiškia — nepagy- 
domi ligoniai? Kaip galima žinoti? Kaip galima 


būti tikriems? Keturi? Seši mėnesiai? Staiga ryž- 

tingu judesiu ima šepetį plaukams. Kresteli galvą 
ir pradeda šukuotis. Aukštyn. Žemyn. Aukštyn. 
Žemyn. Aukštyn. Žemyn. Auk... 

— ... Tada ponas Viktoras metė kortas ir iš- 
bėgo. Tik spėjo sušukti, kad, jo nuomone, Šopen- 
haueris buvo teisus. Jog pernelyg reikalaujama, 
kad tas, kas nenori gyventi, turėtų gyventi kitų 
labui... 

Šepetys nustoja slinkti. Gabrielė suakme- 
nėja. 

— Ar galėtum dar pakartoti, mieloji? 

— Jog pernelyg reikalaujama, kad tas, kas ne- 
nori gyventi, turėtų gyventi kitų labui... 

Gabrielė pamažu nusisuka nuo Evos. Atspin- 
džiu apstulbusį jos žvilgsnį. Jos mintį. Šopenhau- 


eris? Kas jis toks? Ir iš kur žino mano adresą? 


1939-ųjų sausio 20-o0ji 


Zofijos namai, 16.17 val. 


— Dieve, kaip tai skauda... Kaip skauda... — 
Kartu su Zofija sėduosi lovoje. Dejuojam. — Tegul 

liaunasi... Tegul baigiasi... Gana... Gana... Mel- 
džiu... - pėdomis ieškome po lova pastumtų šle- 
pečių. Sustingstame. Ji - skausmingo mėšlungio 
apimta žiūri į apsisukusią aplink pėdą puskojinę. 
Aš — tik tylėdamas. 

— Nebegaliu daugiau... Turiu... Turiu... Šį 
kartą man pasiseks... Nors iki vonios... - kužda 
ir žiūri į mane, tarsi ieškodama pritarimo. — Susi- 
dorosiu... Susidorosiu... Dieve, kaip aš atrodau... 
Julianai!.. Purvina... Ir tie plaukai... Dabar pa- 
lengva... Taip, kaip visada... Keliuosi... Ir žingsnis 


po žingsnio... Žingsnis po žingsnio... 


1939-ųjų sausio 20-o0ji 
Zofijos namai, 18.03 val. 


— Ponia Zofija, atnešiau skalbinius! 

"Pamato ją, gulinčią ant grindų. Susirietusią, 
drebančią iš šalčio ir sušlapusią. Švelniai, kaip tik 
moka, tempia, užvelka ant fotelio, apkloja pledu, 
girdo šiltu pienu. Anksčiau niekada neateidavo 
popiet. 

Dabar telefonu kalbasi su daktaru Burkievi- 
čiumi ir tarp pirštų sukioja vis dar pilną aspirino 
dėželę. Prirariamai linkčioja galva, pagaliau aspi- 
riną slepia kišenėje ir ima kolchicino buteliuką. 
Paraiso jai pledą ir švelniai glosto galvą. 

Zofiją nupurto virpulys. Eva bemat atitraukia 
ranką. Pradeda šluostyti grindis, bet kas valandėlę 
pakelia galvą ir stebi lovą. 

— Ar žinojote, kad Svientochovskis vedė, tu- 
rėdamas septyniasdešimt dvejus metus? 

— Žinojau, - Zofija demonstratyviai nusisuka 


į sieną. 


1939-ųjų sausio 25-o0ji 


Irmos namai, 20.20 val. 


Senoji aiškiai susijaudinusi. Vis žvilgčioja pro 
langą. Virpa vien pagalvojusi apie pasivaikščio- 
jimą. Eva ją ragina. Skuba. Ir vis kartoja, kad dar 
turi suspėti pas ponią Zofiją. 

— Kaip visada — pas Zofiją, — susigūžia senoji. — 
Pas Zofiją, su Zofija, apie Zofiją, Zofijai... 

Iš pykčio net susitraukia. Kuo ji geresnė už 
mane?.. Tik atima laiką... Pagaliau vieną kartą 
numirtų... Baigtųsi tos pagyros... Tas lakstymas 
pas ją nuo ryto ligi nakties... Jei ne ji, Eva galėtų 
ateidinėti pas mane dažniau... Gal net... 

— Poniai Zofijai nebepadeda jokie vaistai. 
Daktaras bando įkalbėti gultis į ligoninę, bet ji 
nesutinka. — Eva sulanksto laikraštį ir padeda šalia 
manęs. 

... Staigi kapitono Levensteino žmonos mirtis su- 
krėtė karininkų korpusą. Anot komisaro Haberdos, 
visi įkalčiai rodo buvus žmogžudystę... 

Senoji užsiožiuoja dar labiau. Prakeiktoji Zo- 
fija... Tik ji ir ji... Aštuoniasdešimtmetė ponia pro- 
fesorė... Susklerozėjusi, varanti į lovą sena bobšė... 
Kodėl Evai jinai taip rūpi?.. Kas tokio joje yra?.. 
Kas joje kitoniška?.. Ypatinga?.. Kad turi daug 
knygų?.. Moka penkias kalbas?.. Matė Luvrą, 
Paskutinę vakarienę ir piramides?.. Na ir kas?.. 
Aš irgi pažįstu daug garsių žmonių... Ir Paryžiuje 
buvau... Ir prancūziškai moku... Truputį... 

— Ponia Irma, ar ponia pagaliau pasiruošusi? 

Senoji plaukų likučiais bando pridengti plikus 
plotelius. Nepasiseka. Ryžtasi užsidėti kepurę iš 
lapės kailio. Ima rankinuką, pirštines ir portsi- 

garą. Galop atsisuka į mane. Pagaliau atspindžiu 
jos išdidų džiaugsmingą žvilgsnį. Einu pasivaikš- 
čioti su Eva... Einu pasivaikščioti su Eva... Einu 
pasivaikščioti su Eva... 


1939-ųjų sausio 30-o0ji 


Vaistinė, 20.20 val. 


Stefanas uždarė vaistinę dar šeštą. Valandą 
prieš darbo pabaigą. Manau, kad įgriso užsakymų 
monotonija. O gal nutarė, kad reikia rūpestingai 
pasiruošti priėmimui pas profesorių Higierį. Iš 
pat ryto aiškino Evai, kad tai nepaprastai svarbi 
diena. Butkievičiaus dėka juos pasikvietė Hen- 
rikas Higieris, Lenkijos neurologų draugijos vi- 
cepirmininkas! 

Net Viktoras ta proga apsirengė išskirtinai 
elegantiškai. Balti marškiniai ir frakas. Pirmą 
kartą rankovės deramo ilgio. Dabar sėdi fotelyje 
prie lango. Laukia Stefano ir barbena pirštais į 
muzikos taktą. Nesąmoningai tiesia ranką į Evos 
paliktas knygas. Nustebęs kraipo galvą. Žinau, 

kas jį stebina. Markizės de Lamber Traktatas apie 
senatvę. Mačiau ją anksčiau. Keista knyga. 

— Kapitono žmonos Levensteinovos laido- 
tuvės... — girdžiu šiltą diktoriaus balsą. Tarpdury 
atsistoja Stefanas. — Pakartotinas skrodimas, šį 
kartą atliktas Poznanės specialistų, parodys, ar... 

Stefanas pasitaiso idealiai užrištą kaklaryšį ir 
garsiai nuryja seiles. Nervingu judesiu išjungia 
radiją. Viktoras atideda traktatą. 

— Nesąmonė! Nieko neras! Kartą jiems ga- 
lėjo pasisekti, daugiau ne! Nors, sakyk, ką nori, 
tai tikrai paslaptingas įvykis... Serganti žmona, 
neištikimas jai vyras, staigi mirtis... Ir dar tas pa- 
slaptingas laiškas. 

— Koks dar laiškas? — Stefanas braukia sau per 
veidą, lyg norėtų įsitikinti, ar gerai nusiskuto. 

— Laiškas — tiesą pasakius, pernelyg pasakyta. 
Lapelis su mirties data. Parašyta ant melsvo laiškų 
popieriaus. Žinai, ant tokio paties, kokį daviau 
tau ir Evutei. Tik meldžiu — niekam nesakyk, 
kad tau prasitariau. Haberda užmuštų mane. Jis 
tvirtina, kad tai gali būti svarbus pėdsakas, jei jau 
pačiame lavone nieko nerasta. Jokių užuominų. 
Patikinu tave, Stefanai, jei jau aš nieko neradau, 
tai ir Poznanėje neras! 

Stefanas tyli. Sunkiai kvėpuoja, ima apsiaustą 
ir šnypštelėjęs, jog metas keliauti, išeina. 

— Bet Haberda užsispyrė! Sako, kad viską 
reikia patikrinti du, tris kartus. Žinai, kaip jam 
rūpi karjera. Esu tikras, kad daro vien todėl, jog 
toji Levensteinova buvo ministro duk... - Vik- 
toras tik dabar suvokia, kad liko vienas. Žiūri į 
mane nustebęs. Šluosto plikę, susirūpinęs šypso 
ir pagaliau dingsta už durų. 

Kaip gaila, kad net negaliu pajudėti. Pažiūrėti, 
kas yra ten, kur jie dingsta. 


1939-ųjų sausio 31-o0ji 


Laboratorija, 0.05 val. 


Iš gatvės girdžiu automobilio signalą. 
Priešais mane atsisėda Eva. 
Neskuba. Pamažu išsiima laiškų popierių. 


Rašo. Nežinau ką. Vėl uždengia lapelį pečiu. 


1939-ųjų sausio 31-o0ji 
Zofijos namai, 7.30 val. 


— Laba diena, ponia Zofija! 

Tyli. Nearplėšia žvilgsnio nuo rudos šlapimo 
dėmės ant grindų. Nepatraukia galvos nuo vėma- 
lais persisunkusios pagalvės. 

Eva žiūri. Pagaliau pradeda metodiškai tvar- 
kyti — nuvelka apdergtą patalynę, atneša dubenį 
su vandeniu, rankšluosčius. Šalia jos nuogas, iš- 
tinęs Zofijos kūnas atrodo gailiai. Kairysis petys 
primena kamuolį, ranka bejėgiškai nukarusi. 
Kai Eva vargais negalais pasodina Zofiją lovoje, 
kulnys dusliai atsitrenkia į grindis. 

— Turiu kažkaip sutvarkyti jūsų plaukus. 

Zofija tyli. Bukai stebi rudą dėmę ant grindų, 
kurią dengia sulipę kuokštai. 

— Ar žinote, ponia, kad kapinėse sniegas vi- 
siškai užvertė mano mamos kapą? 

Zofija užsimerkia. O Eva caksi žirklėmis ir 
keistai guvi nenutildama tauška. Kad Viktoras 
Levitas darė kapitono Levensteino žmonos au- 
dinių analizę, o Poznanėje nori paneigti tuos jo 
tyrimus... Kad... 

Zofija ir toliau tyli. Bet žinau, ką mąsto. 

1939-ųjų vasario 4-o0ji 
Zofijos namai, 14.31 val. 


Guli ant grindų. Vėl bandė stotis ir nueiti iki 
vonios. 

Dabar gūžiasi sudirgusi ir aimanuoja: 

— Dieve, kaip skauda. Dieve, kaip skauda, 
Dieve, kaip skauda, Dieve, kaip skauda, Dieve, 
kaip skauda, Dieve, kaip skauda, Dieve, kaip 
skauda, kaip skauda, kaip skauda, kaip skauda, 
kaip skauda, kaip skauda, kaip skauda, kaip 
skauda, kaip skauda, kaip skauda, kaip skauda, 
skauda, skauda, skauda, skauda, skauda, skauda, 
skauda, skauda, skauda, skauda, skauda, skauda, 
skauda, skauda, skauda, skauda, skauda, skauda, 
skauda, skauda, skauda, skauda, skauda, skauda, 
skauda, skauda, skauda, skauda, skauda, skauda, 
skauda, skauda, skauda... 

1939-ųjų vasario 4-o0ji 
Zofijos namai, 16.50 val. 


Įėjo prieš valandėlę ir dabar stovi visiškai su- 
mišusi. Žiūri į gulinčią ant grindų Zofiją. Į kraują, 
srūvantį iš praskeltos galvos. Nežino, nuo ko pra- 
dėti. Pagaliau velka bejėgį kūną ir dusdama guldo 
ant lovos. 

— Traukinys atvažiuoja lygiai šeštą... Nevė- 
luok, brangusis... — Turi pasilenkti, kad išgirstų 
jos kuždesį. - Ir atsimink... Atsarginius rankš- 
luosčius... Tame viešbutyje jų visada trūksta... — 
Zofija vos kvėpuoja. 

— Žinoma, įdėsiu, — taip pat tyliai atsako Eva 
ir siekia telefono. 

Nevalo kraujo nuo grindų. Sustingsta fotelyje 
ir įsitempusi seka kiekvieną Zofijos judesį, kiek- 
vieną krūptelėjimą, atodūsį, voko mirktelėjimą. 
Budi. Neatsistoja net tada, kai įeina daktaras But- 
kievičius. Tik sviedžia į mane neapykantos pilną 
žvilgsnį. Lyg viskas nuo manęs priklausytų. Bet 
juk aš galiu tik žiūrėti. 

— Laikraščiuose rašoma, kad kapitono Levens- 
teino žmona buvo mirštanti... - pagaliau Eva pra- 


byla. — Sirgo džiova... Spjaudė krauju... 

— Galimas daiktas. Jos negydžiau, — daktaras 
santūriai atsako ir ramiai tvarsto Zofijai galvą. 

— O jei būtumėt gydęs... - Eva pritildo 
balsą. - Ar būtumėt jai padėjęs? 

— Žinoma... Tai mano pareiga. 

— Bet ar padėtumėt jai... išeiti. 

Priblokštas Burkievičius nustoja tvarstyti veik 
be sąmonės Zofiją ir įdėmiai žvelgia į Evą. Su- 
trikęs pirštais valo akinius. Akimirką žiūri į mane, 
bet negali pajudinti mano-savo žvilgsnio. - Ne, 
Eva. Gydytojas neturi tokios teisės. 

Eva nuryla. Žiūri į Zofijos ir Juliano nuotrauką. 

Sopotas. Prieplauka. Julianas šiaudine skry- 
bėle ir dryžuotu kostiumu. Zofija šviesia beran- 
kove suknele, į kasas supintais plaukais. Fone — 


tristiebė jachta. 


1939-ųjų vasario 11-oji 


Laboratorija, 9.16 val. 


Iš labo ryto visi juda ir laksto. Tai mėgstu. Sve- 


timi žmonės neša į laboratoriją paketus, kartono 

dėžes ir stiklainius. Stefanas slepia kai kuriuos 
vaistus į šarvuotą spintą, kitus Eva neša į vaistinę. 
Ji kažkokia keista. Išsiblaškiusi. 

— Mieloji, gavome vokišką kolchiciną. Per- 
spėk ponią Zofiją. Jis žymiai stipresnis už prancū- 
zišką, — Stefanas pyksta, kad užsakymuose vėl pri- 
daryta daugybė klaidų. — Turės sumažinti dozę. 
Ne daugiau kaip penkis miligramus per parą. Nes 
galima apsinuodyti. 

— Žinau, žinau, — Eva murma panosėje. Jau 
man kažkada dėstei paskaitą ta tema. 

— Tikrai? Neprisimenu... 

O aš prisimenu. Kolchicinas. Alkaloidas iš 
augalo vėlyvio. Veiksmingiausias vaistas artrito 
priepuolio metu. Ir stiprus nuodas. Pirmi apsi- 
nuodijimo požymiai juntami po dviejų-aštuonių 
valandų: deginimas, gerklės graužimas, troškulys, 
rijimo problemos, seilių išsiskyrimas, vėmimas. 
Vėliausiai — po paros — pilvo skausmai ir vis stiprė- 
jantis viduriavimas. Mirtis, nepraradus sąmonės. 
Chemijos požiūriu labai sunkiai atskleidžiama. 

Kaip galėjo Stefanas pamiršti, kada pasakojo? 
Ankstyvą pavasarį. Kai Zofijos savijauta staigiai 
ėmė blogėti. Kaip galėjo pamiršti? Juk tada Eva 


siaubingai verkė. 


155 


1939-ųjų vasario 18-oji 
Gabrielės namai, 16.35 val. 


Tris valandas gulėjo ant sofos susirietusi. Ką 
tik atsikėlė, patinusi ir apsiverkusi. Dabar nuo 
savęs atstumia tuščią ampulę ir sidabrinę dėželę su 
švirkštais. Matuojasi šilkines kojines. Sustingsta 
susikūprinusi, įsmeigusi akis į kvepalų Aakonu 
paremtą voką. Valandėlę abudu žiūrime vienas 
kitam tiesiai į akis. Ir staiga ji desperatiškai ima 
valyti pudros sluoksnį. Šluosto kaktą, skruostus, 
vokus... Iš po išteplioto tušo ir violetinių šešėlių 
pasimato beveik permatoma oda. Vis plonesnė, 
plonesnė ir plonesnė. 

— Susilaikyk! Liaukis! - šaukiu. Negirdi. 

Eva pasirodo paskutinę akimirką. Manau, 
kad jei Eva nebūtų atėjusi, Gabrielė išnyktų. 

Dabar Eva sudeda morfijaus ampules į juodą 
lakuotą dėžutę ir, nusigręždama nuo apnuoginto 
Gabrielės veido, klausosi pasakojimo apie kar- 
navalo balius. Kantri kaip niekada. Trisdešimt 
minučių, keturiasdešimt, valandą... Anksčiau 
tiek nesėdėdavo. Gabrielė net čiulba iš laimės. 
Vis šypso ir šneka, šneka, šneka... Pagaliau nu- 
tylą. 

— Man atrodo... — tada prabyla Eva ir staiga 
nuščiūva. — Pagaliau nesvarbu... 

— Drąsiai sakyk, brangioji, - Gabrielė šie- 
piasi ir bando paliesti jai veidą kaulėtu delnu. 
Eva staigiai pasilenkia ir nusipurto nuo sijonuko 
įsivaizduojamą dulkelę. 

— Man atrodo, kad ponia turėtumėt sutikti 
operuotis. Tai nieko baisaus, — bando kalbėti kuo 
švelniau. Bet Gabrielė bemat ima tirtėti. 

— Operacija? Niekada! Nieku gyvu! Maniau, 
kad esi mano šalininkė, o ne to storžievio Butkie- 
vičiaus! Niekas man nenurodys, ką turiu daryti! 
Ner tu! Pagaliau, juk gerai jaučiuosi! O kai gausiu 
atsakymą iš Paryžiaus nuo daktaro Javorskio, tada 
visi pamatysite!.. Visi pamatysite!.. 

Eva atsistoja. Gabrielė suvokia, kad perlenkė. 
Čia pat ima tauškėti apie plonus kulniukus ir 
prancūziškus batelių smaigalius. Kad jau nebe- 
madingi. Ir kad magistro Volskio žolelės nuosta- 
biai nuveja nemigą. Bet Eva rengiasi išeiti. Gab- 
rielės veide matau siaubą. — Evute! — pagaliau 
sušunka. — Palūkėk... Pabūk dar truputį. Valan- 
dėlę... Prašau... Jei nori, pasvarstysiu, pagalvosiu 
apie tą operaciją. Pažadu... 


Rankos jai dreba. Eva prisėda. Tyli. 


Gabrielė ima papirosą. 

— Ninutė skambino, kad, atrodo, kapitonienė 
Levensteinova buvo nužudyta? Tikriausiai apie 
tai girdėjai... 

Eva vis dar tyli. 

— Evute, o ką sako ponas Levitas? Ar ką nors 
žino? Ar tiesa, jog ją nužudė vyras, kad liktų su 
meiluže? Ninutė sako, kad ji sirgo. Suparalyžiuota 
ar kažkas panašaus... Kaip į tai reaguoja ponas 
Viktoras? Ar tyrinėjo jos palaikus? Pasakyk pa- 
galiau, brangioji... Ir paduok man šalį, prašom... 
Šiandien siaubingai šalta. 

Eva ima ant kėdės atkaltės kabantį gelsvą 
tiulį. 

— Kapitono žmona? - pagaliau atsiliepia. — 
Sirgo džiova. Ponas Viktoras tyrė ją, bet nieko 
nerado. Komisaras Haberda užsakė naują tyrimą 
ir, atrodo, Poznanėje jos kūne rado rezerpino, 
indiško augalo alkaloido, kuris sustiprina vaistų 
nuo kraujospūdžio poveikį. Ponas Viktoras ne- 
paprastai susinervino, net rėkė, kad tai sąmokslas 
ir... 

Bet Gabrielė nebeklauso. Tiesia ranką į melsvą 
voką. Šalis nuslenka ant grindų. 

Kokia prasmė maištaut prieš visagalį laiką, 
Jis už mus stipresnis. 


Eva skaito, permeta kasą ant pečių, liežuviu 
aplaižo lūpas. 

— Kas čia? 

— Kažkas man atsiuntė, - kužda Gabrielė. 

— Ar žinote, kas? 

Gabrielė neatsako. Prisitraukia prie manęs, 
nubraukia plaukus ir pamažu, rūpestingai įtrina 
kremą į veidą, kaklą, krūtinę. Anapus jos didžiulės 
figūros matau, kaip Eva tarp pirštų varto voką ir 
pataiso atsiklijavusį pašto ženklą: pilką Moscickio 
galvutę, beveik visą uždengtą pašto antspaudu. 

— Kam jūs man tai rodote? — pagaliau pra- 
byla. 

— Nes... — Gabrielė dar arčiau prisislenka prie 
manęs. Jos riebi oda ir bejėgės persigandusios 
akys. — Nes toji vargšė Levensteinova irgi gavo 
tokį... 

— Tai neįmanoma! - iš Evos išsprūsta neti- 
kėtas šauksmas. 

— Ir aš taip maniau. Bet Ninutė prisiekinėjo, 
kad tai tiesa. Sakė, jos sūnėnas, kuris dirba pa- 
truliu Vilko ar Stačiojoje gatvėje, prisiekė, jog 

tai tiesa, tik Haberda viską laiko paslaptyje, - ji 
visu kūnu remiasi į tualeto stalelį. Sunkiai kvė- 
puoja. — Bijau, Evute... Manai, kad... 

— Ne. Tai tikriausiai klaida. Nesusipratimas. — 
Eva stengiasi, kad jos balsas skambėtų ramiai ir 
tvirtai. — Juk ponas Viktoras ką nors būtų žinojęs 
apie tai. O jis nieko nepasakojo. - Staiga manyje 
pasimato jos lakstančios akys. Sklidinos nerimo. 
Klausimų. 

— Na, tikrai... - Gabrielė lengviau atsipučia. 
Pagaliau užsidega papirosą ir su malonumu už- 
sitraukia. — Ir aš taip maniau. Net Ninutei tai 
pasakiau. Nes ką toks patrulis gali žinoti, tiesa? 
Ką jis gali?.. 


1939-yjų vasario 20-o0ji 


Vaistinė, 18.49 val. 
Pro prastai užtrauktą portjerą prasiveržia 
gatvės žibinto šviesos pluoštelis. Eva, šventiškai 


apsitaisiusi, albume dėlioja pašto ženklus. Pilkšvai 
violetinis oro balionas. Labai gražus. Išleistas — 

Viktoras visada apie jį išdidžiai kalba — pirmojo 
lenkų skrydžio į stratosferą išvakarėse. Ir Mos- 
cickio galvučių serija. Žalia, juoda, melsva, pil... 
Keista... Juk buvo ir pilka... 

Viktoras nervingai barbena į stalą ir visiškai 
man nustelbia Stanislovo Stanievičiaus kon- 
certą. 

— Rezerpinas! Tai kažkoks pokštas! Patyčios! — 
vis pratrūksta ir dar smarkiau ima barbenti. — Ir 
aš radau tą prakeiktą rezerpiną! Bet jo buvo tiek 
mažai, kad neverta nė prisiminti! - Barbena jau 
taip garsiai, kad nebegirdžiu fortepijono. 

Eva atsistoja ir pagarsina radiją. Viktoras 
bando perrėkti muziką. 

— Na, bet jie turėjo tai įrašyti į protokolą! 
Stefanai! Girdėjai?! - Atsisuka durų pusėn. — Tie 
iš Poznanės įrašė į protokolą rezerpiną! Daro 
prielaidą, kad nuodams buvo panaudoti vaistai 
kraujospūdžiui mažinti! Bet tai buvo tik menki 
pėdsakai, kurie neleidžia daryti tokių išvadų! 
Diletantai! Tačiau Haberda sužavėtas! Jau tri- 
mituoja spaudai, kad Poznanės dėka išaiškins 
dar vieną žmogžudystę! Išaiškins? Nieko neiš- 
aiškins! 

Eva nepakelia galvos nuo ženklų. 

— Mano nuomone, Haberda klysta! Smarkiai 
klysta! Užsispyrė, kad tas melsvas laiškas kažką 
reiškia. Kad tai kažkoks rimtas pėdsakas... — Vik- 
toras net pašoka iš fotelio. 

— Laiškas? Koks laiškas? — Eva staiga ima klau- 
sytis atidžiau. 

— Su mirties data... ant melsvo laiškų popie- 
riaus ... — Viktoras išrėkia visą įsiūtį ir staiga nu- 
tyla. — Dieve, mirtinai pamiršau, kad Haberda tai 
laiko paslaptyje. Tik nežinau, kodėl, nes, mano 
galva, tas laiškas ir taip nieko nereiškia. 

Eva užverčia albumą ir išjungia radiją. Neti- 
kėtoje tyloje Viktoro žodžiai net dunda. 

— Levensteinova buvo mirtinai seganti ir pati 
norėjo mirti! Tad jei tai padarė vyras, jis jai tik 
pasitarnavo!.. 

Staiga priešais mane atsiranda Stefanas. Pa- 
mažu šukuoja barzdą, aptampo liemenę ir ilgiau 
nei paprastai apžiūrinėja save. 

— Kaip manai, ar apsidžiaugė, kad pakvierėme 
ji teatrą? Karalius Lyras — tikriausiai mėgstamiau- 
sias jo veikalas, tiesa? Kad tik nepaaiškėtų, jog 
nekenčia jo... Mėgsta vien Makbetą ar Otelą... Vis 
apie tai pasakoja, o aš neprisimenu, ką jis mėgsta. 
Gal bent tu prisimeni? 

— Na, taip, tu manęs apskritai nesiklausei! — 
Viktoras krenta į fotelį. - Mano karjera ir repu- 
tacija byra į šipulius, o tu svarstai, kurį Šekspyro 
žmogžudį Burkievičius labiau mėgsta! 

— Ką gi... Pagaliau tai jo šventė. Ne kasdien 
tampama asistentu ko nors tokio, kaip profeso- 
rius Higieris. 


1939-ųjų vasario 20-o0ji 


Vaistinė, 22.57 val. 


Stengiasi kuo tyliau užverti duris. Nebelsti ir 
nešiurenti batais. Eina atsargiai, tik staiga pamato 
fotelyje sėdinčią Evą. 

— Dar nemiegi? — nustebintas sustoja. 

— Ne. — Eva atsikelia ir trina sustirusius pe- 
čius. Visą vakarą sėdėjo susirietusi fotelyje. — Lau- 
kiau tavęs... 

— Mieloji, kas atsitiko? Ar blogai jautiesi? — 
Jo balse kaipmat atsiranda nerimo. Prieina prie 
Evos. Paliečia kaktą. — Šalta, - nusiraminęs su- 
murma. 


163 


— Ne, ne... Man viskas gerai. Bet norėjau pa- 
klausti apie daktarą Burkievičių. 

— Apie Burkievičių? — Stefanas paskubom 
nusimeta apsiaustą ir šaliką. — Buvo sužavėtas 
spektakliu. Apskritai kažkaip pasidarė guvesnis. 
Manau, kad jam į sveikatą Higierio asistento 
darbas. Bet tas Viktoras... Reikia išdrįsti šitaip 
demonstratyviai žiovauti per Šekspyrą! 

— Nes, matai, klausiau daktaro Burkievičiaus 
apie kapitono Levensteino žmoną... 

Stefanas bemat nutyla. 

— Ir?.. — išsteni prislopintą dejonę. 

— Klausiau, ar padėtų jai... išeiti. 

Stefanas atsitraukia mano pusėn. Į šešėlį. 

— Atsakė, kad gydytojas neturi tokios teisės. — 
Eva nuo mūsų nenuleidžia žvilgsnio. 

— Jis teisus. Gydytojas neturi tokios teisės. 

— O kas nors kitas? — Eva nežada taip lengvai 
pasiduoti. 

— Kitas? — matau, kaip Stefanas iš visų galių 
įsikimba pirštais į prekystalį. 

— Kas nors artimas... Draugas... - knisasi 
Eva. — Juk kapitono žmona buvo mirštanti. 


Kentėjo. Kas nors turėjo jai padėti... Net dėdė 
Viktoras sakė, kad... 

— Viktoras? Na, aš jau su juo pasišnekėsiu. 
O dabar turi eiti gulti. — Stefanas nusigręžia nuo 
manęs, gesina šviesą ir eina durų link. - Jau vėlu. 
Tokie reikalai ne tavo nosiai. Tokie reikalai net 
suaugusiesiems per sudėtingi... - Girdžiu, kaip 
tolsta jų žingsniai. 

Mane apgaubia tamsa. 


1939-ųjų vasario 2l-oji 


Laboratorija, 23.41 val. 


Stovi. Stovi. Vis stovi. 

Jau visą valandą matau tik pečius, rudą kasą 
ir ilgą languotą sijoną. 

Nesuprantu jos. Kam stovėti sustingus, jei ga- 
lima judėti, vaikščioti, bėgioti? Jei galima daryti 
tiek neįtikėtinų dalykų? 

Na, pagaliau... 

Prieina prie šarvuotos spintos. Išsiima mažą 
stiklinį buteliuką. Išberia jo turinį į popierinę tū- 
telę. Sugniaužia delne. Dingsta. 


Viskas? 

1939-ųjų vasario 22-o0ji 
Zofijos namai, 9.15 val. 


Šiandien geriau jaučiasi. Sėdi lovoje ir sąmo- 
ningu žvilgsniu seka besisukiojančią Evą. Kada 
pagaliau jai įgris šveisti grindis? Skalbti apšlapintą 
patalynę? Tepti pragulas? Girdžiu nebylų klau- 
simą man, į kurį nepajėgiu atsakyti. Atspindžiu 
tik tai, kas yra. Esu veidrodis, o ne aiškiaregys. 

Myluoti skausmą, prižiūrėti skausmą, palai- 
kyti skausmą... Kad nepalengvėtų, kad nenu- 
rimtų... Ar dar ilgai? — sulaikau jos įkyrią mintį. 
Julianai!.. Man jau gana... Meldžiu... Gana... Eva, 
prašau... 

Kaip ir kasdien, Eva švelniai brūžikliu valo 
Zofijai panages. Kaip ir kasdien, sudžiūvusių 
išmatų likučiai giliai įsigavę. Net mirkymas van- 
denyje, net šveitimas šepetėliu nepadeda. Dantis 
pakanka patrinti šlapia skiaute, kad pašalintum 
juodus grūdelius, bet rankos... Rankas nuvalyti 
sunkiausia... 

Zofija dreba iš šalčio. Sunkiai išlaiko pusiau- 
svyrą. Sėdi, apkamšyta pagalvėmis, priremta stalu. 
Žiūri priešais save, bet džiūstančios paklodės 
dengia nuo jos mėgstamas knygas. Plutarchą, 

Ciceroną, Homerą, Sviftą ir Tuvimą. Nemato 
Juliano nuotraukos, taurės iš Polianicos, pradėto 
vertimo, kurio jau visi metai neištraukė iš rašo- 
mosios mašinėlės... 

Mato tik Evą. Mergaitė stovi už paklodės. 
Sustingusi. Liūdna. Spaudžia rankoje Traktatą 
apie senatvę. Pamažu nusisuka nuo manęs. At- 
spindžiu jos išblyškusį veidą ir keistą žvilgsnį. 
Jos mintį... Pirmą kartą atspindžiu jos mintį! 
Myluoti skausmą, prižiūrėti skausmą, palaikyti 
skausmą... Kad nepalengvėtų, kad nenurimtų... 
Ar dar ilgai?.. Julianai!.. Man jau gana... Mel- 
džiu... Gana... Eva, prašau... 

Bet juk tai Zofijos mintys! Kaip tai įmanoma? 
Iš kur Eva? Iš kur?.. 

Ji yra... Kaip aš! 

Užsimerkia. Dreba. Ima beveik tuščią kolchi- 
cino buteliuką. Matau į jį įsmeigtas Zofijos akis. Į 
kiekvieną judesį. Į tai, kaip atsukamas buteliukas. 
Kaip suberiamos tabletės iš popierinės tūtelės. 

Taukšt. 

Kolchicinas grįžta į vietą. Ant staliuko prie 
lovos. 


Zofija šypsosi. 

1939-ųjų vasario 23-ioji 
Zofijos namai, 4.32 val. 


Pačios riksmas žadina ją iš miego. Žibinto 
šviesoje matau, kaip sunkiai rąžosi ant pagalvių. 
Dejuoja, bandydama neužgauti pragulų. Prakaitas 
trumpučius jos plaukus pavertė šlapiais šeriais, 
skausmas užaštrino bruožus. Siekia kolchicino. 
Stiklinės su kompotu. Trumpam užmiega. 

Pabunda ištroškusi. Nervingai tiesia ranką į 
tuščią stiklinę. Bando įjungti virdulį. Nuverčia jį. 
Verkdama nuslysta nuo lovos ir šliaužia durų link. 

Tamsoje girdžiu, kaip kažkur už sienos kosi. 
Vemia. Ne kartą. Ne kartą... 


1939-ųjų vasario 23-ioji 
Zofijos namai, 8.15 val. 
Tyla. Vis dar tyla. 


Nejau pargriuvo ar užmigo? 
Kodėl dar nėra Evos? 

1939-ųjų vasario 23-io0ji 


Zofijos namai, 12.00 val. 


"Tuščia. 


1939-yjų vasario 23-io0ji 


Zofijos namai, 18.40 val. 


Atėjo dar prieš valandą ir sėdi fotelyje. Neper- 
rengia Zofijos. Nemaitina avižiene. Nešukuoja 
plaukų. Net jos nešaukia. Neieško. Lyg ji nė kiek 
nesijaudintų, kad anos nėra. 

Pagaliau atsistoja. Lyg niekur nieko ima dėlioti 
knygas. Tvarko vaistus. Vieną buteliuką slepia į 
kišenę. Atsisuka į mane. Lyg klaustų, ar žinau. 

— Aišku, žinau, — atsakau, nors ir taip manęs ne- 
girdi. Liūdnai šypso. - Ir taip niekam nepasakysi... 

Prieina prie telefono. 

— Rytą buvo viskas gerai. Suvalgė pusryčius. 
Pasišnekėjome. O dabar... Arvažiuokite greičiau, 


pone daktare... Man baugu... — verkia. 

1939-ųyjų vasario 26-0ji 


Zofijos namai, 7.30 val. 


Girdžiu žingsnius. Ir raktą spynoje. 

Apsidairo tuščiame kambaryje. Bet į mane 
nežiūri. Bijo? Delnu perbraukia per apdulkėjusį 
stalą. Paliečia rašomąją mašinėlę. Taurę iš Polia- 
nicos. Juliano nuotraukas. Nuverčia prie lovos 
sukrautą knygų rietuvę. Koja pastumia Tomo 
Moro Utopiją ir ima savo krepšį. Matau, kaip 
pamažu išima Revo, Šopenhauerį, Keturis žmo- 
gaus tikslus, Šekspyrą ir Osendovskio Šanchajų. 
Stato jas į vietas ir tik tada atsisuka į mane. 

Kam? Laukia, kad pagirčiau? Padėkočiau? 
Kad atėjo... Kad nepamiršo... Nežinau, ko iš 
manęs nori. O gal bijo, kad ją išduosiu? Papasa- 
kosiu, kas buvo. Kaip melavo. Kaip melavo apie 
Zofiją. Prieina vis arčiau. Ištiesia rankas. 

— Neliesk manęs! - šaukiu. Neklauso. Matau 
jos akis. Arti. Taip arti, kad net nežinau, kur tarp 
mudviejų yra riba. 

— Nesu tavimi! — šaukiu. 

Neklauso. 


Staiga mane užgula tamsa. 

1939-ųjų vasario 26-0ji 


Gabrielės namai, 20.48 val. 


Nuo ryto dar neapsirengusi. 

O juk galėjo. Neištiko priepuolis. Nereikėjo 
švirkštis vaistų. Tad ko sėdi priešais mane su nak- 
tiniais marškiniais nejudėdama? Nesitepa veido 
kremu, nesidaro šukuosenos? Nebando slėpti 
raukšlių, liguisto nuovargio, užtinusių akių? 

Žiūri į mane nesigėdydama. Iššaukiančiai. 
Liūdnai. 

Laikraštis krenta jai iš rankų. Varšuvos kur- 
jeris. Matau puslapį su nekrologais. Ir vieną jų, 
apvedžiotą raudonais lūpų dažais. 


Nevargink sielos! Leisk išeiti! Vien tik priešas 


Išdristų žiauriam kančių pasauly 
Dar ilgiau laikyti. 

1939-ųjų vasario 27-0ji 


Vaistinė, 20.25 val. 


.. Turi Varšuva skonį, žino, ką pirkti verta, 

Bliklio spurgą suvalgęs, pulsi pirkti dar 
kartą... 

Turbūt tik aš šiuose namuose klausausi radijo. 
Nejau niekas neatkreipė dėmesio, kad šitą idio- 
tišką reklamą skaito jau septintą kartą? 

Stefanas beveik visą valandą varto naują Far- 
macininkų žinių numerį. Eva, paskendusi min- 
tyse, tvarko vaistinę. Jų apskritai nedomina, kad 
Targuveko gyventojai tarėsi išvaryti iš gyvenvietės 
žydus. Nei tai, kad komisaras Haberda vis dar 
tardo kapitoną Levensteiną. 

— Mieloji, pagaliau liaukis! Jei būčiau žinojęs, 
kad taip paveiks, nebūčiau tau leidęs eiti į laido- 
tuves, — Stefanas širsta, nes jau tris kartus prašė 
Evos nustoti dėlioti vaistus. 

— Varikozanas neturi būti šalia piperazino, — 
Eva net nežvilgteli į jį. - O digalenas ir teocinas 
turi būti vienoje vietoje. Kaip varantys šlapimą. 

— Mieloji, paklausyk, juk tai buvo neišven- 
giama. Aštuoniasdešimt metų, artritas, sklerozė... 
Juk pati geriausiai žinai, kaip profesorė Gurska 


172 


kentėjo... Ir daktaras Butkievičius tau aiškino. 
Tad suprask... — Stefanas padeda žurnalą ir šiltai 
žvelgia į Evą. Laukia kokios nors reakcijos. Nieko. 
Eva grūda į spintelę pakelius su vaistažolėmis: 
gyvatžolę, uosio lapus, pelyną, ugniažolę... Jokiu 
būdu jie nenori sutilpti. 

— Suprask, taip tikrai yra geriau... 

Iš suplyšusio maišelio išbyra kurkumos sta- 
garai. 

.. Užuot bare gėręs vyną, valgyk Bliklio spurgą 
gryną... 


1939-yjų gegužės 21-o0ji 


Vaistinė, 12.46 val. 


Saulė užlieja visą vaistinę. Žėri ant stiklo indų. 
Atsimuša nuo Evos nušveisto kasos aparato ir 
krenta į mane. Šildo. Akina. 

Yra taip šilta, kad Stefanas atvėrė langus. Vėjas 
lengvai plazdena užuolaidą. Blaško Stefaną, kuris 
negali susikaupęs pakuoti vaistų. Vis kilnoja galvą 


ir žiūri į pravažiuojančius fajetonus. Į čiauškan- 

čias, šypsančias moteris. Į šunį, kuris bando pa- 
žiūrėti pro langą. 

— Dėdyte, pataisė! - Eva šaukia tarpdury. Ir 
jau netrukus matau, kaip tempia ant stalo radiją. 
Stefanas meta svarstykles ir skuba jai padėti. Stato 
dėžę į ankstesnę vietą. Sukioja ratukus ir vis kar- 
toja, kad Eva neturėtų tokio svorio tampyti. Kad 
juk pats būtų atsiėmęs po pietų. 

— Ber, dėdyte, tai ne aš, tai arklys, — juokiasi 
Eva. - Paėmiau fajetoną. Buvau pas Gabrielę, o 
taisykla visai prie jos. O po pietų reikėtų specialiai 
ten važiuoti. 

Stefanas linkteli galvą. Dar šiek tiek pyksta, 
bet, tiesą pasakius, didžiuojasi Eva. Kad ji tokia 
savarankiška. Pasitikinti savimi. Suaugusi. 

Trakšt... Stefanas palinksta prie Zė/funkeno. 
Trakšt... Neišskiriami draugai nusižudė... Trakšt... 
Stomatologijos akademijos studentai reikalauja at- 
skirų klinikų žydams... Trakšt... Vakar, užpuolus 
mūsų muitinės punktą laisvojo miesto Gdansko 
ribose, žuvo vokietis iš Rytų Prūsijos. Tai buvo dar 
viena provokacija... Trakšt... Prašome klausytis 
Hendelio miniatiūrų kvarteto... 

Pagaliau šiek tiek muzikos. 

Eva pasisuka ant kulno, kad net pasipučia jos 
plona suknelė. Supasi ruda kasa. Staiga sustoja. 
Pažvelgia į mane. Paseilėtu pirštu prilaižo anta- 
kius. Merkia akis. 

— Dėdyte, tuojau grįšiu. Gal dar užšoksiu į 
paštą... — sviedžia ir dirsteli į permestą per petį 
krepšelį. 

Ir aš dirsteliu kartu su ja. Matau sąsiuvinį, 
maldaknygę, plunksnakotį, padovanotą Viktoro, 
nosinaitę... Ir laišką. 

Melsvas vokas su mažyčiu pašto ženkliuku. 
Adresuotas lygiu braižu. 

— Grįždama nupirk man laikraštį... 

Bet Evos nebėra. Tik suskamba varpelis prie 
durų. 


1939-ųyjų gegužės 22-0ji 


Vaistinė, 20.12 val. 
— Vadinas, antikos pranašumas? Įdomu... — 
Stefanas deda kortą ir atsilošia kėdėje. Pro port- 


jerą besiveržiančiuose paskutiniuose saulės 

atšvaituose vos juos įžiūriu. Tris virš stalo pa- 
linkusius vyrus. Įsitraukusius į žaidimą. Įsitrau- 
kusius į pokalbį. 

— Antikos? Neįgalių naujagimių žudymą 
laikai pranašumu? — mane pasiekia tylus, bet 
tvirtas Butkievičiaus balsas. Nuo to laiko, kai pra- 
dėjo tarnauti pas Higierį, jis nebe toks sunykęs 
ir išvargęs. Ateina ramesnis, patenkintas savimi. 
Kartais, žiūrėk, net nusišypsos ir papasakos apie 
darbą: su profesoriumi rengiame referatą apie 
įgimtų ir paveldimų ligų patologiją... Arba: kaip 
tik dabar dirbame ties simpatinės nervų sistemos 
problemomis... — Tačiau dabar jis nesišypso. - Žu- 
dymą laikai pranašumu? 

— Ne žudymą. Eutanaziją. Jei ji sutrumpina 
neišvengiamas kančias... - Viktoras nesvyruo- 
damas atsako. 

— Gyvenimas - tai neišvengiama kančia. 

— Nesupranti manęs, — netekęs kantrybės 
Viktoras meta kortas ir pašoka nuo kėdės. Pri- 
eina prie manęs arčiau. Nesąmoningai susiduria 
su Evos žvilgsniu. Ji stovi kitoje mano pusėje, la- 
boratorijoje. Įdėmiai klauso. 

Stefanas uždega šviesą. Viktoro plikė žiba 
dirbtinoje šviesoje. 

— Nesupranti... Sutinku, kad jei įmanoma 
išgydyti, kančia turi prasmę. Bet jei žinoma, kad 
nebėra jokių vilčių, nes medicina šiuo atveju be- 
jėgė? Kaip ir tos nelaimingosios Levensteinovos 
atvejis, kuriai Haberda neleidžia ramiai gulėti 
kape? Kas tada? — Viktoras staigiai atsigręžia. — 
Ber kokia kaina prailginti skausmo persmelktą 
egzistavimą? Prailginti agoniją? Mano nuomone, 
tai žiau... —- nutyla, nes Stefanas, siekdamas 
varškės plokšrainio, užkliudo taurę, kuri lanku 
rieda per stalą. 

Burkievičius paskutinę akimirką pagauna ją 
ant stalo krašto. 

— Laimė, tuščia, — sako ir paduoda Stefanui. — 
Ir tarsi kas nors turėtų spręsti, kada kančia turi 
prasmę? — atsigręžia į Viktorą. — Lemti, kas turi 
šansą, o kas nusipelno tik... — jo balsas virpa, 
užsikerta, tyla. - Na, kas? Paskendęs depresijoje 
ligonis? Palikimo laukianti šeima? Nes tikriausiai 
ne gydytojas? 

— O kodėl ne? Laikantis tam tikrų teisinių 
apribojimų, gerai sukūrus įstatymą, remiantis 
pareiškimais, komisijomis ir nepriklausomais 
prisiekusiaisiais... 

Burkievičius prieštaraudamas purto galvą. 

— Žmogus neturi kištis į Dievo kompeten- 
ciją. 

— Tai ko vis kišiesi?! — Viktoras staigiai jį nu- 
traukia. — Kodėl, jei kančią laikai neišvengiama, 
vartoji vaistus ir nuskausminamąsias priemones?! 
Kodėl žmones ragini operuotis?! 

— Gydymas ir operacijos — tai visai kas 
kita... 

— Kas kita? Ar girdi, ką jis sako? — Viktoras 
timpteli Stefaną už rankovės. Tas tylėdamas pa- 
silenkia prie kortų. 

— Vienas dalykas — sveikata, kitas dalykas — 
gyvybė, - Burkievičius vis dar bando ginti savo 
įsitikinimus, bet įsikarščiavęs Viktoras vėl jį nu- 
traukia. 

— Taip? Na, ir kodėl negali? Nėra sąmoninga 
būtybė? Nemąsto, nejaučia, nesugeba įvertinti 
situacijos? Kodėl neturi teisės spręsti apie savo 
mirtį ir kitų, kenčiančiųjų, mirtį... 

Stefanas sustingsta. Eva kitoje mano pu- 
sėje — irgi. Iš gatvės įsiveržęs kanopų kaukšėjimas 
ir vežiko šūkaliojimai užgožia Burkievičiaus at- 


sakymą. 


1939-ųjų gegužės 24-0ji 


Irmos namai, 15.15 val. 


— Evute, puikus oras. Kaip tik mūsų kelionei į 
Vilanovą. Prisimeni, žadėjai, kad kai atšils... — se- 
noji net pašoka iš džiaugsmo. Atsisega palaidinę, 
nusivelka marškinius ir gulasi ant tachtos. Paga- 
liau — mintyse priduria — pagaliau drauge pralei- 
sime daugiau laiko... 

Eva šaltai žiūri į senę. Laukia, kol toji patogiau 
išsities, o tada — pliaukšt! pliaukšt! pliaukšt! — ap- 
tepa jos apvalainus, beformius pečius baltu te- 
palu. Girdžiu prislopintą senosios balsą: 

— Su ta mezginių suknele ir rauktomis kel- 
nėmis atrodysi pribloškiamai. Gal šiandien pasi- 
matuotum? Žinai, per radiją sakė, kad dabar pas 
Bliklį kepami nuostabūs prancūziški pyragaičiai. 
Būtinai ten turime nueiti. O iki Vilanovo nesi- 
grumdysime kažkokiame vagone. Pasisamdysime 
fajetoną... Gal šį šeštadienį, gerai? 

Bet Eva nepermaldaujama. Jokių prisimata- 
vimų, jokio fajetono. 

— Šeštadienį negaliu, — trumpai atrėžia. — Jau 
susitariau su ponia Gabriele. 

Senoji pakelia galvą. Matau sutrikusį jos 
žvilgsnį. Su Gabriele? Ber kam? Juk turi mane... 
Atsigręžia ir aplaižo sudiržusias lūpas. 

— Mieloji, juk... 

Mergaitė atsistoja. Senoji ima protestuoti: 

— Evute, neišeik! Dar... Dar... Jį reikia labai 
ilgai įtrinti... 

Eva paklūsta ir pasilenkia. Jos veidą perkreipia 
šleikštulys. 

— Gerai, labai gerai... - girdžiu prislopintą 
senosios balsą. 


1939-ųjų gegužės 27-o0ji 


Gabrielės namai, 16.01 val. 


Jau kokią valandą sėdi priešais mane. Be- 
veik nejudėdama. Tik pirštais varto metalinę 
dėželę. Raudoni nagai krapšto dangtelį. Bar- 
bena. Umai dangtelis atšoka, ir ant grindų pa- 
byra švirkštai. 

— Nieko baisaus, ponia Gabriele. Surinksiu, — 
Eva bemat lenkiasi prie grindų. 

Ką tik įėjo. Padėjo ant stalo geltonas gėles ir 
atidengė langą. Pagaliau. Daugiau šviesos. 

— Įvyko! — Gabrielę purto rauda. - Būtent, 
įvyko! — Sudirgusi, paduoda Evai melsvą voką su 
kreivai užklijuotu pašto ženkliuku. 

— Trečias? — Eva apstulbusi žiūri į Gabrielę. 


Arplėšia voką, ištraukia lapelį ir balsu skaito: 


Užvis labiausiai šlykščiuosi 
sena flirtuojančia moterimi 
nuvytusiomis krūtimis. 


Gabrielė dreba. 

— Dieve mano, kaip šitaip galima? Flirtuo- 
jančia? — ima kūkčioti. - Nuvytusiomis krūtimis? 
Dieve, juk tai... Evute, kaip galima... Kaip ga- 
lima... Bijau... 

— Be reikalo, - bando ją raminti mergaitė. — 
"Tai tikriausiai vėl kažkoks kvailas pokštas. 

— Pokštas? Pokštas? O ką pasakysi į tai? — Evai 
įspraudžia paskutinį Slaptojo detektyvo numerį. 
Yra tokia sukrėsta, kad vos pataiko pirštu į 
straipsnį. — Ninutės sūnėnas sakė tiesą. Levens- 
teinova gavo laišką. Prisimeni, dar vasarį tau sa- 
kiau. Turėtum prisiminti... Ant melsvo popie- 

riaus laiškams... Su mirties data... Čia rašoma, 
kad komisaras Haberda nutarė tai paviešinti, nes 
tikisi tyrimo lūžio. Kad gal kas žino. Dieve mano, 
turiu su juo susisiekti. Turiu, tiesa? —- Gabrielė 
sutrikusi žvelgia į Evą. 

— Taip, turbūt taip... — Eva atideda S/aptąjį 
detektyvą ir ima greta gulintį Varšuvos kurjerį. 
Dvidešimt penkios anilininių vidpadžių aukos. 
Prancūzijoje batai, dažyti anilino dažais, atnešė 
mirtį dvidešimčiai vaikų ir penkioms... 


1939-ųjų gegužės 27-0ji 


Laboratorija, 16.27 val. 


VAISTINĖ. Didžiulės varinės raidės juodame 
fone. Iš labo ryto guli šalia manęs. Stefanas vis 
užeidinėja ir didžiuodamasis paglosto tai V, tai A. 
Ner Viktorą pasikvietė, kad pasigirtų. Bet Vik- 
toras visai nežiūri. Sudirgęs, negali nė valandėlės 
sustoti. Vaikšto, rūko ir šūkalioja: 

— Nė kiek jais netikiu! Sovietai visada liks so- 
vietai! Kai tas prakeiktas Potiomkinas atvyksta 

ir pareiškia, kad užpuolimo atveju galime pasi- 
kliauti jų geranoriškumu, man pagaugai eina per 
kūną! Rusų geranoriškumas, cha, cha! Dar ir kaip 
jį patyrėme savo kailiu! 

— Liaukis. Tai viso labo politika. — Stefanas 
dirsčioja į mane akies krašteliu. — Verčiau man 
padėtum užkelti šitą iškabą. Gal spėrume paka- 
binti, kol dar neatėjo Eva. Apsidžiaugs. 

— Viso labo politika?! - Viktoras apskritai jo 
neklauso. — Sakau tau, blogai baigsis! Iš vieno 
šono - sovietai, iš kito — Hitleris. Aš tai jaučiu, — 
staiga stabteli. — Klausyk, gal vertėtų viską išsi- 
parduoti ir išvykti? 

— Dėl Dievo! - Stefanas bando pakelti iš- 
kabą. - O kurjau taip? 

— Nesvarbu kur. Kad tik toliau nuo Eu- 
ropos, — Viktoras glosto sau plikę. - Pavyzdžiui, 
į Argentiną... 

Stefanas paleidžia iškabą. Nustebęs žvelgia į 
jį, o tada pratrūksta juoktis. 

1939-ųjų gegužės 27-0ji 
Gabrielės namai, 17.34 val. 


Paprastai stengiasi išeiti kuo greičiau, bet šian- 
dien niekur neskuba. Ji čia jau pusantros valandos. 
Gerą pusvalandį gulinėja fotelyje. Atrodo visiškai 
įnikusi į Slaptojo detektyvo ir Varšuvos kurjerio 
straipsnius. O iš tiesų stebi Gabrielę. Žiūri, kaip 
sukiojasi po kambarį. Kaip stabteli prie gėlių ir 
paneria į jas veidą. Ir kai įsitikina, kad pati nema- 
toma, greitu judesiu tiesia ranką prie stalčiaus. 

— Evute, būtinai turime išsiruošti pirkinių. 
Tokiu oru negalima rodytis be padorios skrybė- 
laitės, — staiga Gabrielė atsigręžia. Sėdasi priešais 
mane. Bando atsiplėšti nuo kamuojančių minčių. 
Nuo nuojautų, kurios vis joje auga. Susisega plaukus 
irapsigobia šilkine skara. Raukosi. Ima kiniškų šiau- 
delių skrybėlaitę. Bet netrukus ją nusviedžia nepa- 
tenkinta. — Eik jau... Verčiau jau eik, — pagaliau 
sukužda. —Turiu dar kai ką nuveikti. 

Ber Evai išėjus sėdasi priešais mane ir nieko 
neveikia. Nesidažo lūpų, nedaro šukuosenos. 

Akys padūmavusios. Skausmas sutraukia 
veidą. Sėdi suakmenėjusi. Neliečia švirkštų, mor- 
fijaus ampulių. Tad sėdžiu ir aš. Sustingstu drauge 

su jos baime. Su tuo užsispyrusiai vis kartojamu 
klausimu. 

Kas? 

Marysia?.. Ne. Ji pernelyg kvaila. 

Levitas?.. Šaipėsi iš manęs... Ir... ir gynė eu- 
tanaziją... Ir dar citavo Šopenhauerį... Ne, juk jis 
mane matė tik kartą... Ir veikiau aš po to susiti- 
kimo turėčiau geisti jam ko nors bloga... 

O Evos dėdė?.. Tylenis... Žinau, kad manęs 
nemėgsta... Mano anekdotų, istorijų, gandų, ap- 
rangos... Na, bet jei tai jis, būtų uždraudęs Evai 
ateidinėti... 

Tai gal Burkievičius!.. Visą laiką pyksta ant 
manęs. Kad nesutinku operuotis! Gąsdina mirtimi... 
Bjaurus niurgzlys, kaliausė!.. Ir nuobodybė. Visą 
laiką kažką murma panosėje iš to savo Šekspyro!.. 

O Dieve! 

Energingai pašoka nuo kėdės. Puola prie laik- 
raščių stirtos palangėje. Skubėdama verčia atskirus 
Varšuvos kurjerio numerius. Kai randa reikiamą, 
grįžta pas mane. Atsisėda. Perbėga akimis tekstą. 
Išblykšta. Laikraštis iškrenta jai iš rankų. 

— Alio! Turiu pasikalbėti su komisaru Ha- 
berda, — perliniai auskarai kaukši į ragelį. — Nėra?.. 
Prašom jam pasakyti, kad skambinu laiškų klau- 


simu... Tai yra, dėl Levensteinovos nužudymo... 
Mano adresas?.. Jau diktuoju. 


1939-yjų gegužės 27-0ji 


Vaistinė, 22.03 val. 


Įžiebia šviesą ir ant stalo ištiesina suglamžytą 
laikraščio skiautę. Prancūzijoje batai, dažyti ani- 
lininiais dažais, atnešė mirtį dvidešimčiai vaikų ir 
penkioms moterims. Nuodingi dažai, prakaituo- 
jant, įsisiurbia į odą. Sukelia dusulį, traukulius, 
suardo raudonuosius kraujo kūnelius. Oda pamė- 
lynuoja. Galiausiai... 

Pakelia rudaplaukę galvą ir žiūri į mane. 
Jos akyse matau kažką, ko nespėju apibūdinti, 
įvardyti. Nespėju, nes staiga nusisuka ir traukia 
stalčių, pažymėtą A raide. 

1939-ųyjų gegužės 27-0ji 


Laboratorija, 22.10 val. 


Kokia naktis. Arba niekas nesideda, arba 
staiga abu pasirodo vienu metu. Eva vaistinėje, 
o Stefanas čia, kitoje mano pusėje. Atidaro šar- 
vuotą spintą. Kai tiesia ranką į viršutinę lentyną, 
iš vaistinės pasigirsta duslus traškesys. 

Tada prieina ir prisiliečia prie mano skaidraus 
paviršiaus. Priglaudžia veidą. Ir pastebi Evą. Pa- 
lengva aprasoju nuo jo alsavimo. 

Žiūrime, kaip Eva kažką trina porceliano du- 
benėlyje. O po to slepia kišenėje rudą buteliuką. 


Aš — abejingai. Jis — vis labiau stebėdamasis. 


1939-yjų gegužės 28-0ji 


Gabrielės namai, 15.28 val. 
Šiandien puošiasi labiau nei paprastai. Per- 
sirenginėja. Prieš penkiolika minučių atsisakė 


rausvos suknelės, šilkų ir pirštinių. Dabar ji rudu 

kostiumėliu su gelsvais mezginiais. Dairosi po 
svetainę. 

Liepia Marysiai atnešti geriausią arbatos 
servizą. Stalas padengtas šviesiai pilka staltiese, 
tad kampuoti puodeliai žalsvai melsvais apva- 
dais labai prie jos derės. Dar sidabrinė cukrinė ir 
krištolo taurės. Balsu svarsto, kas geriau: trapūs 
pyragaičiai ar smėlinė boba. 

Vis dėlto pyragaičiai. 

Pagaliau gali atsipūsti ir atsisėsti priešais 
mane. Išgirdusi skambutį dar kartą patikrina, ar 
gerai atrodo. Vyras, stovintis prieš ją, aukštas ir 
elegantiškas. Gabrielė pakelia galvą ir prisimerkia. 
Štai koks tas garsusis Haberda? Įspūdingas. 

Komisaras nesėda. Gabrielės nusivylimui, 
nenori nei vyno, nei pyragaičių. Tik įsipila sau 
kavos ir ima vaikštinėti po kambarį. Stabteli prie 
manęs. Visai arti. Prikiša švariai nuskustą veidą. 
Pasitaiso šviesius trumpai kirptus plaukus. Mane 
degina jo akys. Skaidrios šviesiai žalios rainelės. 
Giliai įsižiūri, lyg norėtų patikrinti, ką slepiu. 

Gabrielės tauškėjimas... Mezginiai, skrybėlės, 
pirštinės... Evos vizitai... Nuobodu, pone komi- 
sare... Nuobodu... 

Turbūt ir jis taip mano, nes stato puodelį ir 


ima tyrinėti kambarį. Baldus, paveikslus, porce- 

liano skulprūrėles, nuotraukas... Paryžius, Viena, 
Neapolis... Tuo metu Gabrielė tarška, kaip kopė 
į Vezuvijų, pametė bilietus į Eifelio bokštą ir su- 
sitiko su vienu Milano gydytoju, atjauninimui 
taikančiu purvo vonias. 

Vos pastebimu rankos mostu priverčia ją nu- 
tilti. 

— Tai labai įdomu, bet grįžkime prie mūsų 
susitikimo esmės. Per telefoną tvirtinote, kad ži- 
note, kas nužudė kapitono žmoną Levenstein... 

— Ak, atleiskite, pone komisare... Taip retai 
pasitaiko proga pasikalbėti su atitinkamo lygio 
žmogumi, — nuo kaktos nusibraukia plaukus. — 
Be abejo, žinau. Burkievičius. Daktaras Janas 
Burkievičius, — pasitaiso. 

— Higierio asistentas? — Haberda žiūri į ją pri- 
blokštas, o po to kažką užsirašo mažoje užrašų 
knygutėje. - Kodėl ponia taip mano, jei galiu 
paklausti? 

— Nes jį iššifravau, —- pradeda ramiai, bet 
juo toliau kalba, juo labiau nervinasi, užsikerta, 
kūkčioja. - Visų pirma, siunčia man tokius pa- 
čius laiškus. Ant melsvo popieriaus... Visą laiką 
mane gąsdina. Pikčiurna kaliausė. Kad jei nesio- 
peruosiu, tai... Suprantate, ką turiu galvoje. Kad 

daugiausia šešis mėnesius... O iš kur jam žinoti, 
pone komisare? Juk net... 

— O antra? - Haberda grubiai ją nutraukia. 

— Antra? — Gabrielė mosikuoja laikraščiu. — 
O, malonėkite pažiūrėti. Čia, į šitą nekrologą. Tai 
nenuginčijamas įkaltis. Nenuginčijamas... 

Haberda nemaloniai žvelgia į Gabrielę. Abe- 
jingai dirsteli į puslapį su nekrologais, kurį Gabrielė 
kaulėtu pirštu tiesiog prismeigia prie stalo. 


Nevargink sielos! Leisk išeiti! Vien tik priešas 
Išdrįstų žiauriam kančių pasauly 


Dar ilgiau laikyti. 


— Suprantate, pone? 

— Ne... 

— Tai Šekspyras! Iš Karaliaus Lyro! Patik- 
rinau, — ant Gabrielės skruostų blizga prakaito 
lašai. — Tai mėgstamas Burkievičiaus veikalas. Jis 
visą laiką ką nors cituoja iš to savo Šekspyro. Ar 
supratote, pone? 

— Žinoma... Dabar jau suprantu, - komisaro 
balsas darosi vis sausesnis. — O tie laiškai? Ar ga- 
lėčiau juos pamatyti?.. 

— Savaime suprantama, tuojau parodysiu, — 
šlepsi prie stalčiaus. — Čia juos turiu... — žvilgteli 
į stalčių ir staiga nutyla. Netrukus ima viską mė- 


190 


tyti ant grindų. Nuotraukas, kojines, sudžiūvusį 
bandelės gabalą. Įsmeigia į Haberdą apstulbusį 
žvilgsnį. 

— Prisiekiu, kad buvo čia! Trys laiškai ant 
melsvo popieriaus! Trys!.. Dieve mano, kur jie 
galėjo dingti? 

Komisaras tik linkčioja galvą, tada ryžtingai 
kažką perbraukia užrašų knygelėje. Užverčia ją 
ir keliasi. Aiškiausiai rengiasi išeiti, bet Gabrielė 
pastoja jam kelią. 

— Pone komisare! Prašom palaukti! Tikrai 
tuojau rasiu... — net cypia susinervinusi. —- Nega- 
lite taip išeiti! Negalite manęs palikti! - paskutinę 
akimirką panosėn pakiša laikraštį. — O profesorė 
Gurska? Nekrologas? Šekspyras?.. 

Nepatenkintas komisaras atsitraukia nuo jam 
į ausį kvėpuojančios Gabrielės. 

— Cituoti poetus nėra nusikaltimas, brangioji 
ponia... 

— Cituoti? Maniau, kad jūs supratot. Tas 
nekrologas - žmogžudžio vizitinė kortelė. Kaip 
melsvas laiškas Levensteinovai. O vėliau man. Tas 
Burkievičius... Jis pamišėlis... 

— Bet, ponia ČCerkavska... 

— Taip bijau, pone komisare... — įsikimba jam 
į ranką. Įspraudžia veidą į švarką. Šniurkšteli no- 
simi. — Jis nori mane nužudyti... — suvaitoja. 

Matau, kaip Haberda įsitempia, o tada ryž- 
tingai — nors atsargiai —- bando ištrūkti iš jos 
glėbio. 

— Pasistengsiu išsklaidyti jūsų nerimą. Tik 
prašom mane paleisti, — išsteni ir tempia ją sofos 
link. — Manau, kad pakaks vieno telefono skam- 
bučio. 

Gabrielė sėdasi ir bemat nurimsta. Su palen- 
gvėjimu stebi, kaip komisaras renka numerį. 

— Parikrinkit, kas padavė Zofijos Gurskos nek- 
rologą... - Haberda atskleidžia laikraštį, —- Var- 
šuvos kurjeryje vasario 26-ąją... Taip... Laukiu prie 
ponios Čerkavskos telefono. Rasite pas mane ant 
rašomojo stalo. 


1939-ųjų gegužės 28-0ji 


Gabrielės namai, 17.23 val. 
— Daktaras Javorskis pasiekė puikių rezul- 
tatų. Žadėjo pamąstyti apie mano kandidatūrą. 


Esu pasirengusi ištverti net tas kraujo injekcijas, 
pone komisare... Viską ištversiu... Ir pasveiksiu, 

esu tikra... Tik tegul ponas atitolina nuo manęs 
tą Burkievičių... 

Jau valandą tarška apie jauninimo metodus, 
Paryžių, sperminą ir jogurtus. Haberda ne- 
pastebimai dirsčioja į telefoną, o tada ima dar 
vieną pyragaitį. Gabrielė pristumia jam visą 
lėkštę. 

- Įpilti ponui kavos? Gal likerio? — čiulba lai- 
minga. - O gal vyno? - dirsčioja į mane. Suža- 
vėta. Bus ką pasakoti Ninutei. Garsusis Haberda 
taip ilgai pas ją svečiavosi... 

— Ponia sakėte, kad daktaras Burkievičius rū- 
pinosi ir profesore Gurska, — pagaliau ryžtasi ją 
nutraukti komisaras. - Ji sirgo? 

— Labai sunkiai sirgo. Sklerozė, artritas... — 
Gabrielė žvelgia į jį gundančiu žvilgsniu. - Beveik 
neišeidavo iš namų. Vargšė senutė... 

— Senutė? —- Haberda mandagiai perklausia. 

— Buvo aštuoniasdešimties metų. Ir sakau 
jums — nenusipelnė tokios mirties... 

Komisaras tik atsidūsta. Išgirdęs telefono 
skambutį atkunta. Gabrielė paduoda jam ra- 
gelį. 


— Čia ponui, — sujaudinta šnibžda. 

Haberda klauso ir kartu ima nervingai tryp- 
čioti vietoje. Kramto pieštuką. Staiga, neslėp- 
damas pykčio, meta ragelį. Stveria apsiaustą ir 
nenusakomai sudirgęs žengia durų link. Gabrielė 
apstulbusi žiūri į jį. 

— Ir kas, pone komisare? — netvirtai prale- 
mena. 

— Šito jau pakaks! — jis kaipmat nutraukia. — 
Nejau ponia mano, kad turiu laiko tokiems žai- 
dimams? Tokiems pokštams? Piktnaudžiaujate 
mano pasitikėjimu! 

— Bet... Aš nesuprantu... — Gabrielė persigan- 
dusi žengia atatupsta. 

— Turėtumėt, ponia, gydytis! 

— Gydausi... - Gabrielė žvelgia į jį pri- 
blokšta. — Juk sakiau ponui, kad kaip tik turiu 
vykti į Paryžių procedūrų... 

— Ne apie tai kalbu! Kalbu apie Zotijos 
Gurskos nekrologą! 

— Kas ten? - suakmenėja. — Prašom ilgiau 
nelaikyti manęs nežinioje... 

— Tegul ponia neapsimetinėja! Juk jūs pati 
liepėte jį išspausdinti! 

— Aš? Bet, pone komisare... 

— Prašom neneigti! Patikrinome redakcijoje! 
Užsakymas pasirašytas Gabrielės Čerkavskos 

vardu, - susinervinęs kreivai užsisega sagas. - Jei 
būtumėt jaunesnė, patraukčiau teisinėn atsako- 
mybėn. Bet... Na, tiek jau to... Sudie... 

Dingsta. 

Manyje lieka Gabrielės iš nuostabos suapva- 


lėjusios akys. 


1939-ųjų gegužės 30-o0ji 
Irmos namai, 14.20 val. 
— Ponia Irma, jei jau norime nukeliauti į Vi- 


lanovą, tai gal nunešiu jūsų batus pas batsiuvį? 


Vidpadžiai atsiklijavo... 


1939-ųjų birželio 2-o0ji 


Vaistinė, 19.14 val. 


Pastaruoju metu Stefanas turi tiek darbo, kad 
laikraščiams randa laiko tik vakare. Kaip dabar. 

Ima S/aptąjį detektyvą, kurį rytą paliko po ma- 
nimi. Susikaupęs sklaido lapus. Staiga sustoja. 
Medicina mirties pusėje. Baigėsi daugiau nei pus- 
metį trukęs... — skaitome kartu. 

Trinkteli durys. Kažkas šiurena portjera. Vik- 
toras. Pasirodo taip staigiai, kad Stefanas nebe- 
spėja atidėti laikraščio. 

- Ar žinai, kokia sensacija? Nutraukta Levens- 
teinovos byla! — sugriaudėja dar nuo slenksčio. — 
Prieš dvi dienas jos tėvas viešai pareiškė, kad ne- 
pageidauja, jog bulvarinės spaudos žurnalistai 
terštų dukters atminimą! Kad verčiau jis niekada 
nesužinos tiesos, nei skaitys apie bergždžias neiš- 
manėlių policininkų pastangas! 

— Neišmanėlių policininkų! Taip pasakė apie 
Haberdą? — Stefanas kažkaip keistai skubėdamas 
puola pildyti užsakymų. Išdėlioja ant prekystalio 
receptus, faktūras. Ima pieštuką. 

— Gali įsivaizduoti! O kadangi Levensteinovos 
tėvas pažįstamas su premjeru dar nuo Legionų 
laikų, tai buvo tolygu nuosprendžiui. Šiandien vi- 
durdienį Haberda laikinai pašalintas iš pareigų! 

— Vara, šildomieji pleistrai, kaštonų te- 
palas... - Stefanas murma panosėje. Net nepa- 


kelia galvos. — O ką jis į tai? 

— O ką manai? Įsiuto. Ir aš jo visai negailiu. 

Viktoras net nebando slėpti džiugesio. Kas 
minutę šūkčioja, kad pagaliau kažkas tam pasipū- 
tėliui nušluostė nosį. Kad baigėsi fantazijos apie 
politinę karjerą. Pagaliau stabteli prie manęs ir 
pastebi Stefano atidėtą laikraštį. 

Baigėsi daugiau nei pusmetį trukęs vaiko žu- 
dikės procesas. P, teismo eksperto V Levito paro- 
dymų motina, nužudžiusi sūnų, buvo isteisinta... 

Staiga pratrūksta. 

— Nieko tie rašeivos neišmano! Nemokšos! 
Kaip gali rašyti: „vaiko žudikė“, jei buvo ištei- 
sinta? Ir visai ne mano parodymų, o tik faktų 
dėka! Faktų! Vaikas buvo ligonis ir tikriausiai mirė 
epilepsijos priepuolio metu. Pats. Kol dar motina 
nebuvo pradėjusi dusinti jo pagalve... 

— Dusino jį pagalve? Vadinas, norėjo nu- 
žudyti? — Stefanas staiga pamiršo apie užsa- 
kymus. 

— Norėjo, norėjo... Ir kas iš to? O kokią turėjo 
išeitį? Stebėti, kaip vaikas merdėja kančiose? — 
Viktoras užsidega papirosą. — Bailiai... Visi jie — 
bailiai... Lengviau žiūrėti į svetimas kančias, nei 
padėti. O juk dar Bindingas baisios agonijos su- 


trumpinimą vadino gydomąja veika! 

— Gerai, kad to negirdi Butkievičius. Vėl su- 
sipeštumėte, — Stefanas ironiškai šypso. 

— Tikriausiai susipeštume... Nes, anot jo, 
kančia — neišvengiama, o gyvenimas — sielvartų 
ruožas. O aš laikau, kad jei įmanoma išvengti 
skausmo, kam dar kentėti? — Viktoras giliai įkvepia 
dūmą. - Žmogus privalo turėti teisę spręsti, kaip 
ir kada mirti... — staiga nutraukia šneką ir dirsteli į 
laikrodį. — Argi jis neturėtų jau būti čia? 

— Dar prieš pusvalandį, - Stefanas kedena 
barzdą. Viktoras ima portsigarą. 


1939-ųyjų birželio 2-0ji 


Vaistinė, 21.32 val. 


— Keturiolika metų nė karto nepavėlavo, — 
Viktoras žingsniuoja paskui Stefaną koja kojon. 

— Nedramatizuok. O prieš Naujuosius metus, 
prisimeni? Senoji Tarčynska tada užkūrė laužą na- 
muose, — Stefanas pataiso portjerą. Jau trečią kartą 
perstato stalelį ir fotelius. Šį kartą — arčiau lango. 

— Atrodo, mirė praeitą mėnesį... Manai, kad 


dabar jau kita kažką pridirbo? — Viktoras prieina 

prie staliuko ir atidengia kortą, gulinčią viršuje. — 
Pikų dama... - murma. - Ar jis negalėtų rasti sau 
kokių nors jaunų pacienčių? 

— Jaunoms paprastai gydytojo nereikia, — 
Stefanas nugrimzta į fotelį. Kai ištiesia ranką į 
vyno butelį, suskamba telefonas. — O, tikriau- 
siai jis... — pastato butelį ir keliasi. Viktoras už- 
traukia dūmą. — Pasakyk jam, kad kortos šuniui 
ant uodegos... Mane jau miegas lenkia... 

Stefanas prieina prie prekystalio ir pakelia 
ragelį. 

— Tai Higieris... - kužda, pridengdamas jį 
ranka. Valandėlę klauso. Ramiai. Tada išblykšta 
ir sunkiai atsiremia į prekystalį. Užkliudo susta- 
tytus ant padėklo buteliukus su sirupais. Žalias 
glitus skystis išplinta po grindis. 

Viktoras pribėga prie Stefano ir įsitempęs 
įsmeigia į jį akis. Bando kažką klausti. Krutina 
lūpas, bet iš gerklės neišeina jokio garso. 

— Kaip tai įmanoma?.. - girdžiu prislo- 
pintą Stefano šnibždesį. Sulaikau jo bejėgišką 
žvilgsnį. Jo nepatikėjimą. Protestą. - Kaip tai 
įmanoma?.. — matau, kaip deda ragelį ir žvelgia į 
Viktorą. - Sankryžoje... Prie Čerkavskos namo... 


Tramvajus... 

1939-yjų birželio 5-o0ji 


Vaistinė, 11.02 val. 


Rūkas pakilo visiškai netikėtai. Nugramzdino 
saulės nušviestą gatvę. Žmones, namus, fajetonus. 
Prislopino garsus. Nors langas plačiai atvertas, 
atrodo, kad praeiviai žengia ne šaligatviu, o per 
kilimą. 

Žinau, kad į tą minkštą trepsėjimą įsiklauso ir 
Eva. Išblyškusi, balta suknele, stovi prie lango ir 
žvelgia į rūką. Susidaro vaizdas, tarsi ji pati turėtų 
ištirpti. Pranykti. 

Bet nepranyksta. Tik pasitaiso nuo kasos slen- 
kantį juodą kaspiną ir lėtai nusisuka. Žvilgčioja 
čia į mane, čia į gulintį ant stalo vainiką. Čia į 
mane, čia į vainiką. Daktarui Janui Butkievi- 
čiui - draugai — skaitau užrašą ant aukso spalvos 
juostos. 

Prieina prie Zėlefunkeno. Nesąmoningai su- 
kioja ratukus. Įjungia... Išjungia... Įjungia... Iš- 
jungia... Įjungia... Kunigas kapelionas Paškovskis 
pašventino dvylika tūkstančių dujokaukių ir pen- 
kiasdešimt respiratorių, skirtų Zolibožo mokslei- 
viams... Trakšt... Šiandien bus laidojamas tragiškai 


žuvęs daktaras Janas Butkievičius, kurį profesorius 

Higieris norėjo paskirti savo įpėdiniu... Trakšc... 
Neįtikėtinas olandų jūrininkų atradimas — kačių 
sala Indijos vandenyne... Trakšt... 

Tyla. 

Net nežinau, kada įėjo. Viktoras tamsiu visai 
padoriu kostiumu. Atrodo oriai. Pagaliau jo 
švarkas ne per trumpomis rankovėmis. Nupurto 
nuo jo rūko pėdsakus. Rankoje sukioja skrybėlę. 
Trina kaktą. Nerūko. Ir nieko nesako. Tik su ne- 
rimu žvelgia į Evą. 

— Pasišnekėk su ja... Gal tavęs paklausys, — 
Stefanas nervingu judesiu atpalaiduoja kakla- 
ryšį, kedena barzdą. - Į mano žodžius net ne- 
atsiliepia. 

— Evute, ilgiau negalime laukti. Reikia eiti... — 
Viktoras bando balsui suteikti ramų, švelnų 
skambesį. 

— Eikite, — jos balsas duslus. 

1939-yjų rugpjūčio 3-ioji 
Vaistinė, 20.02 val. 


Tik pavakary pasidarė vėsiau. Nors ir toliau, 
nepaisant pravirų langų, oras tarsi sustingęs. Ste- 
fanas sunkiai kvėpuoja. Remiasi į mane įkaitusia 
kakta. Dirsčioja į laikrodį, gurkšteli vandens ir 
nusigręžia. Dabar atsargiai uždeda tūzą ant pa- 
statytos kortų piramidės, jau dvi valandas stovin- 
čios ant prekystalio. Atsargiai, kuo atsargiausiai... 
Prakaito lašai sruvena jam per veidą. Na, pasi- 
sekė... Atsikvepiam, į kelnes nusivalome drėgnus 
delnus. Imame kitą kortą. Atsargiai, kuo atsar... Ir 
tada suskamba varpelis. Staiga. Nelauktai. Meist- 
riška konstrukcija kaipmat subyra. Tiek darbo 
veltui, - pamanau, žvelgdamas į čirvų damą, gu- 
linčią arčiausiai. 

Tarpdury stovi Viktoras. 

Viktoras? Koks netikėtumas! Per pastaruosius 
du mėnesius buvo užėjęs vos porą kartų. Maža 
to, beveik nieko nekalbėdavo. Kartą kitą keliais 
žodžiais pasikeitė su Eva. Apie pašto ženklus ir 
orą. Kitą sykį apšaukė vyrą, tvirtinantį, kad karo 
nebus, nes ponas Hitleris nėra beprotis. O kai 
Stefanas padarė pastabą, kad klientus paliktų ra- 

mybėje, įsižeidė ir išėjo. Nuo to karto daugiau 
nepasirodė. Net ligi dabar. 

— Norėjai mane matyti... — stovi ant slenksčio 
ir dairosi, tarsi čia būtų pirmą kartą gyvenime. 

— Įeik... — Stefanas šypso ir vienu judesiu 
sužeria į stalčių pabirusias kortas. - Higieris 
pasikvietė mane vakarienės. Pamaniau, kad gal 
turėtum noro... 

Viktoras atsisuka. Žiūri į mane. Dabar atspin- 
džiu jo liūdnas, užgesusias akis. Kaip galima per 
mėnesį taip susenti? 

Laimė, dabar turiu ir kitas akis. Kitoje pusėje. 
Susikaupusias. Skvarbias. Įsimenančias. 

— Atsiprašau tavęs, bet... — Viktoras vos išsteni 
žodžius. - Nemėgstu ten lankytis. 

Stefanas uždeda ranką jam ant peties. 

— Tiesą pasakius, ir aš, — jo žvilgsnyje matau 
ilgesį. Manyje įamžinto laiko. Diskusijų, kurios 
visada peraugdavo į barnius... Pasianso, kurio 
Janas taip ir neįstengė išmokti... Fotelio, kuriame 
mėgo gūžtis... 


Visko, kas jau praėjo. 

1939-yjų rugpjūčio 3-ioji 
Vaistinė, 23.22 val. 


— Žinai, sunkiausia man susitaikyti su ab- 
surdu, — Viktoras drebančia ranka stengiasi pripilti 
taurę. — Tos visos moterys, kuriomis rūpinosi... 
Senos ir nenaudingos. Jos vis dar gyvena. O jis... 

— Neturi teisės taip galvoti, — Stefanas vėdi- 
nasi sulankstytu laikraščiu. — Ir pagaliau nustok 
laistyti ant stalo. Ar turėčiau pažadinti Evą, kad 
kas nors pagaliau man įpiltų vyno? 

— Evą? — pastato į šalį butelį ir išsiima pasku- 
tinį papirosą. — O ką ji čia dar veikia? Kodėl neiš- 
siuntei jos atostogų? Po viso to, ką išgyveno... 

— Pati nenorėjo. 

— Nenorėjo, - gūžteli. - Pažvelk, kas aplinkui 
dedasi. Apie karą nekalba tik mano lavoninėje, — 
niekaip negali degruku pataikyti į dėžutės šoną. — Tai 
gali būti paskutinės ramios valandėlės, o tu leidi jai 
dykinėti mieste. Juk turėjo vykti į skautų stovyklą. 

— Persigalvojo. Sakosi turinti pareigų. 

— Kokios dar pareigos... — Kuo giliau įtraukia 
dūmą. — Kokia nors Gabrielė arba Irma... Arba 
dar kita senė... 


Kitoje mano pusėje akys apsitraukia migla. 

1939-ųjų rugpjūčio 5-o0ji 
Gabrielės namai, 12.30 val. 


Jau dvi valandas tarška telefonu. Maža to, vis 
tą patį. Pakaitom — arba Paryžius ir daktaras Ja- 
vorskis, arba kažkokie neįmanomi paistalai. Kad 
pardavėjas skėčių parduotuvėje keistai į ją dirs- 
čiojo... Kad laikė už rankos... Ilgai, ir dar antrą 
Trinkteli durys. 

— Atsiprašau, brangioji, turiu baigti, - paga- 
liau šaukia į ragelį ir atsigręžia į Evą. Įsižiūrime į 
juodą suknelę, sulysusias rankas, paraudusias akis 
ir pajuodusius paakius. 

— Tiek kartų tave perspėjau, kad neskaitytum 
naktimis, - smerkiamai žiūri. - Pagaliau reikės 
tavimi rimčiau užsiimti. Juk atostogos... O jei taip 
susiruoštume į Stanievskių cirką? Kol ten vis dar 
pasirodo galiūnas, laužantis pasagas? Breitbartas 
ar kaip jis ten... Kažkada pergraužė dešimties 
zlotų monetą, dar dantisto reples, - dirsteli į Evą 
ir susiduria su liūdnu jos žvilgsniu. Žinau, kad tas 
liūdesys ją erzina. — Juk negali iki gyvenimo galo 
dėvėti gedulo drabužių! — sudreba. - Pagaliau, 
juk jis nebuvo net giminė... 

— Bet buvo bičiulis, - Evos balsas skamba dus- 
liai. — Ir man atrodė, kad jums jis irgi buvo svarbus 
asmuo. Gydė ponią šešerius metus. Globojo jus... 

— Nieko sau globa... Galėjau atsidurti aname 
pasaulyje! — vėl įsismarkauja. Turiu kalbėti drauge 
su ja. Tapti tuo, kuo nenoriu. Įsikarščiavusiu 
veidu, klaidžiojančiomis akimis, trūkčiojančia 
ranka. — Jau aš jį gerai perpratau, atsiprašant, 
globėją... - pliurpiam. —- Kankino mane! Vertė 
operuotis! — staiga nuščiūva ir užsidengia burną 
ranka. — Tada nieko tau nesakiau, nes nenorėjau 
gąsdinti, —- ūmai pereina į šnibždesį. — Bet tai jis 
nužudė Levensteinovą... 

— Daktaras Burkievičius? — Eva žiūri į ją pasi- 
bjaurėjusi. - Kaip jums, ponia, ne gėda... 

— Turiu nepaneigiamų įrodymų, - drebančiu 
pirštu ore piešia keistas linijas. — Todėl turėjau jį 
išguiti... 

— Nesuprantu... — Eva sustingsta vietoje. 

— Na, pareikalavau, kad daugiau nesirodytų 
akyse. 

— Lituoju puodus! Lituoju puodus!.. - į kam- 
barį įsiveržia šūkaliojimas iš kiemo. Eva prišoka 
prie lango ir užveria jį. - Kada? — beveik girdžiu, 
kaip nuryja seilę. 

— Kada, kada?.. Na, anądien! Niekada nepa- 
miršiu, kaip tada šaukė ant manęs! Kad neatsako 
už mane! Kad perspėja! Kad mirsiu! Ir kas?.. Po 
dešimties minučių pats gulėjo po tramvajumi. Pik- 
čiurna kaliausė... — jau tyliau baigia ir ūmai pamato 
sustingusį Evos veidą. Ir jos ledinį žvilgsnį. 

Staiga leidžiasi verkti. 

— Ber tai ne mano kaltė, Evute. Aš negalėjau 
laukti, kad ir mane, kaip tą vargšę kapitonienę... — 
kūkčioja. Išsitepęs tušas srūva jai skruostais. — Aš 
dar jauna... Jokių ten kelių mėnesių... Važiuosiu į 
Paryžių, švirkš man vaistus, ir dar ilgai... 

Pro ašaras nė nepastebi, kad Evos nebėra. 


1939-ųyjų rugpjūčio 5-o0ji 
Laboratorija, 22.17 val. 


Pasideda ant stalo melsvą laiškų popierių. 

Rašo pamažu, ramiai. Dailina kiekvieną raidę. 
Kiekvieną brūkšnelį. 

Baigia, atsistoja ir eina prie kriauklės. Atsuka 


čiaupą. Matau, kaip panardina rankas. Trina 

delnus, riešus, alkūnes. Šveičia veidą. Prunkščia. 
Ir neatsimerkdama ima rankšluostį. 

Negirdi, kaip sugirgžda grindys. Kad sugrįžo 
Stefanas. 

Pakabina rankšluostį ir vėl prieina prie manęs. 
Rūpestingai sustato indus tepalo gamybai. Tada 
ant stalo atsiduria juodi moteriški bateliai. 

— Ką čia darai, mieloji? 

Staigiai atsisuka į Stefano balsą ir bando sa- 
vimi pridengti stalą. 

— Aš? Nieko... Turiu važiuoti su ponia Irma į 
Vilanovą... - sumikčioja. 

— Į Vilanovą? Vėl? Stefanas apžiūrinėja manyje 
save. Apsitempia liemenę. — O tai tikrai jos batai? 
Juk kartą jau juos taisei! - pasilygina peteliškę ir 
bando susišukuoti jau per ilgą barzdą. 

— Tada taisiau kitus... Šitie — vasariniai... 
Nes turime važiuoti į Vilanovą... - vos išsteni 
žodžius. 

— Dabar - vasarinius, anksčiau - kitus... Kas 
tu, batsiuvė? — Stefanas su nerimu žiūri į ją. — 
Kartais man atrodo, kad pernelyg daug dėmesio 
skiri toms senutėms. Juk dabar atostogos! Gal vis 
dėlto reikėtų pasinaudoti profesoriaus Higierio 
sesers kvietimu ir išvažiuoti? 

— Negaliu, dėdyre. Pareigos... - pamažu trau- 
kiasi į šešėlį. Išnyksta. 

— Pareigos... Nuolatinės pareigos... — atkreipia 
dėmesį į indus tepalui. Uosto reaktyvus. — Keistas 
būdas taisyti batus, - pagaliau sumurma, o tada 


išeina ir gesina šviesą. 


1939-ųyjų rugpjūčio 8-oji 
Gabrielės namai, 13.56 val. 


Dar iš ryto norėjo važiuoti į Bielianus. Susi- 
jaudinusi lakstė po butą. Keitė sukneles, koketavo 
prieš mane. O po to Marysia atnešė paštą. 

Dabar sėdi susigūžusi fotelyje. Nors tvanku, ji 
įsisiautusi į šalį. Kaulėti pirštai spaudžia telefono 
ragelį. 

— Jūs turite kažką daryti! — šaukia. - Radau 
anuos laiškus! O dabar atsiųstas ketvirtasis! - nu- 
tyla ir valandėlę klauso. 

— Taip, žinau! — suirzusi pradeda. - Ninutė, 
mano pažįstama, vadinas, sakė, kad ponas paša- 
lintas iš pareigų! Bet aš tik jumis pasitikiu. Tas 

laiškas... Gal tai naujas pėdsakas?.. Gal Burkievi- 
čius gyvas, o tramvajus — viso labo mistifikacija?.. 
Taip bijau, pone kom... — nutyla, nustebinta tele- 
fono signalo. — Pone komisare... Pone komisare... 


Alio!.. 
Ragelis išslysta jai iš rankų. 


1939-ųyjų rugpjūčio 5-o0ji 
Gabrielės namai, 19.43 val. 


Gyvenimas parengia mirčiai, 
O ilgaamžiškumas — be vertės, 
Nes senatvė — nuopuolio metas. 


1939-ųyjų rugpjūčio 10-oji 
Irmos namai, 9.00 val. 


Saulė. Nusimato puiki diena. Senoji jau dvi 


valandas nepaprastai pagyvėjusi bėgioja po kam- 

barį. Kraunasi daiktus, šukuojasi, keičia palai- 
dines. Kas valandėlę užsidega papirosą, gesina, o 
tada nelaukdama vėl ima kitą. 

Ir vis tai įjungia, tai išjungia radiją. Trakšt... 
Gerkite lenkų ir krikščionių - Šumilino firmos ar- 
batą. Trakšt... Originalų reportažą apie Zavišos 
Čarno ir Jano Aragonskio imtynes ant viršukalnės 
transliuosime šešioliktą valandą... Trakšc... 

Net nepastebiu, kada Eva atsiranda tarpdury. 
Padeda senajai apsivilkti apsiaustą. Paduoda ke- 
purę, o pati ima pintinę. 

— Fajetonas jau laukia, - sako. 

Senoji džiaugsmingai man šypso. Fajetonas 
iki Vilanovo!.. Fajetonas!.. O jame aš ir mano 
mylimoji... Mano gražioji... Kaip nuostabiai 
šiandien atrodo... Kasos... Ir tos duobutės... 
Dabar dažniau kur nors važiuosime... Turime... 
Juk atostogos... Ir nuo to laiko, kai nebeliko 
Burkievičiaus, privalo labiau rūpintis manimi... 
Tai jos pareiga... 

Išeina. 

1939-ųjų rugpjūčio 16-oji 


Irmos namai, 15.21 val. 


Jau kelios dienos senoji beveik nesikelia iš 
lovos. Blogai jaučiasi. Net nerūko. Neprieina prie 
lango. Nekeičia naktinių marškinių. Tik guli ir 
guli. Laukia kiauras valandas. 

Bet pagaliau išgirdusi, kaip trakšteli spyna, 
atkunta. Ištempia kaklą, kad pamatytų, ar ten 
tikrai ji. Taip. Laiminga šypsosi. Yra... Atėjo... 
Atnešė vaistų... Mano gražuolė... Mano... 

O poto nedelsdama ima guostis: 

— Nežinau, kas man pasidarė, mieloji... Viską 
skauda: sąnarius, raumenis, kepenis... Siaubin- 
giausi - galvos skausmai... Ir pūslė... Kad ir 
dabar, — parausta. - Atleisk man... — Vos pakyla 
iš lovos. 

Eva palydi ją į tualetą. Greitai grįžta ir šalia 
naktinės lemputės pastato rudą buteliuką. 

— Fenacetinas, - skaitau, kol ji dar nenuplėšė 
etiketės. 

1939-ųyjų rugpjūčio 17-oji 


Gabrielės namai, 11.14 val. 


— Sutiko! Sutiko! — įsiaudrinusi šaukia į ra- 
gelį. - Mieliausias daktaras Javorskis! Važiuoju 
į Paryžių, Evute! Ne, ne iš karto... Iš pradžių — 
operacija, — nutyla, kad atsigertų kavos, kuri 
jau seniai atšalo. — Javorskis tvirtina, kad tai 
būtina... Kad be operacijos injekcijos nedaug ką 
padės, — valandėlę klauso. — Žinau, prisimenu, 
ką sakiau! — susierzina. — Bet dabar, kai nebe- 
liko Burkievičiaus, niekas man negresia. Ni- 
nutė susitarė su puikiu chirurgu. Jau po dviejų 
dienų... Ber, Evute, — pastebiu, kaip jos veidas 
persikreipia, — ligi to laiko man dar būtinas 
morfijus. Tik kelios ampulės. Paskutinį kartą. 
Prašau tavęs. Paskutinį kartą... 

Pagaliau padeda ragelį. Visa dreba. Susijau- 
dinusi sukiojasi po kambarį. Trumpam prisėda, 
tada pašoka ir į lagaminus, išdėliotus ant grindų, 
meta baltinius, batelius, suglamžytas sukneles... 
Kaip papuola. Tada - nekreipdama dėmesio į 
pudros debesis ir besiliejančius kvepalus - švysteli 
dėželę su kosmetikos priemonėmis. O po to - dar 
vaistus, glėbį palaidinių kartu su pakabomis, ske- 

petaites... Viską vos sukemša. Kol pagaliau pri- 
sėda ant sofos. Apsidairo. Dirsčioja į mane. 
Laukia. 
Iš lagaminų kyšo dangčių prispaustos kojinės 
ir šaliai. 


Ir naktinių marškinių rankovė, jei gerai matau. 


1939-ųjų rugpjūčio 17-oji 


Vaistinė, 11.20 val. 


Pamažu padeda ragelį. Prisėda priešais mane. 
Pakanka akimirkos, ir tampa, esu... Įremptu 
veidu, suakmenėjusiu žvilgsniu, tankiu kvėpa- 
vimu... Ryžtu... 

Atsistojame. Pasitaisome skauto kaklaraištį, 
apsitempiame uniformą ir ištraukiame apatinį 
stalčių. Metame į krepšį keletą ampulių morfi- 
jaus. Pasilenkiame. Ieškome giliau. Dar giliau. 
Man jau per gilu. Moku būti tik tuo, ką matau. 

Tad akimirką nustoju būti Eva. 

Užtat tampu skardiniu buteliuku, kurį kaip 
tik pastatė ant prekystalio. 

Ir Srefanu, kuris netikėtai atsirado kitoje 
mano pusėje. Prispaudė prie manęs nosį ir stebi 
Evą. Kaip ji nervingai trina skruostą, kaip dve- 
joja... O tada meta viską į krepšį ir dingsta. 

Liekame. Aš ir Stefano nuostaba. 

— Chloroformas? Ką jie ten su juo daro tose 
sueigose? — paliečia mane jo karštas kuždesys. 


1939-ųyjų rugpjūčio 17-oji 
Gabrielės namai, 13.35 val. 


Išgirdusi skambutį puola prie durų. 

— O, pagaliau atėjai, — godžiai tiesia ranką į 
ampules. — Turiu kaip nors ištverti tas dvi dienas... 
o tada — Paryžius... 

Eva dairosi po suverstą kambarį. Žiūri į pra- 
viras spintas, į kambario vidurin atitemptus stal- 
čius, išmėtytus drabužius. Abejingai. 

— Kaip manai, ar tas languotas kostiumas, kurį 
nusipirkau Krokuvoje, tiks? Paryžiuje, ko gero, 
spalio mėnesį dar šilta? — Gabrielė neįstengia su- 


turėti džiaugsmo. Triumfo. — Ar tau sakiau, kad 

Ninutė pažįsta tą chirurgą? Tai geriausias jos vyro 
pusbrolio draugas. Ar sūnėno. Nesvarbu. Sako, 
nepaprastas. Ninutė vis kartoja, kad su juo nėra 
ko bijoti, — net tirta iš susijaudinimo. — Brangioji, 
bet tavo dėdė nežino, kad atnešei man morfijaus, 
tiesa?.. Tai gerai... Nes kam jam žinoti? Po Pary- 
žiaus ir taip man jo nebereikės... 

Eva linkceli galvą. Su pasibjaurėjimu žiūri į 
Gabrielę. Kaip toji įsismaginusi laksto po kam- 
barį. Kvatoja. Patenkinta. Laiminga. 

— Irma Nyzenšal merdėja... Kas žino, gal net 
šiandien... — pagaliau šaltai prataria. 

Gabrielė nuščiūva. Žiūri į mane, o aš jaučiu, 
kaip joje kyla panika. Akimirksniu susiriečia. Pra- 
deda drebėti. Bet Eva nė nemano jos raminti. 
Nieko nedaro. Laukia artėjančios atakos. Tik kai 
skausmo sukrėsta Gabrielė ima gargėti, prieina 
prie jos. Bet nesiekia dėželės su ampulėmis, nors 
ji ranka pasiekiama. Neišima ampulės su mor- 
fhijum. 

Jos delne pastebiu sidabrinį buteliuką. 

1939-ųyjų rugpjūčio 19-oji 


Irmos namai, 17.08 val. 


Taip geriau. 

Be bambėjimo. Papirosų dūmo. Įkyrių pra- 
šymų. 

Vėjas kilnoja užuolaidą. Pro pravirą balkoną 
girdžiu vaikų riksmus ir šūkaliojimus. 

Dar rytą nesipriešindama senoji leido save ap- 
žiūrėti svetimam vyriškiui. Po to, nieko nesuvok- 
dama, klausėsi jo nurodymų. Jo įkalbinėjimų: 

— Prašom sutikti gulti į ligoninę... 

— Ne, ne... — purtė galvą. — Man čia gerai... 

Gerai? Juk jau nepastebėdavo net Evos. Nu- 
stojo sekioti ją žvilgsniu. Nustojo svajoti... 

Dabar man liko tik Eva. Sėdi prie lovos. Slepia 
veidą delnuose. 

— Žmogus turi taip pat kantriai ištverti išė- 
jimą, kaip ištveria atėjimą, — šnibžda. Žinau tai. 
Taip visada sakydavo daktaras Burkievičius. 

Po valandėlės atsikrato minčių. Susikrauna 
rudus buteliukus be etikečių ir dėželes su tepalu. 
Prieina prie spintos ir išsiima dvi poras juodų ba- 
telių. Greitai įmeta į krepšį. 

Išeina. 


1939-ųjų rugpjūčio 21l-oji 


Gabrielės namai, 15.38 val. 


Gabrielės nėra. Užvakar atbėgo Ninutė ir nu- 
vežė ją operuotis. Susinervinusią ir sukrėstą. Per 
tiek metų pirmą kartą tylinčią. 

Iškart po to Malickos nuotrauka išsikreivino. 
Apskritai viskas atrodo kreivai. Išmėryti apatiniai 
sijonai, nuo kėdžių tabaluojančios kojinės, sumai- 
gytas chalatas... Išbarstytos ampulės, atidengta 
dėželė su švirkštais... Kreiva, purvina, negyva. 

Sugirgždėjo užraktas. Grįžo? 

Ne. Tai svetimas. Kažkada čia buvęs. Vadinasi 
Haberda. Ko nori? 

Dairosi po kambarį. Rausiasi spintelėse, stal- 
čiuose. Staiga pasilenkia, patraukia ant grindų 
numestą šalį ir pakelia laiškus. Keturis laiškus 
melsvuose vokuose. Atidžiai juos apžiūri. Skaito. 
Ir greitai dedasi kišenėn. 

Dabar prieina prie manęs. Nieko neklausia. 
Jo šaltame, beveik permatomame žvilgsnyje 
matau... 

Gabrielė!.. 

Tylinti. Nejudanti. 

1939-yjų rugpjūčio 22-o0ji 


Vaistinė, 14.19 val. 


Saulė šviečia tiesiai į mane. Akina. Sunkiai 
įžiūriu prie lango sėdinčius Stefaną ir Viktorą. 
Tik girdžiu, kaip šnibždasi. Tariasi. 

Jau antra diena bando guosti Evą. Veltui. 

O ji stovi prie pat manęs. Susikaupusi skai- 
čiuoja tabletes ir beria jas į mažyčius popierinius 
maišelius. Juda lyg būtų transe. Dabar pasitaiso 
juodos suknelės apykaklę. 

— Eva, vėl skambino profesoriaus Higierio 
sesuo, — netvirtai prabyla Stefanas. — Kviečia tave 
į namelį netoli Krokuvos. Iki pamokų liko dar 
dešimt dienų... 

Jokios reakcijos. 

— Negali taip kamuotis, — Stefanas dar kartą 
bando. - Jos pagaliau turėjo išeiti iš šio pasaulio. 
Buvo senyvos... Ir sunkiai sirgo... Prisimeni, dar 
Burkievičius tave perspėjo... Aiškino, kad... — au- 
tomobilio signalas užgožia jo žodžius. Eva atsi- 
gręžia į mane ir ima kitą porciją tablečių. Šnara 
popieriniai maišeliai. 

Viktoras neištveria. Pašoka ir ima sukiotis po 
vaistinę. Išsiima papirosą, bet netrukus jį atideda. 

Pagaliau atsigręžia ir jau nori kažką sakyti, bet jį 
nutraukia diktoriaus balsas. Tai Eva atsuko radiją 
ir išėjo. 

Trakšt... Prancūzijai ir Anglijai nutraukus 
derybas su Sovietais, padėtis staigiai pablogėjo... 
Trakšt... Gynybos institutas kviečia į spektaklį „Pa- 
spruko man putpelėlė“ ... Trakšt... Kaip sužinojome, 
komisaras Haberda vėl sugrąžintas į pareigas. Jis 
tvirtina, kad nauji kapitono žmonos Levensteinovos 
paslaptingos mirties pėdsakai rasti neseniai mirusios 
Gabrielės Č. bute... Trakšt... 

Stefanas atsiremia į prekystalį. Nesąmoningai 
ima Viktoro paliktą papirosą. Užsirūkys? Ne. Tik 


kramto. 


1939-ųjų rugpjūčio 29-oji 


Laboratorija, 19.51 val. 


Viktoras sudirgęs sukiojasi po laboratoriją. 


Pirmyn atgal. Pirmyn argal. Nesąmoningai stveria 
reaktyvus ir menzūrėles. Žaidžia jomis ir perstato 
į kitas vietas. Todėl Stefanas visą laiką turi nu- 

traukti darbą ir ieškoti tai indelio, tai skiediklio. 
Pagaliau, praradęs viltį, savimi užstoja stalą. Už- 
dega spiritinį kaitintuvą. 

— Iš pradžių maniau, kad Haberda išprotėjo... 
Daryti Gabrielei skrodimą? Kurių galų? — Viktoro 
balsas net dunda. — Bet, žinai, kas paaiškėjo? — 
Švarko skvernu vos nenumeta kaitintuvo. Stefanas 
atstumia jį paskutinę akimirką. — Kad mirė dėl ašt-- 
raus kepenų nepakankamumo nuo geltos. Bet chlo- 
roformo dozė, kurią gavo ligoninėje, juk negalėjo 
šitaip paveikti! Žinai, ką manau?.. — pritildo balsą ir 
laukia, ką atsakys Stefanas. Bet Stefanas tyli. 

— Kad jau anksčiau jos organizme būta chlo- 
roformo, — prabyla, nepaveiktas susidomėjimo 
stokos. — Operacijos metu viskas susijungė ir... 
Pats žinai... Tik visiškai nesuprantu, kaip tai galėjo 
nutikti? — užsidega papirosą. — Ne, tai kvaila... 
Visiškai neįmanoma... - pagaliau nurimsta ir pa- 
lengva išpučia dūmą. — O kur Eva? - tik dabar 
atidžiau apsidairo laboratorijoje. 

— Išvažiavo. 

— Pagaliau... — matau, kaip išpučia dūmų ra- 
tuką. — Kaip ją įkalbėjai? 

Stefanas neatsako. Pasilenkia ir padidina 
liepsnelę. 

1939-yjų rugpjūčio 30-o0ji 


Laboratorija, 16.20 val. 


Visur pakeliai ir buteliukai. Kartoninės dėžės 
ir pintinės su stiklo indais. Nuo pat ryto Stefanas 
bando sudoroti šitą balaganą. Tikrina užsakymus, 
faktūras. Stato vaistus į spinteles. Vis prieina prie 
kriauklės ir kiša galvą po čiaupu. Plaukai bemar 
išdžiūsta. Tvankus oras nė nevirpteli. 

Išgirdęs varpelį nustebęs žiūri į mane. Ki- 
toje pusėje, vaistinėje, stovi komisaras Haberda. 
Šviesia drobine eilute. Su skrybėle rankoje. Gė- 
risi lygiu savo veidu. Puikiai nukirptais plaukais. 
Lenkiasi. Gal Stefanui? 

Stefanas nervingu judesiu ima rankšluostį. 
Atideda į šalį. Nesąmoningai žaidžia prie pat jo 
stovinčiu stiklainiu su mėtinėmis pastilėmis. 

— Pone Srefanai! — tuo metu iš vaistinės šūkteli 
komisaras. — Žinau, kad žiūrite į mane! 

Stefanas garsiai nuryja seilę. Aptempia lie- 
menę. Nejuda. Tyli. 

Komisaras dingsta. Netrukus atsiranda čia, kitoje 
mano pusėje. Stefanas nepatenkintas žvelgia į jį. 

— Daktaras Levitas sakė man, kad jūsų dukte- 


rėčia išvažiavusi. Norėčiau žinoti, kada grįš, — Žai- 

džia skrybėlės bryliais. — Nes, matote, ji galėtų 
mums padėti. Rūpinosi ponia Čerkavska. Gal 
ką įtaria? 

— Nemanau. Ji netoli Krokuvos... — Stefanas 
išpyškina ir bemat grįžta dėlioti vaistų. 

— Tai žinau. Bet kada grįš? - Haberdos nė kiek 
nesutrikdo sausas atsakymas. Dirsteli Stefanui per 
petį. Įsimeta į burną mėtinę pastilę ir beveik perma- 
tomomis akimis įsisiurbia į mane. Ir į vaistinę. 

Staiga atsisuka, lyg būtų prisiminęs kažką, ką 
pastebėjo įeidamas ir ką tik dabar suvokė. Sėlina 
prie stalo. Stefanas, nugrimzdęs į apskaitą, kaukši 
skaičiukais. Nemato, kad komisaras įsistebeilijo į 
laišką, kuris atėjo šį rytą. 

Brangusis dėdyte! 

Namas nuostabus. Netoliese miškas ir upė. Ir dar 
čia yra du šunys. Vienas - Nagas, kitas - Meškis... 

Haberda vedžioja pirštu per raides. Per melsvą 
voką. Per užklijuotą ant jo ženkliuką su žalia Mos- 
cickio galvute. Pagaliau išsitraukia nosinę, nusi- 
šluosto prakaituotas rankas ir tyliai išeina. 

— Nežinau kada... Gal ryt, gal po savaitės, — 
Stefanas pakelia galvą. Nustebęs pamato, kad 
klausausi jo tik aš. Atsistoja. Prieina prie stalo. Ir 
tada jo žvilgsnis užkliūna už voko. 

1939-ųjų rugsėjo 2-o0ji 


Vaistinė, 18.20 val. 


Visas pasaulis piktinasi ir niekina vokiečius... 
Trakšt... Anglai sulaikė pirmą vokiečių laivą... 
Trakšt... Namo gyventojų saugumą užtikrins slėp- 
tuvė rūsyje... 

Susispietę žmonės tylomis klausosi žinių. 
Klientai jau iš labo ryto šurmuliuoja. Perka. Perka 
ir perka. Stefanas išpardavė beveik visas aspirino, 
tvarsčių, vatos ir spirito atsargas. Žmonės sukrėsti. 
Diktoriui nutilus bemat ima tarpusavyje kalbėtis. 
Kad anglai tikrai pakils... Kad, rodos, jau nuko- 
vėme šimtą vokiečių tankų ir trisdešimt keturis 
lėktuvus... Kad Prahoje pritrūko miltų... Kad tai 
truks daugių daugiausia keletą dienų... 

Stefanas nesiklauso karštligiškų tauškalų. Ne- 
atrodo išsigandęs. Visiškai priešingai. Jis — vie- 
nintelis žmogus, kuris nuo karo pradžios dažniau 
šypsosi. 

1939-ųjų rugsėjo 5-o0ji 


Vaistinė, 8.32 val. 


... Berlynas subombarduotas! —skaitau per Stefano 
petį. Galvalandą jau sėdime su Rytiniu kurjeriu. Vis 
iš naujo skaitome tuos pačius du puslapius... Vžkar 
per bombardavimą nukentėjo nemažai šeimų, daug 
namų sugriauta... Ir toliau: ... Artimiausią ketvirta- 
dienį bus traukiami penktosios loterijos ketvirtos klasės 
bilietai... O tada vėl: ... Vakar... 

Man gana. Pagaliau tegul pajuda iš vietos. Ati- 
daro vaistinę, pradeda tvarkytis. Ką nors veikia. 
Tegul nors radiją įjungia. 

Bet jis nė krust. Dabar įsiklauso į dunksė- 
jimą, sklindantį pro langą. Dreba langai, apkli- 
juoti popieriaus juostelėmis. Girdžiu švilpimą. 
Po jo — siaubingą trenksmą. Visai netoli, gal už 
kelių gatvių. Stefanas gūžiasi fotelyje. Vėl sklaido 
Kurjerio puslapius. 

Staiga kažkas brazdina duris. Ilgai šiurena ant 
demblio. Tai Viktoras. Nors su uniforma atrodo 
kaip kažkas visiškai kitas. Siauros kelnės, bliz- 
gantys auliniai batai, kepurė su ereliu. 

Stovi priešais mane. Pasitaiso diržą. Pasitik- 
rina, ar visos sagos užsegtos. Timpteli rankoves. 

Per trumpos. Vienintelis dalykas, kuris niekada 
nesikeis. 

— Išprotėjai! Bombarduoja, o tu lakstai po miestą 
lyg koks šunyris! - bemat pratrūksta Stefanas. 

— Tai — prie Trečiojo tilto, — Viktoras nerūpes- 
tingai ant suolo nusviedžia kepurę ir nusišluosto 
plikę. Išsitraukia portsigarą. — Gal iki čia neprieis. 
Bet ir jovalas... Gerai, kad uždraudei Evai grįžti. 
Ten gal dar ramu, ką? Atrodo, mokslo pradžią 
nukėlė į rugsėjo 11-ąją? 

Stefanas neatsako. Paniuręs nenuleidžia akių 
nuo Viktoro. Gėrisi jo uniforma? Pasitikėjimu 
savimi? Drąsa? 

— Na, nėra ko jaudintis, — bando jį nuraminti 
Viktoras. — Juk nieko man neatsitiko... Pažiūrėk, 
esu sveikas, — juokdamasis apsisuka ant kulnies 
ir kaukšteli batais į grindis. 

— Sveikas, sveikas... Ką čia veiki? Juk šiandien 
turėjai prisistatyti į Borislavą... 

— Teisingai, jau net sėdėjau automobilyje, bet 
tas beprotis Haberda mane ištraukė, — Viktoras 
įmeta nuorūką į puodelį su kavos likučiais. 

— Tai mašina, o ne žmogus... 

— Kad būtum matęs... Borislavas palauks, 
rėkė, dabar čia turime svarbią užduotį! Na, o 

kai išlipau, paaiškėjo, kad jam rūpi skrodimas. 
O prieš tai - ekshumacija. Gali įsivaizduoti? 
Dabar, kai tenka žmones laidoti, jis nori juos 
iškasinėti! 

Stefanas sėdasi. Nesąmoningai ima laikraštį. 
Kraujo sužeistiems kariams! Kreipimasis į sveikas 
moteris iki keturiasdešimties metų amžiaus. Su- 
stingęs stebeilija į Viktorą. 

— Turi galvoje Irmą Nysenšal, taip? 

— Irmą... O tu iš kur apie tai žinai? Atrodo, 
tai paslaptis... 

Stefanas smulkiais žingsneliais matuoja 
vaistinę. Įsmeigęs akis į juodas ir baltas plyteles. 
Pirmyn ir atgal. Pirmyn ir atgal... Stojasi. Ne- 
bekreipia dėmesio nei į dundesį už durų, nei į 
drebančius langų stiklus. 

— Niekas nesusiorientuos tame balagane... — 
pagaliau prabyla. - Jei išvyksi... 

Atspindžiu nustebusį Viktoro žvilgsnį. 

— Visi išsikraustėte iš proto. O tu kur dar 
mane siunti? Aš... - nutyla, matydamas ryžtą 
Stefano akyse. 

Ir melsvą laišką, ištiestą į jį. 

— Ten viskas paaiškinta. Arplėšk jį tik Boris- 


lave. O dabar jau eik, prašom... 

Viktoras valandėlę žiūri į Stefaną, o tada be 
žodžių perlenkia melsvą voką ir įsikiša į kišenę 
ant krūtinės. Užsega sagą. Timpteli per trumpas 
rankoves. Išeina, kaukštelėjęs kulnimis. 

- Ir saugokis... - murma Stefanas. Atsisuka į 
mane. Tik dabar pamatau, koks jis senas. 


1939-yjų rugsėjo 8-0ji 


Vaistinė, 10.50 val. 


Iš tolo vėl ataidi dundesys. Griausmas stiprėja, 
po to aptyla. Galiausiai visai nuščiūva. Kažkas 
bėga garve. Girdžiu riksmus. Šūkaliojimus. — 
Stok! Stok... - kažkieno balsas vejasi tolstantį 
kanopų kaukšėjimą. 

Stefanas bando pagelbėti drebančiam langui. 
Pataiso vis atsiklijuojančią popieriaus juostelę. O 
tada nusisuka ir markstosi. Prieblandoje įžiūri 
Haberdą, jis sėdi fotelyje. Ir tyli. Jau gerą ketvirtį 
valandos. 

Stefanas įjungia radiją. Trakšt... Kalba Var- 


šuvos radijas Du... Toliau bombarduojamas miesto 

centras. Dega Stašico rūmai, ligoninė Karovos gat- 
vėje ir pastatai Naujamiestyje... Trakšt... Kviečiame 
visus padėti kasti apkasus... Trakšt... Ligoninės, 
elektrinės, dujų saugykla, filtrai vis dar veikia... 

— Netikiu jumis... - pagaliau prabyla Ha- 
berda. 

Stefanas ramiai šluosto stalą. Pastumia į vidurį 
apdulkėjusį grafiną. 

— Neturite pasirinkimo... Be to, aš... 

Netikėtas triukšmas nutraukia jo žodžius. 
Kažkas sprogsta visai šalia manęs... Kartą! Antrą! 
Trečią!.. Viską padengia dulkės ... Nieko nebe- 
matau... Nei Stefano, nei Haberdos... Drebu... 
Dar vienas trenksmas!.. Pasaulis siūbuoja... 

Griūna... 


Sprogsta... 


1998-ųyjų gruodžio 5-o0ji 


Komisariatas, 19.00 val. 


— Atsikniskit! Nieko nesakysiu! — cypiantis 
balselis perskrodžia mane kiaurai. - Neturite 
teisės manęs čia laikyti! Esu, kurva, vaikas! - sto- 
rulis snarglys pašoka nuo kėdės, bet Zdorto pa- 
stumtas vėl pliumpteli ant jos. Įsisiautėjęs, pasi- 
pūtęs. —- Užkrušti šunys! — švokščia pro sukastus 
dantis. 

Daugių daugiausia keturiolikos metų. Nors 
su plačiomis lyg maišas kelnėmis ir per didele 
palaidine atrodo vyresnis. Kas minutę iš burnos 
traukia murziną kramtomąją gumą. Volioja ją po 
stalą. Maigo tarp pirštų. Tada vėl kramto. 

Antrasis — smulkesnis, panašiai apsirengęs 
ir lygiai taip apkirptas. Sėdi nejudėdamas, akis 
įbedęs į grindis. Matau, kaip traukia galvą į pečius 
ir gūžiasi nuo storulio kiekvieno keiksmo. 

Zdortas trumpam nustoja klausinėti. Supra- 
kaitavęs ir piktas. Trina skruostus ir spaudžia prie 
manęs įkaitusią kaktą. Sunkiai nuryja seilę. Nei iš 
šio, nei iš to atsisuka, iškiša liežuvį iki pat smakro 


ir ranka braukia sau per kaklą. 

Elgiasi taip, tarsi manytų, kad niekas jo ne- 
mato. Naivuolis. 

Juk aš tai matau. 

Idiotiškas minas, nenuskustą veidą ir šviesius, 
surištus į plonytę uodegėlę plaukus. Ir mėlyną 
švarką, ant kurio nėra nė vienos sagos. 

Be to, jį mato dar ir Tomčykas. Stovi kitoje 
pusėje ir per mano permatomą paviršių stebi ap- 
klausos kambarį. Lyg negalėtų atplėšti žvilgsnio 
nuo suglamžytų Zdorto marškinių ir tų dviejų 
mažamečių nusikaltėlių bukų snukelių. Žiūri 
į mane nejudėdamas. Jei ne atmerktos akys, 
galima būtų prisiekti, kad miega. Jau visą va- 
landą. 

O juk gali rinktis. Gali nusigręžti. Išeiti. Jam 
nereikia čia stypsoti kaip man iki begalybės. 
Ir versti mane imti popierinę stiklinę su kava. 
Siurbti ir šluostyti kavoje sušlapusius ūsus. Trinti 
paraudusius vokus. 

Bet daro tai. Žinau kodėl. Dievina slapta žiū- 
rėti. Sekti žmones. Demaskuoti jų baimę, siel- 
vartą, žiaurumą, gėdą... 

— Mažų mažiausiai — šimtinė... - Zdorto 
balsas netikėtai trenkia per mane iš anos pusės. 


Iš kitos - Tomčykas atšoka. Nieko negalėjo gir- 

dėti — patalpos begarsės — bet tiek metų stebė- 
damas išmoko skaityti iš lūpų. 

Tačiau Zdortas, nebūdamas tikras, kad 
Tomčykas suprato, rašo per mane pirštu. Vienetą 
ir du nulius. 

— Šimtą... - kartoja pašnibždomis. 

Tomčykas linkteli galvą ir pasilenkia prie mik- 
rofono. 

— Gerai. Tik dar juos spustelėk. Turiu sužinoti, 
ką tas sakė, kol jo dar nepasmaugė... - šaukia. 

Kaip visada, nė kiek nesijaudina, kad tardo- 
mieji jį girdi. Ir net — kad jį girdi Černas, kuris 
kaip tik atsistojo ant slenksčio. Atspindžiu jo 
pyktį. Nesitikėjo čia rasti Tomčyko. Jo išpurtusio 
arogantiško snukio. Įžūlumo. Landumo. 

Černas čia dirba jau metus. Tad vis dar stebisi. 
Manęs jau niekas nestulbina. Galima priprasti 
prie nuolatinio tardymo ir terliojimo manęs sto- 
romis letenomis. Prie nuolatinio banknotų skai- 
čiavimo, kuriuos Tomčykas kiša Zdortui. Prie 
reikaliukų, kuriuos reikėtų spustelėti... 

— Ką ten įdomaus turi? - Tomčykas pra- 
švokščia per petį, kai Černas pagaliau ryžtasi 


užverti duris. 

— Nieko spaudai... senutę... — Černas bando 
su popieriais įsisprausti į kampą. Nespėja. 
Tomčykas užstoja jam kelią ir išplėšia iš rankų 
kartoninį aplanką. Seilina pirštus. Palengva verčia 
lapus, palikdamas ant jų purvinus pėdsakus. Iš- 
traukia nuotraukas ir prisišlieja prie manęs. 

Matau jaunos moters lavoną. Trumpi rudi 
plaukai. Tvirtas kūnas. 


Nepanaši į senutę. 


1998-yjų gruodžio 6-o0ji 


Komisariatas, 12.29 val. 


— Taksisto bylą tegul paima kas nors kitas! — 
jau penkias minutes rėkia į telefoną, nenuleis- 
damas akių nuo mano pusėje sėdinčios mote- 
riškės. — Turiu kai ką kietesnio! Absoliutus šokas! 
Tyli, rami pensininkė. Visą gyvenimą dirbo 
draudimo bendrovėje. Švelnumo įsikūnijimas. 
Ir staiga... — pritildo balsą, —- nužudo savo nuo- 
mininkę. Jaunutę psichologijos studentę. O po 
to ramiausiai prisipažįsta policijai! To dar nebuvo! 

Įsikerti?.. Mezgasi hitas savaitgalio numeriui! 
Skambink į reklamos biurą, tegul renka skel- 
bimus! - išpyškina vienu atsikvėpimu ir pasipučia 
patenkintas savimi. 

Atrodo kaip balionas. Dar blogiau. Balionai 
neturi ūsų. 

— Iš kur man žinoti? — rėkia į telefoną. — Tam 
čia ir riogsau, kad sužinočiau! Tai velniškai keista 
byla! Visi, net tos studentės tėvai liudija, kad jos 
puikiai sugyveno... - nesąmoningai per mane 
teplioja ištiškusius seilių purslus. 

Staiga iš šešėlio išnyra Černas. Išgąsdina 
mane. Geba taip tobulai įsilieti į pilkumą, kad 
pamirštu, jog jis egzistuoja. 

— Primena mano senelę, — šnibžda ir atsargiai 
paliečia mane. — Visai taip pasitaiso ant nosies 
akinius. Ir tie plaukai... 

— Nenorėčiau turėti tokios senelės, — 
Tomčykas slepia telefoną ir be ceremonijų stveria 
Černo sumuštinį. Geria jo kavą, įmerkdamas į ją 
ūsus. Černas atsitraukia pasišlykštėjęs. Dingsta 
šešėlyje. 

1998-ųjų gruodžio 6-o0ji 


Komisariatas, 12.34 val. 


Kitoje mano pusėje moteris atsargiai prisėda 
ant kėdės kraštelio. Drebančia ranka pasitaiso aki- 
nius. Paslepia iš kuodo išlendančias žilų plaukų 
sruogas. Nedrąsiai dairosi. Tačiau nė karto ne- 
pažvelgia į mano pusę. Man atrodo, kad daro 
tai sąmoningai. Lyg norėtų apsaugoti, kad man 
netektų virsti oranžine jos oda... Išblukusiomis 
lūpomis... 

Apsaugoti? Dar niekas manęs nevertino bū- 
tent taip. Niekas apie mane niekada nemąstė. 

Kitiems aš esu tik veidrodis. 

Niekas. 

Vėl pasitaiso ant nosies galiuko slenkančius, 
lipnia juostele suklijuotus akinius. Sunkiai al- 
suoja. Spaudžia pirštus į stalo kraštą ir bando 
kažkaip suturėti rankų trūkčiojimą. 

— Gruodžio ketvirtą jūs paskambinot į policiją 
ir pranešėt, kad nunuodijot Joaną Malešynską. Ar 
patvirtinate prisipažinimą? 


Tyli. 

— Budintis aspirantas tvirtina, kad ištarėte to- 
kius žodžius: „Neturėjau kitos išeities.“ Ką, taip 
sakydama, turėjote omenyje? 


Tyla. 


1998-yjų gruodžio 6-o0ji 


Evos namai, 12.34 val. 


Tamsa. 

Niekas nekaičia vandens, netrepsi ant kili- 
mėlio, neįjungia televizoriaus... Į nieką neturiu 
žiūrėti... Nieko įsiminti... 


Pagaliau. 


1998-ųjų gruodžio 11-oji 


Komisariatas, 10.12 val. 


— Rupūže, juk pati pranešė policijai! Kodėl 
dabar nepraveria burnos? — susinervinęs 

Tomčykas sukaliojasi aplink stalą. Pasišoka. Iš- 
tempia kaklą ir bando pažvelgti į kartoninę dėžę, 
kurioje iš jos namų atnešti daiktai. Bet Zdortas 
užstoja jam kelią. 

— Nesikuisk čia... Nenoriu, kad kas nors 
dingrų... 

Tomčykas raukosi. 

— Na, bet ką dabar man rašyti? 

— Kad vyksta operatyviniai veiksmai, — 
Zdortas gūžteli pečiais ir pasitaiso nuo uodegėlės 
slenkančią gumelę. 

— Tau epochos susimaišė? Šiandien tokių da- 
lykų niekas neskaito, - Tomčyko diskantas per- 
veria mane kiaurai. 

— Na, tai, kad ją siutino standūs papai, — 
Zdortas pakelia į mane akis. Valandėlę spokso į 
erdvę kitoje mano pusėje. Į tuščią kėdę. 

— Išprotėjai, - Tomčykas prunkščia ir ima 
nervingai trinti sau skruostus. Visada taip daro 
įsiutęs. Tikriausiai tuojau pratrūks. Apšauks 
Zdortą kretinu, primins, kad redakcija nemažai 
jam moka... Ne, vis dėlto ne. Pasinaudoja jo ne- 
atidumu ir prasibrauna iki stalo. Puola prie dėžės 
ir iš jos ištraukia stiklainį, prikimštą banknotų 
ritinėlių. 

— O čia kas?! —- sušunka, žvangindamas mone- 
tomis. — Prisišlavė babkių, ką?! Gal net laidotu- 
vėms! — Zdortas su panieka žiūri, kaip Tomčykas 
įsiaudrina nuo šito atradimo ir jau traukia blok- 
notą. — Ir staiga susigaudo, kad merga iš jos 
šlemščia. Na, tai ir nunuodijo ją. Kiekvienas taip 
pasielgtų, ar ne?.. - burbuliuoja. 

— Palik, - Zdortas atima iš jo stiklainį ir meta 
atgal į dėžę. - Jis — tos merginos... 

— O ta sena knyga? — Tomčykas toliau rau- 
siasi dėžėje. Mokslas apie vaistų gamybą bei jų 
savybes. — Gal čia pėdsakas? 

— Sakiau, kad neliestum... Tai irgi priklausė 
velionei. O tiksliau — jos studijų draugei, — 
Zdortas pamažu praranda kantrybę. — Čia tikrai 
nieko nėra... 

Bet Tomčykas nesileidžia nustumiamas nuo 
stalo. Traukia kitus daiktus. Vaistų pakuotes, 
albumą tamsiai raudonais viršeliais, pageltusius 
laikraščius, nuotraukas... 

— Nėra, nėra, - gūžiasi. - O gal tu tingi paieš- 
koti? Mačiau, kad Černas su tuo reikalu prakai- 


tuoja jau antra diena. 

— Tegul prakaituoja. Dar jaunas... - Zdortas 
aiškiausiai ketina išeiti. — Mano galva, reikalas 


paprastas. Bobulė pateks į durnyną. 


1998-ųjų gruodžio I17-oji 


Komisariatas, 14.57 val. 


Sėdi nejudėdama ir apsnūdusi. Galvą pasirė- 
musi ranka. Plaukai slysta jai iš kuodo ir lengvai 
krenta ant stalo paviršiaus. Užsimerkia. Aplink 
ją sukinėjasi Zdortas ir monotoniškai laikrodžio 
tikslumu beria klausimus. 

Kitoje savo pusėje girdžiu žingsnius. Kažkas 
švilpauja. Artėja. Girgžda durys. Černas. 

Atrodo taip, tarsi apskritai nebūtų valgęs ir 
miegojęs. Tamsūs marškiniai dar labiau pabrėžia 
jo blyškumą. Priartina nuovargio sumaigytą 
veidą. Visai arti. Įsižiūri į erdvę anapus manęs. Į 
kiekvieną jos judesį. Kiekvieną galvos nusvirimą. 
Pečių gūžtelėjimą. Drebulį. 

Paliečia mane drėgnu delnu. Kas ten buvo? — 
svarstome. Baimė?.. Ko?.. Juk turėjai žinoti, kad 

gyvenimo likutį praleisi kalėjime?.. Ir vis dėlto 
padarei tai... 


1998-ųyjų gruodžio 19-oji 
Komisariatas, 17.57 val. 

Užėjo čia tik valandėlei. 

— Sakai, kad ją apėmė pamišimas? Tai kam 
dar anksčiau sutepė alyva duris į merginos kam- 
barį? O be to, iš kur žinojo, kaip pagaminti tą 
prakeiktą strofantiną? Reikia manyti, draudime 


to nemoko... 


Dingo. 


1998-ųjų gruodžio 20-o0ji 


Komisariatas, 14.57 val. 


Tuščia ir tylu. Maža, kad sekmadienis, tai dar 
visi laksto dovanų. Tik Černas geria jau trečią 

kavos puodelį ir žingsniuoja nuo sienos iki sienos. 
Atsisega marškinius. Bando masažuoti sprandą. 
Liaunasi ir pasilenkia ties išdėliotomis ant stalo 
nuotraukomis. 

Jas jau daug kartų apžiūrinėjo. Bet visada iš 
tolo. Dabar priartėjo. Tad drauge su juo susi- 
kaupęs sustingstu. 

Tik kas įdomaus gali būti mažo vienišos 
pensininkės butelio nuotraukose? Rietuvės laik- 
raščių, išskleista tachta, stalas kambario vidury, 
komoda... Černas gal jau šimtąjį kartą meta nuo- 
traukas ant stalo. Bet ir vėl jas kelia. Beveik gir- 
džiu, kaip daužosi jam širdis. 

Žinau, kas jį pribloškė. Sienoje aiškiai atsi- 
spaudęs pėdsakas kažko, kas turėjo kabėti ilgus 
metus. 

Paveikslas! Černas pakelia į mane nustebusį 
žvilgsnį. 

— Veidrodis! — pasufleruoju. 

Man atrodo - išgirdo. 

1998-ųjų gruodžio 23-ioji 
Komisariatas, 10.46 val. 


Nervinga diena. Rytoj Kūčios, o čia dar tiek 
reikia apklausti. Girdžiu, kaip kažką tempia ko- 
ridoriumi. Sunkių batų kaukšėjimas. Riksmai. 
Durų trenksmas. 

Černas gūžiasi. Stovi netoli, tad aiškiai matau, 
ką daro. Rūpestingai susideda šiai dienai parengtą 
medžiagą. Dirsteli į laikrodį. 

— Man atrodo... 

— Ne dabar, jaunuoli. Vėliau. - Gali ma- 
nyti, Tomčykui triukšmas apskritai netrukdo. 
Kemša mėsainį ir tarp kąsnių koneveikia 
Zdortą. - Tau parankiau pusmečiui pasiųst ją 
stebėti psichiatrams, nei pajudinti savo kietą 
kaktą? O juk pakanka pataikyti į reikiamą 
tašką, kad senė pagaliau imtų kalbėti. Jaučiu 
tai... —- nusišnypščia nosį. Trina akis. - Man 
kelia šleikštulį ta neoninė lempa. Taip mirksi.... 
Ar negalite jos pakeisti? 

— Tai tu man keli šleikštulį, - matau, kad 
Zdortas iš tiesų įšėlo. Ber dar valdosi. Nusivelka 
švarką ir tvarkingai pasikabina ant kėdės atkaltės. 


Suveržia plaukus. 

— O ką? Esu neteisus? — Tomčykas nusišluosto 
lūpas ir sumaigytą servetėlę sviedžia į šiukšliadėžę. 
Nepataiko. - Kuo mažiau pastangų. Kuo mažiau 
darbo. Visa policija tokia! Jei ne žiniasklaida, 
nieko taip ir nenustvertumėt. Judinat subines 
tik todėl, kad apie tai rašome. O dabar tau net 
to nesinori... 

Zdortas šaltu žvilgsniu persmelkia Tomčyką. 
Tačiau tas visai nekreipia dėmesio. Prieina prie 
Černo. — Na, kas ten, jaunuoli? Ko norėjai? 

— Nesu tikras, ar tai ką nors reiškia... - Černas 
timpteli sau ausį, kaip visada, kada nesijaučia 
tikras. — Bet pastebėjau, kad kažkas nukabinta 
nuo sienos. Atrodo, veidrodis. Nuotraukoje to 
aiškiai neįžiūrėsi, bet, atrodo, jis nugręžtas... 

Tomčykas sustingsta. 

— Veidrodis? Sakai, nugręžtas veidrodis? 
Įdomu... — stveria bloknotą. Ir staiga atsitiesia 
patenkintas. — Paklausykit, o jei taip: juodųjų 
mišių metu pensininkės namuose nužudyta ne- 
kalta mergelė! Tai „veža“, ką?.. 

Černas žiūri į Tomčyką sutrikęs. Gailisi aps- 
kritai prabilęs. Nulenkia galvą. Vėl šiurena popie- 


riais. Dirsčioja į laikrodį. 


— Taip, taip... - murma Tomčykas. — Tai gali 
būti metų hitas! - kažką peizoja bloknote. — 
Zdortai, turi patikrinti, ar ji nepriklausė kokiai 
nors sektai! — sviedžia rašydamas. 

Pernelyg stipriai pastumta kėdė su trenksmu 
virsta ant grindų. 

— Pats pasitikrink! 

Matau, kaip prieš Tomčyko nosį ant stalo 
skrenda šimto zlotų banknotas. 


1998-yjų gruodžio 23-ioji 


Komisariatas, 10.02 val. 


Šitiek laiko sėdėjo nejudėdama. Dabar sto- 
jasi. Žengia aratupsta keletą žingsnių. Atsiremia į 
stalą ir nusiima akinius. Markstosi. Ir pirmą kartą 
pažiūri į mane. 

Šypsosi. Permeta per petį rudą kasą. Sukioja 
radijo ratukus. 


Trakšt... Užuot bare gėręs vyną, valgyk Bliklio 
spurgą gryną... 

1998-ųjų gruodžio 23-io0ji 


Evos namai, 19.17 val. 


Mirus Zofijai pasiėmė mane su savimi. Pa- 
rodė kambarį virš vaistinės, o tada suvyniojo į po- 
pierių ir paslėpė spintos apačioje. Tamsoje mane 
apėmė baimė. Ir ilgesys to, kas buvo. Zofijos. Jos 
spinduliuojančios šypsenos. Pilkų kasų. Ties ja 
pasilenkiančio Juliano. Jų šnibždesių, pašnekesių. 
Net tylos. 

Laikas išnyko. Ligi tos dienos, kai Eva įsidėjo 
mane į lagaminą ir pasiėmė kelionėn. Išsitraukė 
tik kartą. Trumpam. Dideliuose namuose, pri- 
gužėjusiuose liūdnų vaikų ir nusilaksčiusių vie- 
nuolių. Ligi šiol nežinau, kodėl taip padarė. Gal 
norėjo parodyti, kad pasaulis vis dar yra? Vis dar 
egzistuoja? Be manęs. 

Parodė. Po to tamsą užpildė svajonės. Geismas 
to, kas dar neatspindėta. Kas įamžinta manyje. 
Atgiję. 

Ištraukė mane tik po karo. Pasakė, kad nebėra 
Zotijos namo. Nebėra vaistinės. Atsistojo priešais 
mane. Jos dažytos lūpos, trumpai apkirpti rudi 
plaukai, akiniai bemat atsispindėjo manyje. Po 
tiek metų išsitrynė riba tarp mūsų. Pagaliau... 

Bet manyje tai nepažadino jokių nuojautų. 
Jokio baiminimosi. Man vis maža buvo vien žiū- 
rėti. Atspindėti ant stalo numestą laikraštį, lempą 
ant trijų metalinių kojyčių, jos šypsančias akis... 
Ir vis ateinančius naujus žmones. Linksmus, šo- 
kančius ir tauškiančius. 

Būti neregiu? Išsitrynė manyje net prisimi- 
nimai. 

Ojuk jau tada reikėjo pasirinkti. Atsisakyti. 

Bėgant metams jos vis labiau matinės akys 
manyje guldavo ant kito matinio žvilgsnio. 
Ant to, kas buvo. Ant to, kas jau kažkada kėlė 
skausmą. Tai buvo spąstai. Regėjimo spąstai. 

Dabar jau žinau. Ir daugiau nepadarysiu to- 
kios klaidos. Neatsisakysiu tamsos. 

Nebuvimo. 


1998-yjų gruodžio 29-oji 


Komisariatas, 10.46 val. 


— Ar nugręžtas veidrodis jūsų bute - tai kokio 
nors ritualo elementas? — Zdortas iš lapelio skaito 
klausimą. 

Tyla. 

— Artai religinė priesaika įpareigoja jus tylėti? 
Jei taip, prašom linktelėti galvą. 

Jokio judesio. 


1999-yjų sausio 2-o0ji 


Komisariatas, 10.30 val. 


Jau visą ketvirtį valandos sėdi nejudėdamas ir 
laiko jį ištiestomis rankomis. Todėl dvejinu ne tik 
jo nugarą, bet ir veidą. Raukšleles, kiek pakum- 
pusią nosį, sučiauptas lūpas. 

— Kas tu, pedikas? — išgirdęs Tomčyko balsą 
kilsteli galvą. Nesąmoningu žvilgsniu stebeilija 
į šypsenos perkreiptą veidą. Lygiai apkirptus 
ūsus. — O Zdortas sakė, kad dirbi... 

— Dirbu, - pagaliau atsako ir pamažu deda 
ant stalo mažą apskritą veidrodėlį. 

— Ir tikriausiai laikai, kad tau per mažai už tai 
moka, — Tomčykas prunkščia. Pakelia veidrodėlį 
ir priartina prie akių. — Velniai rautų! Reikia tik 

kiek palaukti, ir jau išmelžia iš manęs mikroele- 
mentus. Žiūrėk, koks baltas... — iškiša liežuvį. 

— Tikrai. Per mažai... - nusigręžia į mane. 

— Na, tai pametėk man ką nors, - Tomčykas 
padeda veidrodėlį ir lenkiasi prie kartoninės 
dėžės, kurią Černas vėl čia atvilko. Be tikslo rau- 
siasi joje. - Redakcija užmokės. 

— Jau tau sakiau, — šaltai atrėžia. - Nenoriu 
tavo pinigų. 

— Na, tai tiesiog draugiškai... Pats matai, kad 
riogsau čia visą mėnesį ir neturiu nė pastraipos. 
O juk privalau pagaliau sulipdyti tą prakeiktą 
tekstą! - Tomčykas familiariai pliaukšteli jam 
per pečius. 

— Pars ieškokis, — gūžteli pečiais Černas. — 
Juk tu - žurnalistikos žvaigždė... - Ima kavą. 
Paskutinę akimirką. Tomčykas jau tiesė į ją 
ranką. 

Tad dabar susimovęs išsitraukia iš kišenės 
prakąstą batonėlį. Spokso į dėžę. Ritmingai 
siūbuoja. Pirmyn. Atgal. Staiga nustoja. Nusi- 
šluosto rankas į kelnes, pasilenkia ir kelia į viršų 
nuotrauką. Sepijos spalvos. Įsižiūri. Aš irgi. 
Matau tris jaunus vyrus. Pirmasis — solidus, su 


barzdele. Antrasis — neišvaizdus, akiniuotas. Tre- 

čiasis — plikas, striuku švarkeliu. Atviru žvilgsniu 
žvelgia priešais save. 

— O tai patikrinai? — pakiša Černui nuo- 
trauką. Apsuka. — Antroje pusėje yra užrašas... — 
pasilenkia. - Burkievičius, tramvajus... Dėdytė 
Stefanas, bombardavimas... Viktoras, Katynė... — 
pamažu skaito. - Kažkoks dėdė ir jo draugai? 
Butkievičius, Viktoras... - murma. - Viktoras? 
Dėdės draugą vadino vardu? Na, na... - atsi- 
tiesia. — Galiu ją pasiskolinti?.. 

Černas linkteli galvą. Tomčykas kišasi ją į 
kišenę. 

— Ačiū, — burbteli ir išeina. 

Černas lengviau atsikvepia. 

Ima veidrodėlį. 


1999-yjų sausio 5-o0ji 


Komisariatas, 10.30 val. 


— O ką pasakysite į tai... — iš krepšio išsitraukia 


sepijos spalvos nuotrauką ir sviedžia ant stalo. 

Kad galėtų su ja pasikalbėti, Zdortui sumokėjo 
dvigubą kainą. 

Ji net nežvilgteli į nuotrauką. Tarsi jos nė ne- 
būtų. 

— Tas plikis gal ir nėra pernelyg gražus, bet 
kažką turi savyje, tiesa?.. — tiria ją žvilgsniu. — 
Viktoras... Viktoras Levitas, tiesa? 

Tyli. 

— Stebitės, iš kur žinau? — plepa toliau, nenu- 
ginkluotas visiško abejingumo. —- Lengva nebuvo. 
Na, bet už kažką ir gauni apdovanojimus... — nu- 
traukia, lyg būtų laukęs pagyrimo. 

Moteris nusuka žvilgsnį. Susikaupusi ap- 
žiūrinėja savo nagus. Nustoja, kai ant stalo su 
trenksmu krenta knyga juodais viršeliais. Katynės 
sąrašas, — skaitau kartu su ja. 

— Du šimtai keturiasdešimt septyni Viktorai... 
Galite įsivaizduoti? Visai nakčiai darbo. Bet pasi- 
sekė, — atverčia reikiamą puslapį ir baksteli pirštu 
į pastraipą. — Čia — tas ponas Viktoras. Va čia, 
tarp Levinskio ir Levkovskio. 

Tyla. 

— Oaržinote, kaip supratau, kad tai jis? Neži- 
note? Tai prašom paklausyti. Levitas Viktoras, gy- 
dytojas, atsargos puskarininkis. Rastas portsigaras su 

monograma, laikrodžio grandinėlė ir atvirukas su 
neįskaitomu adresu: „Mylimoji Eva. Žinau viską. 
Atleisk“, — ttiumfuodamas žvelgia į ją. - „Myli- 
moji Eva“ — tai skirta jums, tiesa? 

Neatsako. Nunarina galvą ir apžiūrinėja 
delnus. 


1999-yjų sausio 6-o0ji 


Komisariatas, 11.30 val. 


Sąmoningai suplanuotas pamišimas 

Prieš šešiasdešimt metų Eva Staniš išgyveno 
tragediją. Meilužis, Viktoras Levitas, paliko ją 
dėl kitos. Tačiau nei karas, nei jo mirtis Katynėje 
nenumalšino skausmo. Kai 1998 metais pas ją 
apsigyveno Joana M., nepaprastai panaši į anks- 
tesnę konkurentę, nuoskauda atgijo. Apimta noro 
atkeršyti, detaliai suplanavo žmogžudystę. Norėjo 
pašalinti prieškarinį pažeminimą — nužudė niekuo 
nenusikaltusią mergaitę. 

— Neblogai... - Zdortas baigia skaityti ir pri- 


eina prie Tomčyko. — Ko gero, išsikirpsiu. 

Ber jis nekreipia į tai dėmesio. Mane kuten- 
damas ūsais stebi, kaip Eva palengva sulanksto 
laikraštį. 


1998-ųjų sausio 6-0ji 


Evos namai, 11.30 val. 


Grindys girgžda. Žingsniai. 

Kažkas prieina. Atgręžia mane. Jaučiu ant 
savęs jo tankų alsavimą. Jo nuostabą. 

Kai bando manyje atsispindėti. Kai ieško 
akių. Veido. Minčių. 

Veltui. 

